iPhone 11 annan5dhuvas, Phone aa gulhey thafaathu vaahaka thakeh - One Online\nސެޕްޓެމްބަރު 10 ގައި ލޯންޗު ކުރާ އެޕަލް ކުންފުނީގެ އާ އައިފޯންގައި ހިމެނޭނެ ކަމަށް ބެލެވޭ ކެމެރާގެ ޑިޒައިން ---\nއެޕަލް ކުންފުނީގެ އާ ފޯނު ދައްކާލަން މިހާރު މިއޮތީ ހަފުތާއަކަށް ކައިރި ވެފަ އެވެ. އެ ރަސްމިއްޔާތު އޮންނާނީ ސެޕްޓެމްބަރު 10 ގައި ކެލިފޯނިއާގެ ކޫޕަޓީނޯގައެވެ. އެއީ އެޕަލް ކުންފުނީގެ ކޯޕަރޭޓް ހެޑްކުއާޓާސް، އެޕަލް ޕާކު އޮންނަ ތަނެވެ.\nއެޕަލްގެ އާ ފޯނު ބަލައިލުމަށް ގިނަ ބަޔަކު (ހާއްސަކޮށް އެޕަލްގެ ފޭނުން) ކެތްމަދުވެފައިވާއިރު، ގިނަ ބައެއްގެ އުއްމީދުތައް ހުރީ ވަރަށް މަތީގައެވެ. ފޯނާ ގުޅޭ ކަށަވަރު ނުކުރެވޭ ގިނަ ވާހަކަތަކެއް ދަނީ ފެންމަތިވަމުންނެވެ.\nނަމަވެސް ފާއިތުވެދިޔަ މަސްތަކުގައި ބްލޫމްބާގް އަދި އެޕަލްގެ އެނަލިސްޓް މިންގް ޗީ ކުއޯފަދަ އިތުބާރު ކުރެވޭ މަސްދަރުތަކާ ހަވާލާދީ ޝާއިއު ކޮށްފައިވާ ރިޕޯޓްތަކާއި ޓުވިޓާގައި ލީކުވެގެން އުޅޭ ވާހަކަތަކާ ގުޅުވައިގެން މީހުން ފަތުރާ ވާހަކަތަކަށް ބަލާއިރު މިއަހަރު ނެރޭ އައިފޯނާއި 2018 ގެ އައިފޯނާ ދާދި އެއްގޮތް ވާނެއެވެ. މުޅިން އެއްގޮތެއް ނޫނެވެ. ނަމަވެސް ވަރަށް ގާތެވެ.\nމިހެން އަޑުތައް ފެތުރުނު ނަމަވެސް ސެޕްޓެމްބަރު 10 އަށް އޮތް ހަފުލާގައި އެޕަލް ކުންފުނިން އުއްމީދީ ވާހަކަތަކެއް އާންމުކޮށްފާނެއެވެ. މިހާރަށްވުރެ އެޑްވާންސް ކެމެރާތަކާއި އަވަސް ޗިޕްތަކާއި އާ ވާޝަންގެ އޮޕަރޭޓިން ސިސްޓަމް (އެއީ އައިއޯއެސް 13) އަދި ބެލެވޭ ގޮތުގައި އާ ކުލަތަކެއް ވެސް މިފަހަރު އިއުލާންކުރުން ގާތެވެ.\nއެހެންކަމުން ދެކެވޭ ބައެއް ވާހަކަތަކަށް ބަލައިލާނަމެވެ.\nއާ ތިން މޮޑެލް\nވޯލް ސްޓްރީޓް ޖޯނަލް އިން ބުނާ ގޮތުގައި، އެ ކުންފުނިން މިއަހަރު އާ ތިން މޮޑެލްއެއް ނެރޭނެއެވެ. އޭގެ ތެރޭގައި އައިފޯން އެކްސްއާރު ގޮތަށް "ބަޖެޓް" ފޯނަކާއި އައިފޯން އެކްސްއެސް ކަހަލަ މިޑްރޭންޖް ފޯނެއް އަދި ސުޕަސައިޒް މޮޑެލެއް ހިމެނޭނެއެވެ.\nނަމަވެސް ގިނަ ބަޔަކު ގަބޫލުކުރާ ގޮތުގައި، މިއަހަރު ރިލީސް ކުރާ އާ އައިފޯނަށް އެޕަލް ކުންފުނިން ކިޔާނީ އައިފޯން 11 އެވެ. ނަމަވެސް މިދިޔަ އަހަރު އެޕަލް އިން ނެރުނު ފޯންތަކުގެ ނަންތައް ދިމާކުރި ޓުވިޓާ އެކައުންޓުން ބުނާގޮތުގައި، އާ ފޯނަށް ކިޔާނީ އައިފޯން 11 ޕްރޯއެވެ. އެނގިދާނެތާއެވެ.\nފަހަތުގައި ތިން ކެމެރާ\nއައިފޯނަށް މިއަހަރު އަންނާނެ އެންމެ ބޮޑު ބަދަލެއް ކަމަށް ބެލެވެނީ ފޯނުގެ ކެމެރާ ސެޓަޕްއެވެ. އެގޮތުން މިދިޔަ އަހަރުން ފެށިގެން މިއަހަރު ރިލީސްކުރާ ފޯނުގައި ނުވަތަ ކޮންމެވެސް އެއް ފޯނެއްގައި ފަހަތުގައި ތިން ލެންސް ހިމެނޭނެ ކަމަށް ވާހަކަތައް ދެކެވެމުންދިޔައެވެ.\nމިއަށް ބާރު ލިބޭ އެއްކަމަކީ ލެންސް އަދި މެގަޕިކްސަލްގެ ރޭހުގައި ވާވޭ، ސެމްސަންގް އަދި ގޫގުލް އިން ކުރި ހޯދަމުންދިއުމެވެ.\nދެ ޓުވިޓާ ޔޫސާއަކާ ހަވާލާދީ މިކަން ރިޕޯޓްކޮށްފައިވަނީ ބްލޫމްބާގްގައެވެ. އެގޮތުން މިއަހަރުގެ ޖަނަވަރީ މަހު އޮންލީކްސް އަދި އައިސް ޔުނިވާސް އިން ކުރި ޓުވީޓެއްގައި، މިއަހަރު ނެރޭނެ އައިފޯންގެ ފަހަތުގައި ކެމެރާ ހުންނާނެ ގޮތުގެ މޮޑެލެއް ވެސް ދައްކާލައިފައިވެއެވެ.\nއޭގައި ހުންނަނީ، ފޯނުގެ ފަހަތުން ކަނާތުގެ ފަހަތުގައި ހަތަރެސްކަން މޮޑިއުލެއްގައި ތިނެސްކަނަށް ކެމެރާތައް އަތުރާލާފައި ހުއްޓައެވެ. މަތީގައި ފުލޭޝްއެއް ވެސް ހުރެއެވެ. ނަމަވެސް އެހެން ހުރީމަ ރީތި ހެއްޔެވެ؟\nއިތުރު އެލްސީޑީ ފޯނެއް\nއެޕަލް އިން މިދިޔަ އަހަރު ރިލީސް ކުރި ތިން ފޯނުގެ ތެރެއިން އެލްސީޑީ ޑިސްޕްލޭއެއް ހިމަނާފައިވަނީ އައިފޯން އެކްސްއާރުގައި އެކަންޏެވެ. އައިފޯން އެކްސްއެސް އަދި އެކްސްއެސް މެކްސްގައި ހިމަނާފައިވަނީ ހައި ރެޒަލޫޝަން އޯލެޑް ޕެނަލްތަކެކެވެ.\nފެތުރޭ އަޑުތަކަށް ބަލާއިރު މިއަހަރު ލޯންޗުކުރާ ތިން ފޯނުގައި ވެސް އެޕަލް އިން ގެންގުޅޭނީ މި ފޯމިއުލާއެވެ.\nނަމަވެސް 2020 ވަނަ އަހަރު އެޕަލް އިން ނެރޭ ހުރިހާ އައިފޯނެއްގައި ބޭނުން ކުރާނެ ކަމަށް ބެލެވެނީ މިހާރަށްވުރެ އަގުބޮޑު ލެޑް ޕެނަލްތަކެކެވެ. ނަމަވެސް ފޯނުތަކުގެ ސައިޒަކަށް ބަދަލެއް ނާންނާނެއެވެ.\nގައުމީ ވޯކިން ގްރޫޕްގެ އުސޫލަށް ހިޔާލު ހޯދުމަށް ހުޅުވާލައިފި


Fuluhun Maraali Floyd Ge Fahu Vaguthu Kolhuge Video: Moonu Mathin Fenunee Biruverikan - Vaguthu\nފުލުހުން މަރާލި ފްލޮއިޑްގެ ފަހު ވަގުތުކޮޅުގެ ވީޑިއޯ: މޫނުމަތިން ފެނުނީ ބިރުވެރިކަން!\nމީގެ ދެ މަހެއްހާދުވަސް ކުރިން އެމެރިކާގައި ފުލުހުން އަނިޔާކޮށް މަރާލި ކަޅު ނަސްލުގެ މީހެއް ކަމަށްވާ، ޖޯޖް ފްލޮއިޑްގެ ފަހު ވަގުތުތައް ފެންނަ ވީޑިއޯ އާއްމުވެ އެތައް ބަޔަކު ފެންކަޅި ކޮށްލައިފިއެވެ.\nޖޯޖް އަށް އަނިޔާ ކުރި ފުލުހުންގެ ގައިގައި ހަރުކޮށްފައި ހުރި ބޮޑީކެމްގެ ފުޓޭޖް ޑެއިލީ މެއިލް އިން ހާމަކޮށްފައިވާ އިރު އެ ވީޑިއޯއިން ފެންނަނީ ޖޯޖް އާއި ދިމާ އަށް ބަޑި ދިއްކޮށް އިންޒާރު ދޭ މަންޒަރެވެ. އަދި ތަކުރާރުކޮށް އޭނާ މަރާނުލުމަށް އެދި ޖޯޖް އާދޭސް ކުރާ މަންޒަރު އެ ވީޑިއޯއިން ފެނެއެވެ.\nއަދި އެ ވީޑިއޯއިން ތަކުރާރުކޮށް ޖޯޖް ކުރި އާދޭހަށް ބަލާފައި ނުވާކަން އިނގެއެވެ. އަދި އޭނާ އާއި ހަޑި ހުތުރުބަހުން ފުލުހުން އެތައް ފަހަރަކު މުއާމަލާތު ކުރިކަން އެނގެއެވެ.\nއަދި އޭނާ އަނބުރާ ކާރަށް ލާން ގަދަކަމުން މަސައްކަތް ކުރުމުން އޭނާގެ ކްލަސްޓްރޮފޯބިއާ ހުންނަ ކަމާއި އޭނާގެ އެންޒައިޓީ ހުންނަކަން ވެސް ފުލުހުންނަށް ކިޔާދީފައިވެއެވެ.\nއެ ވީޑިއޯއިން ފެންނަނީ ޖޯޖް ވަރަށް ބިރުން އުޅޭ މަންޒަރެވެ. އަދި ނުވަ ވަރަކަށް މިނިޓު ވަންދެން އެއް ފުލުހަކު އޭނާގެ ކަަރަށް ފައިން އަަރައިގެން ހުރި އިރު ޖޯޖް ހަޅޭއްލަވަމުން ދިޔައީ އޭނާ އަށް ނޭވާ ނުލެވޭކަމަށް ބުނެއެވެ.\nއަދި ވަކި ހިސާބަކުން "ތިހެން ހަދަންޏާ އަހަރެން މަރުވެދާނެ"ކަމަށް ވެސް ބުނެއެވެ.\nއެހެން ބުނުމުން އޭނާއަށް އެއްވެސްކަމެއް ނުވާކަމަށް ފުުލުހުން ވަނީ ބުނެފައެވެ.\nމި ވީޑިއޯތައް އާއްމުވެފައި މިވަނީ އެމެރިކާގެ ފަނޑިޔާރަކު މީގެ ކުރިން އެ ވީޑިއޯ ބެލޭނީ ހަމައެކަނި ކޯޓުގައި ކަމަށް ނިންމާފައި ވަނިކޮށެވެ.\nއެމެރިކާގައި އަނިޔާވެރި ގޮތަކަށް މަރާލި ޖޯޖް ފްލޮއިޑް މަރާލުމުގައި ބައިވެރިވި ހުރިހާ ފުލުހުންގެ މައްޗައް ދައުވާ އުފުލީ މީގެ ދެ މަސް ދުވަސް ވަރު ކުރިންނެވެ.\nމީގެ ކުރިން ޖޯޖްގެ ކަރަށް ކަކުލުން އަރައިގެން އޮވެ މަރާލި ފުލުހުގެ މައްޗައް އުފުލާފައި ވަނީ ގަސްތަކާއި ނުލައި މީހަކު މަރާލުމުގެ ކުށުގެ ދައުވާ އެވެ. ނަމަވެސް މިހާރު އެ ދައުވާ ވަނީ ގަސްތުގައި މީހަކު މަރާލި ކަމުގެ ކުށުގެ ދައުވާ އަށް ބަދަލު ކޮށްފައެވެ. އަދި މީގެ ކުރިން މިކަމުގައި ދެން ބައިވެރިވި ތިން ފުލުހުންގެ މައްޗައް ދައުވާ ނުކުރި ނަމަވެސް މިހާރު ވަނީ އެ3ފުލުހުންގެ މައްޗައްވެސް މީހަކު މަރާލުމުގައި ބައިވެރިވެ، އެކަމަށް އެހީތެރިވުމުގެ ކުށުގެ ދައުވާ އުފުލާފައެވެ.\nމިގޮތަށް ދައުވާ ކުރުމަށް ގޮވާލައި އެމެރިކާގެ އެކި ހިސާބުތަކުގައި ވަރުގަދަ މުޒާހަރާތައް ކުރަމުން ގެންދަނިކޮށް މިނެސޮޓާގެ އެޓާނީ ޖެނެރަލް މިގޮތަަށް ދައުވާ އުފުލުމަށް ފަހުގައި ބުނެފައި ވަނީ އެފަރާތުން އިސްކަން ދޭނީ ރައްޔިތުންގެ އަޑަށާއި، އެއަށް އިންސާފު ހޯދައި ދިނުމަށް ކަމަށެވެ.-\nފްލޮއިޑްގެ ކަރުގައި ފައިއެޅި އޮފިސަރު އެދެނީ ދައުވާތައް ކޯޓުން ބޭރުކޮށްލުމަށް\nއެމެރިކާ މުޒާހަރާ: މޮނިއުމެންޓުތަކުގެ ހިމާޔަތަށް އަސްކަރިއްޔާ ނެރެނީ\nއެމެރިކާ މުޒާހަރާ: 40 އަށްވުރެ ގިނަ މޮނިއުމެންޓް ތަޅާލައިފި


Sihhee nurakkaluge kulli haalathu anna mahuge 14 aa hama ah ithuru koffi | Mihaaru\nހެލްތު މިނިސްޓަރު އަމީން، އެންއީއޯސީގެ މަސައްކަތްތައް ބައްލަވައިލައްވަނީ.--\nސިއްހީ ނުރައްކަލުގެ ކުއްލި ހާލަތު އަންނަ މަހުގެ 14 އާ ހަމައަށް އިތުރުކޮށްފި\n29 ޖޫން 2020 - 23:42 25 comments\nއާއްމު ސިއްހަތު ރައްކާތެރިކުރުމުގެ ގާނޫނުން ލިބިވަޑައިގަންނަވާ ބާރުގެ ދަށުން ރާއްޖޭގައި ފުރަތަމަ ފަހަރަށް ސިއްހީ ނުރައްކަލުގެ ކުއްލި ހާލަތު އިއުލާނުކުރީ މިދިޔަ މާޗު 12 އިން ފެށިގެން 30 ދުވަހަށެވެ. އޭގެ ފަހުން ހަތަރު ފަހަރެއްގެ މަތިން އެ މުއްދަތު އިތުރުކޮށްފައިވެ އެވެ.\nއެންމެ ފަހުން އިއުލާނުކުރެއްވި ސިއްހީ ނުރައްކަލުގެ މުއްދަތު މިއަދު ހަމަވާނެ އެވެ.\nމިނިސްޓަރު އަމީން މިރޭ ނެރުއްވި ގަރާރުގައި ވިދާޅުވީ، ރާއްޖޭގައި ފުޅާ ދާއިރާއެއްގައި ބަލި ފެތުރުމުގެ ނުރައްކާ އަދިވެސް އެބައޮތް ކަމަށާއި ކޮވިޑް-19ގެ ނުރައްކާ ކުޑަކޮށް، އާއްމުންގެ ސިއްހަތާއި ރައްކާތެރިކަން ކަށަވަރުކުރަން ހާއްސަ ފިޔަވަޅުތަކެއް އަޅަންޖެހޭ ކަމަށް ޑިރެކްޓަ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު ލަފާދެއްވާފައިވާ ކަމަށެވެ.\n"އަދި ވަގުތާއި ހާލަތަށް ރިއާޔަތްކޮށް، އާއްމު ރައްޔިތުންގެ ސިއްހަތާއި ރައްކާތެރިކަން ކަަށަވަރުކުރުމަށްޓަކައި ގާނޫނު ނަމްބަރު 7/2012 (އާންމު ސިއްހަތު ރައްކާތެރިކުރުމުގެ ގާނޫނު) ގެ ދަށުން އާއްމު ސިއްހަތުގެ ކުއްލި ނުރައްކަލުގެ ހާލަތުގައި އަޅަންޖެހޭ ހާއްސަ ފިޔަވަޅުތައް އަޅަމުން ގެންދިއުމަށް ޑިރެކްޓަ ޖެނެރަލް އޮފް ޕަބްލިކް ހެލްތަށް އަހުރެން އަންގަމެވެ،" އަމީންގެ ގަރާރުގައި ވިދާޅުވި އެވެ.\nސިއްހީ ކުއްލި ނުރައްކަލުގެ ހާލަތު އަންނަ މަހުގެ 14 އާ ހަމައަށް ދަންމާލި ކަމުގައި ވިއަސް، އަދި ވަކި ހާއްސަ ފަރުވާއެއް ހޯދިފައިނުވާ ބައްޔާ ގުޅިގެން އަޅާފައިވާ ލޮކްޑައުނަށް ވަނީ ލުއިދޭން ފަށައިފަ އެވެ. ބަލީގެ ހާލަތު ގޯސް ނުވާ ނަމަ ޖުލައި 1 ގައި ރާއްޖޭގެ ބޯޑަރު ހުޅުވައި ރާއްޖޭގެ ޓޫރިޒަމް ވެސް އަލުން ފަށަން ވަނީ ނިންމައިފަ އެވެ.\nރާއްޖެއިން ކޮވިޑް-19 ޖެހުނު މީހުންގެ އަދަދު ވަނީ 2،337 އަށް އަރައިފަ އެވެ. އޭގެ ތެރެއިން އަށް މީހަކު މަރުވެފައިވާއިރު މިހާރު ފަރުވާ ހޯދަމުން އަންނަނީ 397 މީހުންނެވެ. ބަލި ޖެހުނު މީހުންގެ ތެރެއިން 1،927 މީހުން ރަނގަޅުވެފައި ވެ އެވެ.\nއިތުރު ލިޔުންތައް އަބްދުﷲ އަމީން، ހެލްތު މިނިސްޓަރު ސިއްހީ ކުއްލި ނުރައްކަލުގެ ހާލަތު ލޮކްޑައުން ސިއްހަތު ހެލްތު މިނިސްޓްރީ


Suzain kureege team aa dhekolhah, Maziya othee form gai | Mihaaru\nވިކްޓަރީގެ ކޯޗު ސުޒޭން (ކ) އާއި މާޒިޔާގެ ކޯޗު ސެކުލޮސްކީ.-- ފޮޓޯ: މިހާރު\n25 އެޕްރީލް 2017 - 09:213comments\nފާއިތުވި ތިން އަހަރު އަލީ ސުޒޭންގެ އިރުޝާދުގެ ދަށުން މާޒިޔާ ވަނީ ގިނަ ކާމިޔާބީތަކެއް ހާސިލްކޮށްފަ އެވެ. މިދިޔަ ސީޒަނަށް ފަހު މާޒިޔާ ދޫކޮށް ސުޒޭން މިހާރު ހުރީ އޭނާގެ ރަސްމީ ކްލަބް ވިކްޓަރީގަ އެވެ. ވިކްޓަރީ އަށް އެނބުރި އައުމަށް ފަހު ސުޒޭނަށް އަދި މާ އެދެވޭ ނަތީޖާތަކެއް ނެރެވިފައިނުވެ އެވެ. މިއަދު ހަވީރު އޭނާ ކުރީގެ ކްލަބް މާޒިޔާއާ ދެކޮޅަށް ކުޅޭއިރު އެ ޓީމަކީ މި ވަގުތު އެންމެ ރަނގަޅު ފޯމެއްގައި އޮތް ޓީމެވެ.\nމެޗުގެ ކުރިން ސުޒޭން ބުނީ ކުރީގެ ޓީމާ ދެކޮޅަށް ކުޅުމުގައި ޖަޒުބާތީ ކަންތައްތަކެއް ހުންނާނެ ކަމަށެވެ.\n"އެޑްވާންޓޭޖަށް ވުރެން ބޮޑަށް ޖަޒުބާތީ ކަންތައްތަކެއް ހުރެދާނެ. އެއީ މިހާރު މާޒިޔާ އޮތީ ތަފާތު ހާލަތެއްގައި ވަރަށް އޮގަނައިޒްކޮށް ކުޅެނީ. އެކަމު އެ ޓީމުގައި ތިބި ގިނަ މީހުންނަކީ ކޮންމެ ދުވަހަކު ހެން ދިމާވުމުގެ އިތުރުން އެކުގައި ގިނަ ކާމިޔާބީ ހޯދައިފައި ތިބި މީހުން ވީމަ އެ ހަނދާންތައް ހުންނާނެ. އެކަމަކު ކޮންމެ މީހަކީ ވެސް އަމިއްލަ އެދުން ބޮޑު މީހެއް. އެގޮތަށް އަޅުގަނޑު ވެސް ބޭނުމީ ވިކްޓަރީ މޮޅުވާން،" ސުޒޭން ބުންޏެވެ.\nއާދިއްތަ ދުވަހުގެރޭ ޔުނައިޓެޑް ވިކްޓަރީން ވެލެންސިއާ ބަލިކުރުމާ އެކު ވިކްޓަރީ ވަނީ ލީގުގެ ހަތް ވަނަ އަށް ވެއްޓިފަ އެވެ. ލީގުގައި ކުރިއަށް ދިއުމަށް ވިކްޓަރީ އަށް މިއަދުގެ މެޗުން މަދުވެގެން ޕޮއިންޓެއް މުހިއްމެވެ.\n"ވިކްޓަރީ މިހާރު އޮތީ އަބަދުވެސް އިތުރަށް މަސައްކަތްކުރަން ޖެހިފައި. މިހާރު މިހާލަތުގައި ކުޅެން މި ޖެހުނީ އެންމެ ވަރުގަދަ ޓީމާ ދެކޮޅަށް. މާޒިޔާ އޮތީ ހުރިހާ މެޗަކުން މޮޅުވެފައި. އެގޮތަށް ބަލާއިރު ވެސް މި މެޗަކީ ވިކްޓަރީ އަށް ވަރަށް އުނދަގޫވާނެ މެޗެއް،" ސުޒޭން ބުންޏެވެ.\nމާޒިޔާ ވަނީ މި ސީޒަނުގައި މިހާތަނަށް ކުޅުނު ހަތް މެޗުގެ ތެރެއިން ހަ މެޗުން މޮޅުވެފަ އެވެ. އެ ޓީމު ހަމައެކަނި ބަލިވީ އޭއެފްސީ ކަޕްގައި އަމިއްލަ ދަނޑުގައި ބެންގަލޫރު އަތުންނެވެ. ރާއްޖޭގެ ހުރިހާ ކްލަބަކާ ދެކޮޅަށް ކުޅުނު މެޗުތަކުން އެ ޓީމު ވަނީ މޮޅުވެފަ އެވެ.\nސުޒޭން ބުނީ މާޒިޔާ އަކީ މި ސީޒަނަށް އެންމެ ރަނގަޅަށް ތައްޔާރުވި ޓީމު ކަމަށާއި އެންމެ ވަރުގަދަކޮށް އޮތީ ވެސް އެ ޓީމު ކަމަށެވެ.\n"މާޒިޔާ އަކީ މި ވަގުތަށް ބަލާއިރު އެންމެ ވަރުގަދަ ޓީމު. މީގެ އެންމެ ބޮޑަށް ވިސްނަންޖެހޭ ކަމަކީ މާޒިޔާ އެންމެ ފަހުން ކުޅުނު މެޗުގައި މޮޅުވީމަ އެއީ މާޒިޔާގެ އެތެރެ އަށް އިތުރުވެގެންދާނެ ވަރަށް ބޮޑު އެއްޗެއް. އާދައިގެ ޓީމެއް ނޫން މޯހަން ބަގާން އެއީ. އެ މެޗުން މޮޅުވެގެން އައީމަ އެމީހުންގެ މޮޓިވޭޝަން ވެސް ރަނގަޅުވާނެ،" އޭނާ ބުންޏެވެ.\nސުޒޭން ބުނީ މާޒިޔާގެ ދެ ކުޅުންތެރިއަކަށް ވިކްޓަރީން ހާއްސަ ސަމާލުކަމެއްދޭން ޖެހޭނެ ކަމަށެވެ.\n"އެންމެ ބޮޑަށް ވިސްނަން ޖެހޭ ދެ ކުޅުންތެރިންނަކީ އުމެއިރު އާއި އަސަދުﷲ. މި ދެ ކުޅުންތެރިންނަކީ މި ވަގުތު ރާއްޖެ އަށް ބަލާއިރު ތަފާތު ދެ ކުޅުންތެރިން،" އޭނާ ބުންޏެވެ.\nވިކްޓަރީގެ ސީރިއާ ގޯލްކީޕަރު މުހައްމަދު އަލް ޔޫސުފް އެ ޓީމު އެންމެ ފަހުން ޓީސީ ސްޕޯޓްސް ކްލަބާ ދެކޮޅަށް ކުޅުނު މެޗު ލަސްކުރުމުން ސުޒޭން ވަނީ އެ މެޗަށް ފަހު އެކަމަށް ހިތްހަަމަ ނުޖެހުންފާޅުކޮށްފަ އެވެ. ސުޒޭން ބުނީ ޔޫސުފްއާ ދެމެދު ކުރިމަތިވި ކަންތައްތަކަށް ހައްލެއް ހޯދިފައިވާ ކަމަށެވެ.\n"ސީރިއާ ކީޕަރު ޔޫސުފް ކުޅޭނެ. އޭނަގެ ކަންތައްތައް މިހާރު ހުރީ ރަނގަޅަށް ކަމަށް މި ބަލަނީ. މިދިޔަ އަހަރު އޭނާ ކުޅެފައި ހުރިގޮތުން ދިމާވި ކަމެއް އެއީ. އެކަމަކު މިހާރު އެކަމަށް ވެސް ހައްލެއް ގެނެވޭނެ ކަމަށް މި ގަބޫލުކުރަނީ." އޭނާ ބުންޏެވެ.\nސުޒޭން ގަބޫލުކުރާ ގޮތުގައި ވިކްޓަރީ އަށް އެއް އެޑްވާންޓޭޖް އެބައޮތެވެ. އެއީ ގާތްގާތުގައި ގިނަ މެޗުތަކެއް ކުޅެން ޖެހުމުން މާޒިޔާ ކުޅުންތެރިން ވަރުބަލިވެފައިވުމެވެ.\n"ވިކްޓަރީ އަށް އޮތް ހަމައެކަނި އެޑްވާންޓޭޖަކީ މާޒިޔާ މެޗެއް ކުޅެފައި ތެޅިފޮޅިފައި އައިސްފައި ދެ ދުވަހެއްގެ ތެރޭގައި މެޗެއް ކުޅެން ޖެހޭތީ. އެ ވަރުބަލިކަން އެ ޓީމުގައި ހުންނާނެ. އެ އެޑްވާންޓޭޖް ވިކްޓަރީ އަށް ނެގޭނީ ވިކްޓަރީ ވަރަށް ރަނގަޅަށް އެ މެޗަށް ފޯކަސް ކޮށްގެން ވަރަށް މަސައްކަތް ކޮށްގެން،" ސުޒޭން ބުންޏެވެ.\nލީގުގެ މެޗުތައް ރާވާއިރު ހުރިހާ ޓީމުތަކަށް މެޗުތައް ހަމަވާގޮތަށް ކުރިއަށް ގެންދިއުން މުހިއްމު ކަމަށް ސުޒޭން ވަނީ ބުނެފަ އެވެ.\n"ވިކްޓަރީ އަކީ ވަރުގަދަ ޓީމެއް، ލީގުގައި އޮތް މަގާމު މުހިއްމެއް ނޫން"\nލީގުގައި ރޭ ޓީސީ އަތުން މޮޅުވެ ނިއު ވަނީ ލީގުގެ އެއް ވަނަ އަށް ޖެހިލައިފަ އެވެ. ނިއު އެއް ވަނަ އަށް އެރީ ފަސް މެޗުން ހޯދި 12 ޕޮއިންޓާ އެކު އެވެ. ދެ ވަނައިގައި 10 ޕޮއިންޓާ އެކު ގްރީން ސްޓްރީޓްސް އޮތްއިރު ތިން ވަނައިގައި ނުވަ ޕޮއިންޓާ އެކު އޮތީ ދެ މެޗު މަދުން ކުޅެފައިވާ މާޒިޔާ އެވެ. މިއަދު ވިކްޓަރީ އަތުން މޮޅުވެގެން އެއް ވަނަ އަށް އެރުމުގެ ފުރުސަތު މާޒިޔާ އަށް އެބައޮތެވެ.\nމާޒިޔާގެ ކޯޗު މެސެޑޯނިއާގެ މަރްޔާން ސެކުލޮސްކީ ބުނީ ލީގުގެ ކޮންމެ މަގާމެއްގައި ވިކްޓަރީ އޮތް ނަމަވެސް އެނާ މެޗަަށް ތައްޔާރުވާނީ ސީޒަނުގެ އެންމެ ވަރުގަދަ އެއް މެޗު ކަމަށް ދެކިގެން ކަމަށެވެ.\n"ކޮންމެ މެޗެއް ވެސް މުހިއްމު. އަހަރެންގެ ނަޒަރުގައި ވިކްޓަރީ އަކީ އެންމެ ވަރުގަދަ އެއް ޓީމު. ވިކްޓަރީ ލީގުގައި އޮތް މަގާމަކީ އަހަރެންގެ ގަބޫލުކުރާގޮތުގައި އެ ޓީމުގެ ލެވެލަށް ބަލާއިރު ހައްގު މަގާމެއް ނޫން. ފެންވަރު ރަނގަޅު ކުޅުންތެރިންނާއި ރާއްޖޭގެ އެންމެ މޮޅު އެއް ކޯޗު (ސުޒޭން) އެ ޓީމުގައި އެބަހުރި،" ސެކުލޮސްކީ ބުންޏެވެ.\nވިކްްޓަރީ އަންނަނީ މެޗަކަށް ފަހު މެޗެއް ކުޅުން ރަނގަޅު ކުރަމުންނެވެ. މާޒިޔާގެ ކޯޗު ސެކުލޮސްކީ ބުނީ އޭނާގެ ޓީމުން މިއަދުގެ މެޗުގައި އިތުރު ހިތްވަރެއް ލައިގެން ކުޅެން ޖެހޭނެ ކަމަށެވެ.\n"މިއީ ދެ ޓީމަށް ވެސް އުނދަގޫވާނެ މެޗެއް. މި ފަހަރުގެ ލީގުގެ އެއްވެސް މެޗެއް ފަސޭހަވާނެއޭ ނުބުނެވޭނެ. އެއީ ކޮންމެ ޓީމެއް ވެސް ގަދަ ހަތަރަކަށް ވަދެ ޕްރިމިއާ ލީގުގައި ކުޅެން ވަރަށް ބުރަކޮށް މަސައްކަތް އެބަކުރޭ،" ސެކުލޮސްކީ ބުންޏެވެ.\nގާތްގާތުގައި ގިނަ މެޗުތަކެއް ކުޅެން ޖެހުމަކީ ކުރިމަތިވާނެ ގޮންޖެހުމެއް ކަމަށް ސެކުލޮސްކީ ވަނީ ބުނެފަ އެވެ.\n"އެހެން ޓީމުތައް އިތުރު މެޗު ކުޅެފައި އޮންނައިރު. އަހަރެމެން ގާތްގާތުގައި ގިނަ މެޗުތަކެއް ކުޅެން ޖެހުމަކީ ވެސް ކުރިމަތިވާ އުނދަގުލެއް އެކަމަކު ކުޅުންތެރިންގެ ހިތްވަރުން މިކަމުން އަރައިގަނެވޭނެ،" އޭނާ ބުންޏެވެ.\nއޭއެފްސީ ކަޕްގައި މިިދިޔަ ބުދަ ދުވަހު މާޒިޔާ ވަނީ ރަށުންބޭރުގައި މޯހަން ބަގާން 1-0 އިން ބަލިކޮށްފަ އެވެ. އެ މެޗުގައި އަނިޔާގެ ސަބަބުން މާޒިޔާގެ އަހުމަދު އިމާޒް (އާއްކޮ)، ހުސެއިން ނިޔާޒް (ބޮކުރީ)، އަލީ ހައިޝަމް (ޗުމްޕު) އަދި ޑިފެންޑަރު އަންދްރެއި ކޯޑޯސް ހިމެނެ އެވެ. އެ މެޗުގެ ދެ ވަނަ ހާފްގައި އަނިޔާގެ ސަބަބުން މުހައްމަދު އުމެއިރު ވެސް ވަނީ ބަދަލުކޮށްފަ އެވެ.\nމި ކުޅުންތެރިންގެ ތެރެއިން މާދަމާގެ މެޗުގައި ނުފެންނާނެ ހަމައެކަނި ކުޅުންތެރިއަކީ ޑިފެންޑަރު ކޯޑޯސް އެވެ. އެހެން ކުޅުންތެރިން ފެނުމުގެ ފުރުސަތު އެބައޮތެވެ.\nމާޒިޔާ އާއި ވިކްޓަރީ ކުޅޭ މެޗު ފަށާނީ މިއަދު ހަވީރު4ޖަހާއިރު އެވެ.\nއިތުރު ލިޔުންތައް ވިކްޓަރީ ސްޕޯޓްސް ކްލަބް މާޒިޔާ ސ.ރ.ކ އަލީ ސުޒޭން މާލޭ ލީގް 2017


ރައީސް ފުރާވަޑައިގަތަ ނުދީ ތަހުގީގު ފެށުމަށް ގޮވާލައިފި\nމަރުވި ކަމަށް ހެދިގެން އުޅެނިކޮށް ހައްޔަރުކޮށްފި\nކޮރަޕްޝަނާއި މަނީ ލޯންޑްރިންގެ ބޮޑެތި ތުހުމަތުތަކެއް އެޅިފައިވާ ޔުކްރޭންގެ މީހަކު "މަރުވެފައިވާ" ކަމަށް ހެދިގެން ފްރާންސްގައި މުއްސަނދި ދިރިއުޅުމެއް އުޅެމުން ދަނިކޮށް ހައްޔަރުކޮށްފި އެވެ.\nނުހައްގުން ހޯދާފައިވާ ފައިސާތަކެއް ހިފައިގެން ބަޔަކު ރާއްޖެ އިން ފުރަން އުޅޭ މައްސަލައެއް، ކެންދޫ ދާއިރާގެ މެމްބަރު އަދި ގާނޫނީ ވަކީލު އަލީ ހުސައިން މިއަދު ފުލުހުންނަށް ހުށަހަޅައިފި އެވެ.\nރިޔާސީ އިންތިޚާބުގެ ކެމްޕޭނަށް ފައިސާ ޚަރަދު ކުރެއްވުމުގައި، ރައީސް އަބްދުﷲ ޔާމީން ގާނޫނާ ޚިލާފު އެއްވެސް އަމަލެއް ނުހިންގަވާ ކަމަށާއި އެމަނިކުފާނަށް ތުހުމަތުކޮށް ޕޮލިހަށް...\nރައީސް އަބްދުﷲ ޔާމީންގެ ނަންފުޅުގައި މޯލްޑިވްސް އިސްލާމިކް ބޭންކްގައި އޮންނަ އެކައުންޓަކަށް ދެ ދުވަހެއްގެ މަތިން 22.5 މިލިއަން ރުފިޔާ ޖަމާކުރި މައްސަލައެއް، ބައިނަލްއަގުވާމީ ބޮޑެތި...\nމަނީލޯންޑްރިން އާއި ޓެރަރިޒަމަށް ފައިސާ ހޭދަކުރުން ހުއްޓުވުމާ ބެހޭ ގަވައިދަށް އަމަލުކުރާ މިންވަރު ބެލުމަށް ދެ ބޭންކަކާއި ފައިސާ ފޮނުވާ ދެ ކުންފުންޏެއްގެ އޮންސައިޓް އެގްޒަމިނޭޝަނެއް މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން މިދިޔަ އަހަރު ހެދި ކަމަށް އެތަނުން ބުނެފި އެވެ.\nލަންޑަން (ނޮވެމްބަރު 9) - ގައުމުން ބޭރުގައި ވިޔަފާރި ހިންގާ ވިޔަފާރިވެރިންނާއި ސިޔާސީ މީހުން އަދި ސެލެބްރިޓީންގެ ނަންތައް ހިމެނޭ ގޮތަށް މިފަހަރު ވަނީ 13.4 މިލިއަން ސިއްރު އިލެކްޓްރޯނިކް ޑޮކިއުމެންްޓް ލީކުކޮށްލައިފަ އެވެ. ޕަބްލިކް ޑޮމެއިންނަށް މި މަހު5ވަނަ ދުވަހު ދޫކޮށްލި މައުލޫމާތު ޖަރުމަނުގެ ނޫހަކަށް ފޯރުކޮށްދިނީ އެޕަލްބީ ކިޔާ...\nދިވެހި ސަރުކާރުގެ ތެރޭގައި ހުރި ހިޔާނާތާއި ވައްކަންތައް ހާމަވާ ގޮތަށް އަލް ޖަޒީރާ އިން ތައްޔާރުކުރި ތަހުގީގީ ރިޕޯޓް ރީބްރޯޑްކާސްޓް ކުރުމާ ގުޅިގެން މީޑިއާ ނެޓުން ޖޫރިމަނާގެ ގޮތުގައި ދައްކަން ޖެހުނު ފަސް ލައްކަ ރުފިޔާ އެ ކުންފުނިން ދައްކައިފި އެވެ.\nލާގޯސް (އެޕްރީލް 21) - ނައިޖީރިއާގެ މައި ސިޓީއެއް ކަމަށްވާ ލާގޯސްގެ މީހުން ނޫޅޭ ފްލެޓެއްގެ ތެރޭން 43 މިލިއަން ޑޮލަރު ފެނުނު މައްސަލާގައި އެ ގައުމުގެ ޖާސޫސީ ވެރިޔާ އަޔޯ އޯކޭ ސަސްޕެންޑްކޮށްފި އެވެ.\nހެލިކޮޕްޓަރުތަކަކުން ބޭލި ފައިސާ ފޮށިތަކެއް ނުވައްދާ\nހެލިކޮޕްޓަރުތަކަކުން ގެނައި ގިނަ އަދަދެއްގެ ފައިސާ މޯލްޑިވްސް މަނިޓަރީ އޮތޯރިޓީ (އެމްއެމްއޭ) އަށް ބޭލި ކަމަށް ބުނެ ސޯޝަލް މީޑިއާގައި ފަތުރަމުންދާ ވާހަކަތައް އެ އޮތޯރިޓީން މިރޭ ދޮގުކޮށްފި އެވެ.\nރާޖަޕަކްސާގެ ދަރިކަލުން ނަމާލްގެ މައްޗަށް އިތުރު ދައުވާއެއް\nކޮލަމްބޯ (ފެބްރުއަރީ 12) - ސްރީ ލަންކާގެ ކުރީގެ ރައީސް މަހިންދާ ރާޖަޕަކްސާގެ ދަރިކަލުން ނަމާލް ރާޖަޕަކްސާގެ މައްޗަށް މަނީ ލޯންޑްރިންގެ ތުހުމަތުގައި އިތުރު ދައުވާއެއް ކުރަން ނިންމާފައިވާ ކަމަށް ފުލުހުންގެ ފައިނޭންޝަލް ކްރައިމް އިންވެސްޓިގޭޝަން ޑިވިޝަން (އެފްސީއައިޑީ) އިން ބުނެފި އެވެ.\nއެނދު ދަށުގައި ފޮރުވާފައި ހުރި 20 މިލިއަން ޑޮލަރު ހޯދައިފި\nމެސެޗޫސެޓްސް (ޖެނުއަރީ 25) - އެމެރިކާގެ މެސެޗޫސެޓްސްގެ ފްލެޓެއްގެ އެނދެއްގެ ދަށުގައި ފޮރުވާފައި ހުރި 20 މިލިއަން ޑޮލަރު ހޯދައިފި އެވެ.\nޑޮލަރުތަކަކާއެކު ހައްޔަރުކުރި ބިދޭސީ މީހާ ދޫކޮށްލައިފި\nގިނަ އަދަދެއްގެ ޑޮލަރުތަކަކާއެކު ރާއްޖެ އިން ބޭރަށް ފުރަން އުޅެނިކޮށް ހައްޔަރުކުރި ބިދޭސީ މީހާ ކްރިމިނަލް ކޯޓުން ދޫކޮށްލައިފި އެވެ.\nOctober 08, 2016 50\nޝައްކުކުރެވޭ 10 މިލިއަން ޑޮލަރު ޖަމާކުރަން އުޅެފި\nމަނީ ލޯންޑެރިން އަށް ތުހުމަތުކުރެވޭ 10 މިލިއަން ޑޮލަރު ޖަމާކޮށްދޭން ރާއްޖޭގެ ބޭންކަކުން ދެކޮޅު ހަދާފައިވާ ކަމަށް "ގަޔާނާ ގާޑިއަން" ނޫހުން މިއަދު ބުނެފި އެވެ.


Villa College ge January intake ah hulhuvaalaifi | Mihaaru\nޚަބަރު / މަތީ ތައުލީމު\nވިލާ ކޮލެޖުގެ ޖެނުއަރީ އިންޓޭކަށް ހުޅުވާލައިފި\nވިލާ ކޮލެޖުގެ ބެންޗުގައި ދަރިވަރުންތަކެއް މަޑުކޮށްލައިގެން:-- ފޮޓޯ: ނިޝާން އަލީ/ މިހާރު\n07 އޮކްޓޯބަރ 2020 - 12:15\nއަންނަ ޖެނުއަރީ މަހު ވިލާ ކޮލެޖުން ފަށާ ކޯސްތަކަށް ކުރިމަތިލާން މިއަދު ހުޅުވާލައިފި އެވެ.\nރާއްޖޭގެ އެންމެ ފުރަތަމަ އަމިއްލަ ކޮލެޖު، ވިލާ ކޮލެޖުން ސެޓްފިކެޓް ލެވެލް އިން ފެށިގެން މާސްޓާސްއާ ހަމައަށް ގެންދާ 102 ކޯހަކަށް އަންނަ ޑިސެމްބަރު 19 ވަނަ ދުވަހާ ހަމައަށް ކުރިމަތިލެވޭނެ އެވެ. އޭގެ ތެރެއިން އޮންލައިންކޮށް 79 ކޯހެއް ކިޔެވުމުގެ ފުރުސަތު އޮންނާނެ އެވެ.\nއެ ކޮލެޖުން ބުނީ ޖެނުއަރީ މަހުގެ ތިން ވަނަ ހަފުތާގައި ކިޔެވުން ފަށާނެކަމަށެވެ.\nޖެނުއަރީ އިންޓޭކުގައި ހުޅުވާލާ ކޯސްތަކުގެ ތެރޭގައި އެ ކޮލެޖުގެ އަމިއްލަ ކޯސްތަކާއި އިނގިރޭސިވިލާތުގެ ޔުނިވާސިޓީ އޮފް ދަ ވެސްޓް އޮފް އިންގްލެންޑު (ޔޫވީ) ގެ މާސްޓާސް އަދި ބެޗްލާސް ޑިގްރީ ކޯސްތައް ހިމެނެ އެވެ.\nމި އިންޓޭކްގައި ސެޓްފިކެޓް ލެވެލް އެކެއްގެ ކޯހަކާއި ލެވެލް ދޭއްގެ ދެ ކޯހަކާއި ލެވެލް ތިނެއްގެ 11 ކޯހަކާއި ފައުންޑޭޝަންގެ 14 ކޯހަކާއި ޑިޕްލޮމާގެ 21 ކޯހަކާއި ޑިގްރީގެ 27 ކޯހެއް، ޕޯސްޓް ގްރެޖުއޭޓް ޑިޕްލޮމާ/ސެޓްފިކެޓްގެ ހަ ކޯހަކާއި މާސްޓާސްގެ 14 ކޯހެކެވެ. އޭގެ އިތުރުން އޭސީސީއޭގެ ނޮލެޖް ލެވެލް، ސްކިލް ލެވެލް އަދި ޕްރޮފެޝަނަލް ލެވެލް އާއި އޭސީސީއޭ ކިޔަވާ ދަރިވަރުންނަށް ހާއްސަ އިނގިރޭސިވިލާތުގެ އޮކްސްފޯޑު ބްރުކްސް ޔުނިވާސިޓީގެ ބީއެސްސީ (އޮންސް) އިން އެޕްލައިޑް އެކައުންޓިން ކޯހަށް ވަނުމުގެ ފުރުސަތު ވެސް ހުޅުވާލާފައި ވެ އެވެ.\nދަރިވަރުންނަށް ފީ ދެއްކުމުގައި ލުއި ފަސޭހަ ގޮތްތަކެއް ހޯދައި ދިނުމުގެގޮތުން މަހުން މަހަށް ބަހާލައިގެން ފީ ދެއްކޭނެ އިންތިޒާމް ވެސް ހަމަޖައްސާފައި ވެ އެވެ. ސަރުކާރުން ހަމަޖައްސާފައިވާ ފުރަތަމަ ޑިގްރީއަށް ހިލޭ ކިޔެވުމުގެ ސްކީމްގެ ދަށުން ހުރިހާ ޑިގްރީ ޕްރޮގްރާމެއް ކިޔެވުމުގެ ފުރުސަތު އޮންނާނެ އެވެ.\nވިލާ ކޮލެޖް މަތީ ތައުލީމު\n3 ކޮމެންޓް,5ރިއެކްޝަންސް\nރަނގަޅު ލެކްޗަރާއިން ގިނަ ކޮލެޖްތަކުގައި ނުތިބޭކަން ފާހަގަވޭ. އެކަކު އެތައް މާއްދާއެއް ނަގައިދިނުމުން ކޮލިޓީ ގެއްލި ވާވަންނީ ދަރިވަރުން. ވެރިން ތިބެނީ ނިދާފައި\nހިލޭ ޑިގްރީއަކީ ހިލޭ ދޭ އެއްޗެއް ނޫން. އެއީ ކޮންމެވެސް ބައެއްގެ އަތުން ނަގާފައި ދޭ ފައިސާ އެއް. ނުލިބޭ ފައިސާ ޚަރަދު ކުރުމަކީ މި ސަރުކާރުން ވަރަށް ކުރާ ހިތްވާ ކަމެއް. އެހެންވެ އިންޑިޔާ ފައިބުޑަށް ވެއްޓެން ޖެހެނީ\nޙިލޭ ޑިގްރީ ފުރަސަތު ވިލާއިން ލިބޭތަ..އިތުރަށް ފައިސާ ނަގާ ކޮންމެ ކުއްޖެއް އަތުން..


Kulhudhuffushi Online - Anna aharu beluntherin enme inthizaaru kuraa bollywood ge film thah\nއަންނަ އަހަރު ބެލުންތެރިން އެންމެ އިންތިޒާރުކުރާ ބޮލީވުޑްގެ ފިލްމުތައް\nޚަދީޖާ އާދަމް - 10 މަސް ކުރިން -5ޑިސެމްބަރ 2017\nމި އަހަރަކީ ބޮލީވުޑްގައި ކާމިޔާބު ފިލްމުތަކާއި އެއްވަރަށް ގިނަ ފިލްމުތަކެއް ފްލޮޕްވެސް ވެގެން ދިޔަ އަހަރެކެވެ. މި އަހަރު ނިކުތް ފިލްމު ތަކުގެ ތެރެއިން ޖުޅްވާ 2، ޓޮއިލެޓް: އެކް ޕްރޭމް ކަތާ، ގޯލްމާލް، ސީކުރެޓް ސްޕަރސްޓާރ ފަދަ ފިލްމު ތަކަކީ މި އަހަރު ބެލުންތެރިންގެ ތެރެއިން ބޮޑު ތަރުހީބެއް ލިބުނު ފިލްމުތަކެކެވެ.\nއެގޮތުން އަންނަ އަހަރުވެސް ގިނަ ފިލްމުތަކެއް ބެލުންތެރިންނާއި ހަމައަށް އަންނާނެ އިރު ފުރަތަމަ6މަސް ދުވަހުގެ ތެރޭ ރިލީޒް ކުރާނެ ބެލުންތެރިންގެ މެދުގައި ބޮޑު ކާމިޔާބީއެއް ލިބޭނެ ކަމަށް ބެލޭ ބައެއް ފިލްމުތައް ހިމަނާލާނަމެވެ.\nޗަންދާރ މާމާ ދޫރް ކޭ\nސުޝާންތް ސިންގް ރާޖްޕުތް، ސްރައްދާ ކަޕޫރް އަދި އާރު މާދަވަން ފެނިގެންދާ ސައިންސް ފިކްޝަންގެ މި ފިލްމަކީ ޖެނުއަރީގައި ރިލީޒްކުރުމަށް ހަމަޖެހިފައިވާ ފިލްމުތަކުގެ ތެރެއިން ބެލުންތެރިންގެ މެދުގައި ބޮޑު މަގުބޫލް ކަމެއް ލިބޭނެ ފިލްމެއް ކަމަށް ބެލެވެއެވެ. ފޮކްސް ސްޓަރ ސްޓޫޑިއޯއިން ޕްރޮޑިއުސް ކުރާ މި ފިލްމު ރިލީޒް ކުރުމަށް ހަމަޖެހިފައިވަނީ ޖެނުއަރީ 26 ގަ އެވެ.\nސޮނީ ޕިކްޗާރސް އިން ޕްރޮޑިއުސް ކުރާ މި ކޮމެޑީ ޑްރާމާ ފިލްމަކީވެސް ބެލުންތެރިންގެ މެދުގައި ކާމިޔާބު ފިލްމަކަށް ވާނެ ކަމަށް ބެލެވެއެވެ. އަކްޝޭ ކުމާރ، އަބީޝެކް ބައްޗަން، އަދި ސޯނަމް ކަޕޫރް ފެނިގެން ދާނެ މި ފިލްމަކީ ޓްވިންކަލް ކަންނާ ލިޔެފައިވާ “ދަ ލެޖެންޑް އޮފް ލަކްސްމީ ޕްރަސާދު” މި ފޮތުގެ މައްޗަށް ބިނާކޮށްފައިވާ ފިލްމެކެވެ. މި ފިލްމުވެސް ރިލީޒް ކުރަން ހަމަޖެހިފައިވަނީ ޖެނުއަރީ 26 ސުޝާންތުގެ ” ޗަންދާރ މާމާ ދޫރް ކޭ” އެކުއެވެ.\nރާނީ މުކަރުޖީގެ “ކަމް ބެކް” ފިލްމު ހިޗްކީ އަކީ ޔަގީނުންވެސް ރާނީގެ ފޭނުން ބަލާލަން ކެތްމަދު ވާނެ ފިލްމެކެވެ. އެހެން ކަމުން މި ފިލްމު ބެސް ބެލެވިފައިވަނީ 2018 ގައި ކާމިޔާބު ފިލްމުގެ ލިސްޓުގައެވެ. ފެބްރުއަރީ 23 ގައި ރިލީޒް ކުރުމަށް ހަމަޖެހިފައިވާ ޔަސް ރާޖް ފިލްމްސް އިން ޕްރޮޑިއުސްކުރާ މި ފިލްމުގައި ދެން ހިމެނޭ ތަރިންނަކީ ސައިފް އަލީ ޚާން އަދި ކަރީނާ ކަޕޫރް ޚާންއެވެ.\nބޮލީވުޑްގެ ކާމިޔާބު ބަތަލު ސަންޖޭ ދަތުގެ ބަޔޮފިކް ވެސް އަންނަ އަހަރު ރިލީޒް ކުރުމަށް ހަމަޖެހިފައިވާއިރު މި ފިލްމަކީ މިހާރުވެސް ގިނަ ބަޔަކު އިންތިޒާރު ކުރަމުން އަންނަ ފިލްމެކެވެ. ސަންޖޭގެ ކެރެކްޓާރ ރަންބީރު ކުޅޭ މި ފިލްމުގައި ސަންޖޭގެ ދިރިއުޅުމުގެ ގިނަ ސިއްރުތަކެއް މި ފިލްމުން ފެނިގެން ދާނެ ކަމަށް ބެލެވެއެވެ. މަނީޝާ ކޮއިރަލާ، ދިއާ މިރްޒާ އަދި ސޯނަމް ކަޕޫރް ވެސް ފެނިގެންދާ މި ފިލްމު ރިލީޒް ކުރާނީ މާރޗު 30 ގަ އެވެ.\nމަނިކާރނިކާ: ދަ ކްއީން އޮފް ޖާންސީ\nކަންގްނާ ރަނާވުގެ މި ފިލްމަކީ ވެސް ބައޮފިކެކެވެ. މި ފިލްމަކީ 1857 ގައި ރާނީ ލަކްސްމީ ބައި ބްރިޓިޝް އީސްޓް އިންޑިއާ ކޮމްޕެނީ އާއި ދެމެދު ކުރެވުނު ހަނގުރާމަ ދައްކުވައިދޭ ފިލްމެކެވެ. މި ފިލްމުގައި ސޯނޫ ސޫދް އަދި އަންކިތާ ލޯކަންޑޭ މުހިއްމު ރޯލެއް ކުޅިފައިވެއެވެ. އޭޕްރިލް 27 ގައި ރިލީޒް ކުރާ މި ފިލްމަކީ ޒީ ސްޓޫޑިއޯއިން ޕްރޮޑިއުސް ކުރާ ފިލްމެކެވެ.\nރޭސް ގެ3ވަނަ ފިލްމަކީ އެކްޝަން ފިލްމުތަކަށް ލޯބި ކުރާ ފަރާތްތަކުން ޔަގީނުން ވެސް އިންތިޒާރު ކުރާ ފިލްމަކަށް ވާނެއެވެ. ހާއްސަކޮށް މި ފަހަރު ސަލްމާން ޚާން ލީޑުން ފެނިގެންދިއުން މިއީ މި ފިލްމު އިތުރަށް ކާމިޔާބު ވާނެ ކަމަށް ބެލެވޭ އަނެއް ސަބަބެވެ. މި ފިލްމު ރިލީޒް ކުރުމަށް ހަމަޖެހިފައިވަނީ މެއި4ގަ އެވެ.\nވީރޭ ދި ވެޑިން\nރޮމޭންޓިކް ކޮމެޑީގެ މި ފިލްމަކީ4އަންހެން އެކުވެރިންގެ މެދުގައި ދިމާވާ ކަންތައްތަކެއް ދައްކުވައިދޭ ފިލްމެކެވެ. ކަރީނާ ކަޕޫރް، ސޯނަމް ކަޕޫރް، ސްވަރާ ބަޝްކަރ އަދި ޝިކާ ތަލްސާނިއާ ފެނިގެން ދާ ފިމްލަކީ ބައްލާޖީ މޯޝަން ޕިކްޗާރއިން ޕްރޮޑިއުސް ކުރާ ފިލްމެކެވެ. މި ފިލްމު ރިލީޒްކުރުމަށް ހަމަޖެހިފައިވަނީ މެއި 18 ގަ އެވެ.\nއައިޝްވާރިއާ އަދި އަނިލް ކަޕޫރް ގެ މި ފިލްމަކީ މިއުޒިކަލް ކޮމެޑީއެވެ. މި ފިލްމަކީ 2000 ވަނަ އަހަރު އޮސްކާއަށް ނޮމިނޭޓް ވި ބެލްޖިއަންގެ ފިލްމު “އެވްރީބޮޑީސް ފޭމަސް” ގެ ރީމޭކެވެ. ރާޖްކުމާރު ރާއޯ އަދި ދިވްޔާ ދަތް ވެސް ފެނިގެންދާ މި ފިލްމު ރިލީޒް ކުރުމަށް ހަމަޖެހިފައިވަނީ ޖޫން 15 ގަ އެވެ.\nމިއީ 2018 ވަނަ އަހަރު ޖެނުއަރީން ފެށިގެން ޖޫން މަހަށް ރިލީޒް ކުުރުމަށް ހަމަޖެހިފައިވާ ފިލްމުތަކުގެ ތެރެއިން ބެލުންތެރިންގެ މެދުގައި އެންމެ ބޮޑު މަގުބޫލްކަމެއް ލިބޭނެ ކަމަށް ބެލޭވިފައިވާ ފިލްމުތަކެވެ.\nކުޅުދުއްފުށީ ހޮސްޕިޓާ ތަރައްގީކުރުން - 90 ދުވަހުގެ ޓާގެޓެއް ކާމިޔާބެއް ނުވި


SunOnline: Media thakah hama hama furusathu dhee mauloomaathu haama kuruamh MMC in fuluhun ah govaalaifi\nމީޑިއާތަކަށް ހަމަހަމަ ފުރުސަތު ދީ މައުލޫމާތު ހާމަކުރުމަށް އެމްއެމްސީން ފުލުހުންނަށް ގޮވާލައިފި\nއަހުމަދު ޖައިޝަން 03 Jul 2020, 10:31\nބޮޑުފިނޮޅުގައި ބިދޭސީން ހިންގަމުންދާ ހަމަނުޖެހުން ހުއްޓުވުމަށް އެ ރަށަށް ދާން މާލެއިން ފުރުމަށް ފުލުހުން ތައްޔާރުވަނީ : އެ މައްސަލައިގައި ފުލުހުން ދެ މީޑިއާއެއް ގެންދިޔަ މައްސަލައެއް ވަނީ ހޫނުވެފައި -- ސަން ފޮޓޯ/ ފަޔާޒު މޫސާ\nގައުމުގައި ހިނގާ ކަންތަކުގެ މައުލޫމާތު ރައްޔިތުންނަށް ފޯރުކޮށްދިނުމަށް މީޑިއާތަކަށް ހަމަހަމަ ފުރުސަތު ދިނުމަށް މޯލްޑިވްސް މީޑިއާ ކައުންސިލުން ފުލުހުންނަށާއި ދައުލަތުގެ އެހެން މުއައްސަސާތަކަށް އިލްތިމާސްކޮށްފި އެވެ.\nބ. ތުޅާދޫ ފަޅު ތެރޭގައި އޮންނަ، ރިސޯޓެއް ތަރައްގީ ކުރަމުންދާ ބ. ބޮޑުފިނޮޅުގައި ބިދޭސީންތަކެއް އިހުތިޖާޖުކޮށް އެ ރަށުގައި ތިބި ދިވެހީންތަކެއް ރަހީނު ކުރި މައްސަލައާ އެކު ފުލުހުން ރާއްޖެއިން ދެ މީޑިއާއެއް ގެންދިޔަ މައްސަލައެއް ވަނީ ހޫނުވެފައެވެ. ވަކި ދެ މީޑިއާއެއް ނެގުމަށްފަހު ފުލުހުން އެތަނަށް މީޑިއާ ގޮވައިން ދިޔަ މައްސަލައިގައި އެހެން މީޑިއާތަކުން ވަނީ ކަންބޮޑުވުން ފާޅުކޮށްފަ އެވެ.\nއެކަމާ ގުޅިގެން މީޑިއާ ކައުންސިލުން ރޭ ނެރުނު ކުރު ބަޔާނެއްގައި ބުނެފައިވަނީ ހަމަހަމަ ކަމާއި އިންސާފުވެރިކަމާއެކު މައުލޫމާތު ލިބުމުގެ ފުރުސަތު ހުރިހާ މީޑިއާއަކަށްވެސް ލިބޭކަން ޔަގީންކުރުމަކީ މީޑިއާ ކައުންސިލުގެ ގާނޫނީ ޒިންމާއެއް ކަމަށެވެ.\nއޭގެއިތުރުން ދައުލަތުގެ ހުރިހާ މުއައްސަސާތަކަކުންވެސް އަދި އެހެނިހެން އިދާރާތަކުންވެސް މައުލޫމާތު ފެތުރުމުގައި މީޑިއާތަކަށް ހަމަހަމަ ފުރުސަތު ދޭތޯ އަބަދުވެސް ބަލަމުންދާ ކަމަށް ކައުންސިލުން ބުންޏެވެ.\nބޮޑުފިނޮޅުގައި ހިނގާ ހަމަނުޖެހުމާ ގުޅިގެން އެކަމުގެ މައުލޫމާތު ކަށަވަރު ކުރުމަށްޓަކައި ފުލުހުން، މީޑިއާތަކަށް ފުރުސަތު ދިނުމުގައި ހަމަހަމަ އުސޫލެއް ގެންގުޅެފައި ނުވާ ކަމަށް މީޑިއާ ކައުންސިލުން ފާހަގަކޮށްފައިވެ އެވެ.\nމީޑިއާ ކައުންސިލުން އިތުރަށް ބުނެފައިވަނީ، ފަހަކަށް އައިސް ގައުމުގައި ހިނގާ، މުޖުތަމައުގެ އާންމު މަސްލަހަތާ ގުޅުންހުރި އެފަދަ ކަންކަމުގައި ފުލުހުންގެ އިދާރާއިން މީޑިއާތަކަށް އެކަށީގެންވާ މައުލޫމާތު ދިނުމުގައި ފަސް ޖެހޭ ކަމުގެ ޝަކުވާ ލިބެމުންދާ ކަމަށެވެ.\n"ރައްޔިތުންނަށް އެންމެ ސައްހަ މައުލޫމާތު ލިބިދިނުމަށް ޓަކައި، ގައުމުގައި ހިނގާ މުހިންމު ކަންތައްތަކުގެ މައުލޫމާތު ރައްޔިތުންނަށް ފޯރުކޮށްދިނުމަށް ޓަކައި މީޑިއާތަކަށް ހަމަހަމަ ފުރުސަތު ދިނުމަށާއި ވީހާވެސް ބޮޑަކަށް އަދި އަވަސްމިނުގައި މީޑިއާތަކަށް މައުލޫމާތު ދިނުމަށް މި ކައުންސިލުން ދިވެހިން ފުލުހުންނަށާއި ދައުލަތުގެ އެންމެހާ މުއައްސަސާތަކާއި އިދާރާތަކަށް އިލްތިމާސްކުރަމެވެ،" އެމްއެމްސީގެ ބަޔާނުގައިވެ އެވެ.


Team STELCO kan'balun Ooredoo Mas Reyhuge Record muguraalaa, 11 vana Season Kaamiyaabu Koffi - AO News\nކޮންމެ އަހަރެއްގެ ރަމަޟާންމަހު އުރީދޫއިން ކުރިޔަށްގެންދާ އުރީދޫ މަސްރޭހުގެ އެގާރަ ވަނަ ސީޒަން، ޓީމް ސްޓެލްކޯ ކަނބަލުން ކާމިޔާބު ކޮށްފިއެވެ.\nފޯރިގަދަ ފައިނަލެއްގައި ސްޓެލްކޯ ކަނބަލުން އަދި ޓީމް އެފްއެސްއެމް، ޓީމް ކެޔޮޅު ބައްޕީ އަދި ޓީމް ގޯޅިއަންސް ވާދަކޮށް، މިއަހަރުގެ އުރީދޫ މަސްރޭހުގެ ޗެމްޕިއަން ޓީމާއި، އެންމެ ބޮޑު މަސް، އެންމެ ގިނަ މަހުގެ އިތުރުން މޯސްޓް އެންގޭޖިންގ ޓީމް ވަނީ ހޮވާފައެވެ.\nއުރީދޫ މަސްރޭސް 2022 ގެ ޗެމްޕިއަން ޓީމު ކަމަށްވާ ޓީމް ސްޓެލްކޯ ކަނބަލުންގެ ޓީމަށް އިނާމުގެ ގޮތުގައި އުރީދޫ މޯލްޑިވްސްއިން ދޭ 50000 (ފަންސާސް ހާސް) ރުފިޔާ އާއި ޑީޓެކް އިން ދޭ އެވިންރޫޑް 8 ހޯސްޕަވަރ އިންޖީނާއި ހައި ފިޝިންގ ޓެކްލްސް އިން ދޭ 10290ރ އަގުހުރި މަސްބާނާ ދޮށްޓަކާއި ލަޔަރ ކެފޭގެ ފަރާތުން ޓީމަށް ދޭ ޚާއްޞަ ކެއުމެއް ވަނީ ދީފައެވެ.\nމިއަހަރުގެ މުބާރާތުގެ އެންމެ ބަރުމަސް ބޭނި ކެޔޮޅުގެ މަގާމަށް ހޮވުނީ ޓީމް އާރްޑީސީ ގެ ޔާސިރެވެ. އޭނާ ބާނާފައިވަނީ 11.95 ކިލޯގެ އެއިޓްބާ ގްރޫޕަރއެކެވެ. އިނާމުގެ ގޮތުގައި ޔާސިރަށް ވަނީ އުރީދޫ މޯލްޑިވްސްއިން ދޭ 5000 (ފަސް ހާސް) ރުފިޔާ އާއި ސީރިއަސް އެންގްލަރސް ގެ ފަރާތުން ދޭ އޯޝަންސް ލެގަސީ އެލެމެންޓަސް ޑިޕް ޖިގިންގ ދޮށްޓެއް ހައި ފިޝިންގް ޓެކްލްސް އިން ދޭ 4850ރ އަގުހުރި މަސްބާނާ ދޮށްޓަކާއި ކެޔޮޅު ރެސްޓޯރެންޓްގެ ފަރާތުން ދެ މީހުންގެ ކެއުމެއް ދީފައެވެ.\nމުބާރާތުގެ ފިރިހެން މަސްވެރިޔާގެ މަގާމަށް 49 މަސް ބާނައިގެން ޓީމް ސްޓެލްކޯ ކަނބަލުން ޓީމުން އަބްދުލް އަޒީޒް (އަޒީބެ) ހޯދިއިރު، އޭނާއަށް ވަނީ އިނާމުގެ ގޮތުގައި އުރީދޫ މޯލްޑިވްސްއިން ދޭ 5000 (ފަސް ހާސް) ރުފިޔާއާއި އޮބިއަންގެ ފަރާތުން ދޭ އެކްސަސައިޒް ބައިކް އަދި ހައި ފިޝިންގް ޓެކްލްސް އިން ދޭ 4850ރ އަގުހުރި މަސްބާނާ ދޮށްޓަކާއި ކެޔޮޅު ރެސްޓޯރެންޓްގެ ފަރާތުން ދެ މީހުންގެ ކެއުމެއް ލިބިފައެވެ.\nމިއަހަރުގެ މުބާރާތުގެ މޯސްޓް އެންގޭޖިންގ ޓީމް ނުވަތަ އެންމެ ހިންގާލާ ޓީމަކަށް ހޮވުނީ ޓީމް އެފްއެސްއެމް އެވެ. އެ ޓީމަށް އިނާމުގެ ގޮތުގައި ރަންފައުންގެ ފަރާތުން ދޭ ޕެނަސޮނިކް އޭސީއަކާއި ކޮފީ ޝްރަބްގެ ފަރާތުން ޓީމަށް ދޭ ތަރާވީސް ކެއުމެއް ލިބިފައިވެއެވެ.\nރަމަޟާން މަހަށް ޚާއްޞަކޮށްގެން ކުރިއަށް ގެންދިޔަ މި މުބާރާތުގެ ޗެމްޕިއަންކަން ހޯދި ޓީމް ސްޓެލްކޯ ކަނބަލުންގެ ޓީމަށް 680.80 ޕޮއިންޓް ލިބިފައިވާއިރު، މިއަހަރުގެ އުރީދޫ މަސްރޭހުގެ ދެވަނަ ޓީމް ކަމަށްވާ އެފްއެސްއެމް ޓީމަށް ލިބިފައިވަނީ 191.05 ޕޮއިންޓެވެ. ތިންވަނަ ހޯދާފައިވާ ޓީމް ގޯޅިއަންސްއަށް ލިބިފައިވަނީ 178.85 ޕޮއިންޓެވެ.\nފިތުރު އީދު ފާހަގަކޮށް، ރޭ ކުރިއަށްގެންގޮސްފައިވާ އުރީދޫ މަސްރޭހުގެ ފޯރިގަދަ ގްރޭންޑް ފައިނަލްގައި، މިނިސްޓަރ އޮފް އާޓްސް ކަލްޗަރ އެންޑް ހެރިޓޭޖް ޔުމްނާ މައުމޫން، ރައީސުލްޖުމްހޫރިއްޔާގެ އޮފީހުގެ މިނިސްޓަރ ޒަހާ ވަޙީދު، އުރީދޫ މޯލްޑިވްސްގެ ބޯޑު މެންބަރު އަލް އުސްތާޒާ. ދީނާ ހުސައިން އާއި އުރީދޫ މޯލްޑިވްސްގެ އެގްޒެކެޓިވް މެނޭޖްމަންޓް ޓީމް ވަނީ ބައިވެރިވެފައެވެ.\nއުރީދޫ މޯލްޑިވްސްގެ ޗީފް އެގްޒެކެޓިވް އޮފިސަރ، ހުސައިން ނިޔާޒް ވިދާޅުވީ އުރީދޫ މަސްރޭސްގެ ސީޒަން 11 އަށް ޓީމްތަކުން ވަރަށް ބޮޑު ތަރުހީބެއް ލިބިގެން ދިޔަ ކަމަށާއި ރާއްޖޭގައި ރަމަޟާން މަހު އެންމެ ގިނަ ބަޔަކު ފޯރިއާއެކު ބައިވެރިވާ އެއް އިވެންޓް ކަމުގައިވާ އުރީދޫ މަސްރޭސް ކޮވިޑް-19 އާ ގުޅިގެން ދެ އަހަރުގެ މެދުކެނޑުމަކަށްފަހު، މިއަހަރު އަލުން ފެށިއިރު، މި ހަރަކާތުގައި ބައިވެރިވުމަށް ގިނަ ފަރާތްތަކުން ތިބީ ޝައުޤުވެރިކަމާއެކު އިންތިޒާރުކޮށްގެން ކަމަށެވެ.\n“އެހެންކަމުން އުރީދޫ މަސްރޭސް 2022 ވެގެންމިދިޔައީ ވަރަށް ފޯރި ގަދަ ވާދަވެރި ސީޒަންއަކަށް. އުރީދޫ މަސްރޭސް ގެ ތާރީހުގައި ރެކޯޑް އަދަދަކަށް މަސް ބާނައިގެން ޗެމްޕިއަންކަން ނެންގެވި ޓީމް ސްޓެލްކޯ ކަނބަލުން ގެ އިތުރުން ވަނަތައް ހޯއްދެވި ހުރިހާ ފަރާތްތަކަށްވެސް ވަރަށް ހޫނު މަރުހަބާ އާއި ތަހުނިޔާ ދަންނަވަން. މި އިވެންޓް ފޯރިގަދަ އަދި ކުލަގަދަ އިވެންޓްއަކަށް ހަދައިދިން ހުރިހާ ބައިވެރިންނާއި ސަޕޯޓަރުން އަދި ޕާޓްނަރުންނަށް ފަށްފަށުން ޝުކުރު އަދާކުރަން.” ނިޔާޒު ވިދާޅުވިއެވެ.\nއުރީދޫއުރީދޫ މަސްރޭސްއުރީދޫ މޯލްޑިވްސްސްޓެލްކޯ\nސިޔާސަތު ތަންފީޒުކުރުމުގައި ސަރުކާރު ކުންފުނިތަކުގެ ހިއްސާ ބޮޑު: ނައިބު ރައީސް


Tottenham ge Keeper Loris ge ligament ah gellunve kulhunmaai dhurah - vNews.mv\nކީޕަރު ލޮރިސްއަށް އަނިޔާވެ ދަނޑުމައްޗަށް ވެއްޓިފައި\nޓޮޓެންހަމްގެ ކީޕަރު ލޮރިސްގެ ލިގަމެންޓަށް ގެއްލުންވެ ކުޅުމާއި ދުރަށް\n. ލިގަމެންޓަށް ލިބުނު ގެއްލުމުން ރަނގަޅުވާން ދެ މަސްދުވަސް ނަގާނެ: ޑޮކްޓަރުންގެ ޓީމު\nއިސްމާޢީލް ޝާހު 08 October 2019, 21:34\nއިނގިރޭސި ޕްރިމިއަރ ލީގުގެ ޓޮޓެންހަމް ހޮޓްސްޕާސް އަށް ކުޅެމުން އަންނަ ފްރާންސްގެ ކީޕަރު ހޫގޯ ލޮރިސްގެ އުޅަބޮއްޓަށް ލިބުުނު ބޮޑު އަނިޔާއެއްގެ ސަބަބުން ސީޒަން ނިންމާލަން ޖެހިއްޖެއެވެ.\nލޮރިސްއަށް އަނިޔާވެފައިވަނީ އިނގިރޭސި ޕްރިމިއާ ލީގުގައި ޓޮޓެންހަމް ހޮޓްސްޕާސް އެންމެ ފަހުން ބްރައިޓަން އަތުން 3-0 ބަލިވި މެޗުގެ ވަރަށް ކުރީކޮޅުގައެވެ.\nމިޑްފީލްޑަރު ޕާސްކަލް ގްރޮސް އޭރިއާ ތެރެއަށް ނަގައިދިން ހުރަސް ހުއްޓުވަން އުޅުމުގެ ތެރޭގައި ލޮރިސްގެ އުޅަބޮއްޓަށް އަނިޔާވެ އޭނާ އަށް ދަނޑުމަތީގައި އޮކްސިޖަންދީ ފަރުވާދިނުމަށްފަހު ވަނީ ދަނޑުން ބާލާފައެވެ. އެއާއެކު އެތަކެއް ބަޔަކު ވަނީ އޭނާގެ އަނިޔާއާއި ގުޅޭގޮތުން ކަންބޮޑުވުން ފާޅުކޮށްފައެވެ. ހާއްސަކޮށް ޓޮޓެންހަމްގެ ކޯޗު ވަނީ ވަރަށް ބޮޑަށް ކަންބޮޑުވުން ފާޅުކޮށްފައެވެ.\nމެޗަށްފަހު ކުރިއަށްގެންދިޔަ މެޑިކަލް ޓެސްޓްތަކުން ދައްކާ ގޮތުގައި އެ ޓީމުގެ ކެޕްޓަންގެ އުޅަބޮށީ ކައިރިން ލިގަމެންޓަށް ވަނީ ގެއްލުންވެފައެވެ. އަދި އެ ލިގަމެންޓަށް ލިބިފައިވާ ގެއްލުން ރަނގަޅުކުރުމަށް މަދުވެގެން ދެ މަސް ނަގާނެކަމަށް ޑޮކްޓަރުންނާއި ހަވާލާދީ މީޑިއާ ރިޕޯޓުތައް ބުނެއެވެ.\nކީޕަރު ލޮރިސްގެ އަނިޔާ އާއި ގުޅޭގޮތުން ސްޕާސް އިން ނެރުނު ބަޔާނެއްގައި ބުނެފައިވަނީ އަނިޔާއިން ރަނގަޅުވުމާއި އަރާމްކުރުމަށް އަދި ފިޓްކޮށް އެނބުރި އައުމަށް އޭނާ އަށް ފުދޭވަރަކަށް ވަގުތު ބޭނުންވާ ކަމަށެވެ.\nއެއާއެކު އުމުރުން 32 އަހަރުގެ ލޮރިސްއަށް ވަނީ މިއަހަރުގެ ސީޒަން ނިންމާލަން ޖެހިފައެވެ. މިއީ މިއަހަރުގެ ސީޒަނުގެ ކުރިޔަށް އޮތްތަނުގައި ބޮޑެތި ގިނަ މެޗުތަކެއް ކުޅެންޖެހޭ ޓޮޓެންހަމްއަށް ލިބުނު ބޮޑު ގެއްލުމެކެވެ.\nލޮރިސް ވަނީ އެޓީމަށް މިހާތަނަށް 240 އަށްވުރެ ގިނަ މެޗު ކުޅެދީފައެވެ. އޭނާ ނެތުމުން ޓޮޓެންހަމްގެ ގޯލު ބަލަހައްޓާނީ އާޖެންޓީނާގެ ކީޕަރު ޕައޮލޯ ގަޒަނީގާ ކަމަށް ރިޕޯޓުތައް ބުނެއެވެ.


Sheikh Kamal Cup ge Championkan TC Sports Club Hoadhaifi\nފައިނަލް މެޗްުގައި ޓީސީގެ ފުރަތަމަ 11 ކުޅުންތެރިން-- ފޮޓޯ ޝެއިިހް ކަމާލް ކަޕް\n3 މާޗް 20170ކޮމެންޓް\nޝެއިހް ކަމާލް ކަޕްގެ ޗެމްޕިއަންކަން ޓީސީ ސްޕޯޓްސް ކްލަބް ހޯދައިފި\nބަންގްލަދޭޝްގެ ޝެއިހް ކަމާލް ކަޕްގެ ޗެމްޕިއަންކަން ރާއްޖޭގެ ޓީސީ ސްޕޯޓްސް ކްލަބް ހޯދައިފިއެވެ.\nޕެނަލްޓީ ޖަހައިގެން 6-4 އިން ދެކުނު ކޮރެއާގެ ޕޮޗެއޯން ސިިޓިޒެން ބަލިކޮށް ޓީސީން މުބާރާތް ކާމިޔާބުކުރުމާއެކު އެ ކުލަބު ވެގެން ގޮސްފައިވަނީ ރާއްޖޭން ބޭރުގައި ބޭއްވި ބައިނަލްއަޤްވާމީ ކްލަބު މުބާރާތެއްގެ ޗެމްޕިއަންކަން ހޯދި ރާއްޖޭގެ ފުރަތަމަ ކުލަބަށެވެ.\nމިރޭގެ މެޗުގައި، ޓީސީން ވަނީ މެޗުގެ 18 ވަނަ މިނެޓުގައި ލީޑު ނަގާފައެވެ. އެ ލަނޑު ޖެހީ ޑިފެންޑަރު އަބްދުﷲ ހަނީފެވެ. ނަމަވެސް ފުރަތަމަ ހާފްގެ ފަހު މިނެޓްގައި ޕޮޗެއޯންގެ ޔަން ޖޮން ކާމިޔާބުކުރި ލަނޑާއެކު ފުރަތަމަ ހާފް ނިމިގެންދިޔައީ ދެ ޓީމް އެއްވަރުވެގެންނެވެ.\nދެވަނަ ހާފްގައި ޕޮޗެއޮން އަށް ލިބުނު ކޯނަރަކުން އެޓީމުން ނެގި ހުރަސް ދިފާއުކުރަން އުޅުމުގެ ތެރޭގައި ޓީސީގެ އަހުމަދު ފައްރާހު ބޮލުގައި ޖެހިފައިވަނީ ބައިކޮޅަށެވެ. ޓީސީއަށް އެއްވަރުކޮށްދިނީ މެޗުގެ 84 ވަނަ މިނެޓުގައި މުހައްމަދު އައްޒާމެވެ.\nމެޗުގެ ފުރިހަމަ ވަގުތު ހަމަވިއިރު ދެ ޓީމް އެއްވަރުވެފައި އޮތުމުން ނަތީޖާ ނެރެން ވަނީ އިތުރު ވަގުތުގެ ދެ ހާފް ކުޅެފައެވެ.\nޓީސީގެ ހަތަރު ޕެނަލްޓީވެސް ވަނީ ކާމިޔާބުކޮށްފައެވެ. އެ ޓީމުން ޕެނަލްޓީ ކާމިޔާބުކުރީ މިސްރު ޑިފެންޑަރު އީސާ މަގްރަބީ އާއި ސެއިން ވިންސެންޓްގެ ފޯވާޑް ކޮނޭލިއަސް ސްޓެވާޓާއި ޔާމީން އިބްރާހިމް އަދި އަރާޝް އައްސަދެވެ.\nޕޮޗެއޯން އިން ފޮނުވާލި ހަތަރު ޕެނަލްޓީގެ ތެރެއިން ދެ ޕެނަލްޓީ ޓީސީ އަށް ކުޅޭ ނޭޕާލް ގައުމީ ޓީމުގެ ކީޕަރު ކިރަން ސެމްޝޮން ވަނީ މަތަކޮށްފަ އެވެ.\nޓީސީ ސްޕޯޓްސް ކްލަބް ރާއްޖެ ކުޅިވަރު ފުޓްބޯޅަ


34 rashugai 65 percent meehun vaccine jahaifi\nކޮވިޑް 19 އިން ރައްކާތެރިވުމަށް ކުރިއަށް ގެންދާ ވެކްސިން ޕްރޮގްރާމްގައި މީހަކު ވެކްސިން ޖަހަނީ -- ފޮޓޯ: އަވަސް\nރާއްޖޭގެ އާބާދީގެ 65 ފަސެންޓް މީހުން ވެކްސިން ފުރިހަމަކޮށްފައިވާ ރަށްތަކުގެ އަދަދު 34 އަށް އަރައިފި އެވެ.\nހެލްތް މިނިސްޓްރީން އާންމުކޮށްފައިވާ ވެކްސިންގެ އެންމެ ފަހުގެ ތަފާސްހިސާބުތަކަށް ބަލާއިރު އެންމެ ގިނަ މީހުން ވެކްސިން ފުރިހަމަކޮށްފައި ވަނީ ވ. ތިނަދޫއިންނެވެ. އެ ރަށުން ވަނީ އާބާދީގެ 77 ފަސަންޓް މީހުުން ވެކްސިން ޖަހާފަ އެވެ. އެންމެ މަދުން ވެކްސިން ޖަހާފައި ވަނީ ގއ. ދާންދޫގަ އެވެ. އެރަށުން ވެކްސިން ފުރިހަމަކޮށްފައި ވަނީ އާބާދީގެ ނުވަ ފަސެންޓް މީހުންނެވެ.\nރާއްޖޭގައި މީހުން ދިރިއުޅެމުން ދަނީ 185 ރަށުގަ އެވެ. ކޮވިޑުން ރައްކާތެރިވުމަށް ވެކްސިން ޖަހަމުން ދާއިރު 151 ރަށެއްގައި އާބާދީގެ 65 ފަސެންޓް މީހުން އަދިވެސް ވެކްސިން ފުރިހަމަ ކޮށްފައެއް ނުވެ އެވެ.\nރާއްޖެއިން މިހާތަނަށް 274،949 މީހަކު ވަނީ ދެ ޑޯޒް ޖަހާ ވެކްސިން ފުރިހަމަ ކޮށްފަ އެވެ. އަދި 325،060 މީހަކު ވަނީ ފުރަތަމަ ޑޯޒް ޖަހާފަ އެވެ. އެއީ ކޮވިޝީލްޑް ވެކްސިނާއި ފައިޒާ ވެކްސިނާއި ސިނޯފާމް ވެކްސިނާއި އެކްސްޓްރަޒަނިކާ ވެކްސިން ފުރިހަމަ ކުރި މީހުންނެވެ.\nސަރުކާރުން ވަނީ ވެކްސިންގެ ދެ ޑޯޒް އަވަހަށް ފުރިހަމަކޮށް ކޮވިޑުން ރައްކާތެރި މުޖުތަމައެއް ހޯދުމަށް އާންމުންގެ އެހީތެރިކަމަށް އެދިފަ އެވެ.\nކޮވިޑްގައި ދިވެހިން މިހާތަނަށް މި ބަލީގެ ހަތަރު ރާޅެއް ތަޖުރިބާ ކޮށްފައިވެ އެވެ. އޭގެ ތެރެއިން އެންމެ ހާލަތު ގޯސްވީ ހަތަރުވަނަ ރާޅުގައި މެއި މަހުގެ ތެރޭގަ އެވެ. އެ މަހު އެކަނިވެސް 40،000 އާ ގާތްކުރާ އަދަދަކަށް މީހުންނަށް ބަލި ޖެހުނެވެ. 100 އަށް ވުރެ ގިނަ މީހުން ބަލީގައި މަރުވި އެވެ. އެތައްހާސް ބަޔަކު އެޑްމިޓްކޮށްގެން ފަަރުވާދޭން ޖެހުނެވެ.\nމިހާތަނަށް 77،758 މީހަކަށް ރާއްޖެއިން ބަލި ޖެހިފައިވެ އެވެ. އަދި 75،065 މީހަކު ވަނީ ބަލިން ފަސޭހަވެފަ އެވެ. މިވަގުތުގެ އެކްޓިވް ކޭސްގެ އަަދަދަކީ 2،459 އެވެ. ހޮސްޕިޓަލްގައި 16 މީހަކަށް ފަރުވާ ދެމުންދާއިރު ބަލީގައި މަަރުވި މީހުންގެ ޖުމްލަ އަދަދަކީ 222 އެވެ.


Stroke jehee keeve ސްޓްރޯކް ޖެހެނީ ކިހިނެއް؟ – Ilm Stroke jehee keeve\nތަފާސްހިސާބުތައް ދައްކާގޮތުންނަމަ ކޮންމެ ދެ ސިކުންތަކު ދުނިޔޭގެ ކޮންމެވެސް ހިސާބެއްގައި ކޮންމެވެސް މީހަކަށް ސްޓްރޯކެއް ޖެހެއެވެ. އަދި ސިއްޙީދާއިރާގެ ތަޖުރިބާކާރު ފަރާތްތައް ވިދާޅުވާގޮތުންނަމަ ކޮންމެ ހަމީހަކުން އެކަކީ ޙަޔާތުގެ ކޮންމެވެސް ހިސާބެއްގައި ސްޓްރޯކެއް ޖެހުމުގެ ނުރައްކާ ވަރަށް ބޮޑަށް ހުރި މީހެކެވެ. ސްޓްރޯކް ޖެހޭ ގުނަވަނަކީ ސިކުނޑިއެވެ. އަހަރެމެންގެ ހަށިގަނޑުގެ ބަރުދަނުގައި ސިކުނޑި ހިއްސާކުރަނީ އެންމެ ދެ އިންސައްތަ ކަމުގައިވީނަމަވެސް އިންސާނާ ލާނޭވާއިން ހަށިގަނޑުގެ ތެރެއަށްދާ އޮކްސިޖަންގެ ވިހި އިންސައްތަ ބޭނުންކުރަނީ މިނާޒުކު ގުނަވަނެވެ. ސިކުނޑީގެ މަސައްކަތަށް ބޭނުންވާ އޮކްސިޖަން ސަޕްލައި ސިކުނޑިއާ ހަމައަށް ފޯރުކޮށްދެނީ ދެވައްތަރެއްގެ ލޭނާރުތަކަކުންނެވެ. “ކެރޯޓީޑް އާޓްރީސް” ތަކުން ސިކުނޑީގެ ކުރިއަށް އޮކްސިޖަން ސަޕްލައި ކޮށްދޭޢިރު “ވަރޓިބްރަލް އާޓްރީސް” ތަކުން ސިކުނޑީގެ ފަހަތަށް އޮކްސިޖަން ސަޕްލައިކޮށްދެއެވެ. މިއާޓްރީސްތައް ކުދި ކުދި ލޭނާރުތަކަށް ގޮފިގޮފިވެގެންގޮސް މުޅި ސިކުނޑީގެ ހުރިހާ ހިސާބަކަށް ފެތުރިފައިވެއެވެ. ބޭނުމަކީ ސިކުނޑީގެ ހުރިހާ ހިސާބަކަށްވެސް ދިރިހުރުމަށް ބޭނުންވާ އެންމެ މުހިންމު އެއްމާއްދާ ކަމަށްވާ އޮކްސިޖަން، ލޭގެ ޒަރީޢާއިން ފޯރުކޮށްދިނުމެވެ. މިއީ ﷲ ސުބުޙާނަހޫ ވަތަޢާލާގެ ކުޅަދުންވަންތަކަމާއި އިންސާނާ ޚަލްޤު ކުރައްވާފައިވާ ފުރިހަމަކަން ހާމަވެގެންދާ ވަރަށް ފުރިހަމަ ހެއްކެކެވެ. އިންސާނާ ޚަލްޤުކުރަށްވައި ދަތިއުނދަގޫ ޙާލަތްތަކުން ﷲ އެއިންސާނާ އިމްތިޙާން ކުރަށްވަނީ، މިދުނިޔެއަކީ އިމްތިޙާނުގެ ގޮވައްޗެއްކަމަށްވާތީއެވެ. އެގޮތުން ބަލި ޖައްސަވައިގެންވެސް ބައެއްމީހުން އިމްތިޙާންކުރެވެއެވެ. އަހަރެމެންގެ އިޢުތިޤާދަކަށް ވާންޖެހޭނީ ﷲގެ އިރާދަފުޅާނުލާ އެއްވެސް ބައްޔެއް އުނދަގުލެއް އަހަރެމެންނަށް ނުޖެހޭނެކަމެވެ. އެކަން ޤަބޫލުކޮށް، އިމްތިޙާންތަކާ ކެރިގެން ކުރިމަތިލާ ދެދުނިޔޭގެ ބާއްޖަވެރިކަން ހޯދޭތޯ މަސައްކަތްކުރުމަކީ ވަރަށް މުހިންމު ކަމެކެވެ.\nކޮންމެއަކަސް މިދެންނެވިހެން ސިކުނޑީގެ އެކި ހިސާބުތަކަށް ލޭފޯރުކޮށްދޭ ލޭނާރުތަށް އޭގެ މަސައްކަތުގައި އަވަދި ނެތި އުޅޭއިރު، އޭގެއިން ނާރެއް ކޮންމެވެސް ގޮތަކުން ބެދުމަކީ އެކަށީގެންވާ ކަމެކެވެ. މިގޮތަށް ލޭނާރު ބެދެން ދިމާވާ އެންމެ ޢާންމު އެއްސަބަބަކީ، ލޭގެތެރޭގައި ދައުރުވަމުންދާ ގަނޑު ލޭކޮޅެއް ސިކުނޑީގެ ލޭނާރެއްގެ ތެރޭގައި ތާށިވުމެވެ. އެގަނޑުލޭކޮޅަށް ދައުރު ނުވެވޭހާ ހިމަ ލޭނާރަކާ ހަމައަށް އާދެވިއްޖެނަމަ، ކުރިއަށް ނުދެވި އެނާރުގެތެރޭގައި ތާށިވެއެވެ. މިއަށް ކިޔަނީ “އެމްބޮލިޒަމް” އެވެ. ނަތީޖާއެއްގެގޮތުން ބެދިފައިވާ ނާރުން ލޭދައުރެއް ނުކުރާނެއެވެ. އަދި އެނާރު އޮކްސިޖަން ފޯރުކޮށްދޭ ހިސާބުގައިވާ ސިކުނޑީގެ ސެލްތަކަށް އޮކްސިޖަން ނުލިބި މަރުވާގޮތް ވެއެވެ. ހަމުގައިވާފަދަ ތަދު އިޙުސާސްކުރާ ކަހަލަ ރިސެޕްޓާސް ތަކެއް ސިކުނޑީގައި ނުވެއެވެ. ވީމާ، ސެލްތަކެއް މަރުވިޔަސް ބޮލަށް ތަދެއް ނާރަފާނެއެވެ. ނަމަވެސް ސެލްތައް މަރުވާންފެށުމާއެކު އޭގެ ޢަލާމާތްތަށް ބަލިމީހާގެ ކިބައިން ފެންނަންފަށާނެއެވެ. މިސާލަކަށްބަލާނަމަ، ބެދުނު ލޭނާރަކީ ސިކުނޑީގެ ވާހަކަދެއްކުމާބެހޭ ބައި ކޮންޓްރޯލްކުރާ ހިސާބަށް ލޭފޯރުކޮށްދޭ ނާރެއްކަމުގައިވާނަމަ، ބަލިމީހާއަށް ވާހަކަދެއްކުމުގައި އުނދަގޫ އިހުސާސްވެ، ކިޔޭނުކިޔޭ ނޭނގޭ ހިސާބަށް ގޮސްފާނެއެވެ. ބެދުނު ލޭނާރަކީ ހަށިގަނޑުގެ ވާތްފަރާތުގެ މަސްތަކުގެ ޙަރަކާތާ ބެހޭ ބައި ކޮންޓްރޯލްކުރާ ހިސާބަށް ލޭފޯރުކޮށްދޭ ނާރެއްކަމުގައިވާނަމަ، ބަލިމީހާގެ ހަށިގަނޑުގެ ވާތްފަރާތުން މަޑުމަޑުން ވާގި ނިތެމުންގޮސް އެއްކޮށްވެސް ވާގި ނެތިދާނެއެވެ.\nވީމާ ސްޓްރޯކެއް ޖެހިއްޖެ ޙާލަތެއްގައި އެންމެ މުހިންމު ކަމަކީ ފަރުވާ ވީހާވެސް އަވަސްކުރުމެވެ. ސިކުނޑީގެ ސެލްތައް މަރުވުމުގެ ކުރިން ފަރުވާނުކުރެވިއްޖެނަމަ، ދާއިމީ ނުކުޅެދުންތެރިކަމެއް މެދުވެރިވެދާނެއެވެ. ނަމަވެސް ސްޓްރޯކަކީ ބުނެފަ ޖެހޭއެއްޗެއް ނޫނެވެ. ވަރަށް ހީވާގިކަންމަތީ، އެއްވެސް ބަލިކަމެއްނެތި މަސައްކަތުގެ މާޙައުލުގައިވަނިކޮށްވެސް ސްޓްރޯކެއް ޖެހިދާނެއެވެ. އެހެންކަމުން ސްޓްރޯކެއް ޖެހިފައިވާކަން ދެނެގަންނާނެ ފަސޭހަގޮތްތަކެއް އެނގިފައިއޮތުން ވަރަށް މުހިންމެވެ. ވީމާ މީހެއްގެ ކިބައިން ތަފާތުކަމެއް ފާހަގަވާނަމަ، ސްޓްރޯކެއް ޖެހިފައިވޭތޯ ބެލުމަށްޓަކައި ކޮށްލެވިދާނެ ފަސޭހަ އަވަސް ތިން ޓެސްޓެއް ބުނެލާނަމެވެ.\nފުރަތަމަކަމަކަށް، ހިނިތުންވެލަން އެމީހެއްގެ ކިބައިން އެދިލާށެވެ. ހިނިތުންވާއިރު، ރީތި ހިނިތުންވުމެއް ނުގެނެވި، އެއްފަރާތަށް އަނގައިގެ ޙަރަކާތް ދާނަމަ، އެއީ ސްޓްރޯކެއް ޖެހިފައިވާކަމުގެ ޢަލާމާތެކެވެ.\nދެވަނަކަމަކަށް އެމީހަކު ކިބައިން ދެއަތް އުފުލާލުމަށް އެދިލާށެވެ. އެއްއަތް އުފުލަން އުނދަގޫވާނަމަ ނުވަތަ އުފުލާތަނުން ތިރިވާނަމަ، އެއީވެސް ސްޓްރޯކެއް ޖެހިފައިވާ ކަމުގެ ޢަލާމާތެކެވެ.\nތިންވަނަކަމަކަށް އެމީހެއްގެ ކިބައިން ފަސޭހަ ކޮންމެވެސް ބަހެއް ތަކުރާރުކޮށް ކިއުމަށް އެދިލާށެވެ. ކިޔާއިރު އުނދަގޫކަމެއް ފާހަގަވާނަމަ، ނުވަތަ ބަސްތައް ކިޔަން އުނދަގޫވާނަމަ، މިއީ ވެސް ސްޓްރޯކެއް ޖެހިފައިވާ ކަމުގެ ޢަލާމާތެކެވެ.\nﷲ، އަޅަމެން އެންމެންވެސް ދުޅަހެޔޮ ޞިއްޙަތެއްގެ މަތީގައި ލައްވައި ނުރައްކާތެރި ބަލިތަކުން ސަލާމަތްކުރަށްވާށި. އާމީން.


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 23 ސެޕްޓެމްބަރ 2019 ގެ 12.00 ގެ ކުރިން، ނިލަންދެއަތޮޅު ދެކުނުބުރީ އަތޮޅު ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް (secretariat@dhaal.gov.mv) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6760023، 6760051 އަށެވެ. އީ-މެއިލް ކުރާނީ secretariat@dhaal.gov.mv އަށެވެ.


Dhivehi Masvrinaaeku Bank Ge Anhen Muvazzifun Mahah - Vaguthu\nދިވެހި މަސްވެރިންނާއެކު ބޭންކުގެ އަންހެން މުވައްޒަފުން މަހަށް\n3 މަސް ކުރިން ( މާޗް 9, 2019 )\nއަންހެނުންގެ ދުވަސް ފާހަގަ ކުރުމުގެ ގޮތުން ބޭންކް އޮފް މޯލްޑިވްސް އިން 'ދިވެހި މަސްވެރިން ' ޖަމިއްޔާ އާ ގުޅިގެން އަންހެންނުންނަށް މަސްވެރިކަން ދަސްކޮށްދިނުމަށާއި މަސްވެރިކަމުގެ ތަޖުރިބާ އަންހެނުންނަށް ދިނުމުގެ ގޮތުން ހާއްސަ ހަރަކާތެއް ބާއްވައިފިއެވެ. މި ހަރަކާތުގައި ބޭންކުގެ އަންހެން މުވައްޒަފުންނާއި ގެމަނަފުށީ އަންހެނުން ހިމެނޭ ގޮތަށް ޖުމްލަ 30 އަންހެނުން ވަނީ ބައިވެރިވެެފައެވެ.\nބީއެމްއެލް އިން ބުނެފައިވަނީ މި ހަރަކާތުގެ ސަބަބުން އަންހެނުންގެ މެދުގައި މަސްވެރިކަމުގެ ރޫޙު އާލާވެ، ދިވެހި އަންހެނުނަކީ ކޮންމެ ކަމަކަށްވެސް ކެރިގެން ކުރިމަތިލާ ފިސާރި ކަނބަލުންތަކެއްކަން ދައްކުވައިދީ، ޒަމާނުއްސުރެ ދިވެހިންގެ ލޭނާރު ކަމަށްވާ މަސްވެރިކަމަށް ޝައުގުވެރިކަން އިތުރުވެގެންދާނެ ކަމަށެވެ.\nބީއެމްއެލް އިން ހާމަ ކުރާ ގޮތުގައި މި ހަރަކާތް ފެށިފައިވަނީ އިއްޔެ ހަވީރުގައެވެ. ފުރަތަމަ ކުރިއަށް ގެންގޮސްފައިވަނީ ފީނުމާއި، އެންދެމުމެވެ. އެންދެމުމަށްފަހު މަސް ބޭނުމަށްޓަކައި މިއަދު ފަތިހު ދަތުރު ފަށައި، ކަނޑަށް ނިކުމެ ގާތްގަނޑަކަށް ދެ ގަޑިއިރުތެރޭ ވަނީ 300 ކިލޯގެ މަސްބާނާފައެވެ. މަސްބާނައިގެން އެނބުރި ރަށަށް އައުމަށްފަހު، މަސް ކެނޑުމާއި އެމަހުން ރިހާކުރު ކެއްކުމަށް ވަނީ ހަމަޖެހިފައެވެ.\nއަންހެނުންގެ ދުވަސް ފާހަގަކުރުމުގެ ގޮތުންް ބާއްވާ މަސްވެރިކަމުގެ ހާއްސަ ހަރަކާތާ ގުޅޭ ގޮތުން ބޭންކު ހިންގެވުމާ ހަވާލުވެ ހުންނެވި ޑެޕިއުޓީ ސީއީއޯ އައިޝަތު ނޫރައްދީން ވިދާޅުވީ ، މިފަދަ ހަރަކާތެއްގެ ސަބަބުން، މަސްވެރި ކަމަށް ދިވެހިން އަންހެނުން ހުރި ޝައުގުވެރިކަން ހާމަވެގެންދާ ކަމަށެވެ.\n" މަސްވެރިކަން ކުރާ ގޮތް މި ފަދަ ހަރަކާތެއް މެދުވެރިކޮށް އަންހެނުން ދައްކުވައިދީ އެކަނބަލުންނަށް މިފަދަ ފުރުސަތެއް ހޯދައިދެވުނުކަމީ އަޅުގަނޑުމެންނަށް ލިބޭ އުފަލެއް. މި ހަރަކާތުގެ ސަބަބުން މަސްވެރިކަމަށް ދިވެހި އަންހެނުން ހުރި ޝައުގެވެރިކަމާއި، މިފަދަ ކަންކަމަށް ލިބޭ ތަރުހީބު ފާހަގަ ކުރެވޭ. މިފަދަ ހާއްސަ ހަރަކާތެއް ރޭވުމުގައި ބައިވެރި 'ދިވެހި މަސްވެރިން' ޖަމިއްޔާ އަށާއި ބޭންކުގެ މުވައްޒަފުންނަށް ހާއްސަ ޝުކުރެއް އަދާކުރަން." އޭނާ ވިދާޅުވިއެވެ.\nއަންހެނުންގެ ދުވަހާ ގުޅިގެން ބޭންކް އޮފް މޯލްޑިވްސް އިން ވަނީ ވަރަށް ގިނަ ހަރަކާތްތަކެއް ހިންގާފައެވެ. މީގެ ތެރޭގައި އަންހެން މުވައްޒަފުންނަށް ހިލޭ ޕެޑް ލިބޭނެ ގޮތް ހަމަޖެއްސުމާއި އަންހެނުންގެ ކުރިއެރުމާއި މަންފާއަށް މަސައްކަތްކުރާ ހާއްސަ ދެ ޖަމިއްޔާއަކަށް ފައިސާގެ އެހިތެރިކަންވަނީ ފޯރުކޮށްދީފައެވެ. މި ގޮތުން 'ފެމިލީ ލީގަލް ކްލިނިކް' އާއި 'ވިމެން އިން ޓެކް' އަށް ކޮންމެ ޖަމިއްޔާއަކަށް 46،000 ރުފިޔާ ވަނީ ހަދިޔާކޮށްފައެވެ.\nހުޅުމާލޭގައި އިތުރު ތިން އޭޓީއެމް ބަހައްޓައިފި\nބީއެމްއެލްގެ "ވައު ކިޑްސް ރަން" ބާއްވައި އާކްއަށް ބޮޑު އެހީއެއް\nބީއެމްއެލްގެ އެކައުންޓްތަކުން ފައިސާ ކަނޑާކަމުގެ ޝަކުވާ ބޮޑުވެއްޖެ\nމާޗް 9, 2019 20:25\nމިއަށް ކިޔާނީ އަންހެނުންގެ ގަދަރު ދައްކުރުން.\nމާޗް 18, 2019 18:33\nމިހާރު އެބަ ރަގަޅުވޭ. އަންހެނުންގެ ހަމަ ހަމަ ކަމޭ ކިޔާފަ ހަމައެކަނި ހައްަޓައް އަރާމު މަސައްކަތްތަށް ދަމައިގަނެގެން ނޫޅެ މިފަދަ ބުރަ މަސައްކަތްކުރަން ދަސްކުރޭ. ޢެހެންނޫނީ ހަމަ ހަމަ ކަމޭ ނުކިޔާ. އެެދުވަހު ދައްކާލަން ގޮސްފަ ހުއްޓާލާނީއެެއްނޫން ދެން.


Fan Akaa Eku Negi Photo Gaivaa Goas Kan Enguny Jehigen Ai Dhuvahu Hedhunu\nމާރޗް 23, 2018 61 0\nފޭނަކާ އެކު ނެގި ފޮޓޯގައި ވާ ގޯސް އެނގުނީ ޖެހިގެންއައި ދުވަހު ހެނދުނު\nފޮޓޯގައި އެވާ ފިރިހެން ފިލްމީ ތަރި ދަންނަމުތަ؟ އެޑް އޯނީލް އަކީ ހޮލީވުޑް ފިލްމު އިންޑަސްޓްރީގައި ގިނަ އަހަރުތަކެއް ހޭދަކޮށްފައިވާ ހުނަރުވެރި ފަންނާނެކެވެ. 1987 އިން 1997 އަށް ފޮކްސް ނެޓްވޯރކުން އުފެއްދި މަޝްހޫރު ސިޓްކޮމް ކޮމެޑީ ސިލްސިލާ ‘މެރީޑް ވިތު ޗިލްރެން’ އަދި 2009 ވަނަ އަހަރު އޭބީސީ އިން އުފައްދަން ފެށި މޮކިއުމެންޓްރީ (ޑ އެއް ނޫން، މ) ސިޓްކޮމް ސިލްސިލާ ‘މޮޑާރން ފެމިލީ’ ފަދަ ހެއްވާ މަޖާ ޕްރޮޖެކްޓްތަކުން ލީޑް ސްޓާރެއްގެ ގޮތުގައި ފެނިގެން ގޮސްފައިވާ އެޑް އޯނީލް އަކީ މީހުންގެ ސަމާލުކަން ނުލިބޭގޮތަކަށް އާއްމުންގެ ތެރެއަށް ނުނުކުމެވޭ ފަދަ މަޝްހޫރު މީހެކެވެ.\nއޮޓޯގްރާފްތައް ދިނުމާއި ފޭނުންނާއެކު ފޮޓޯތަކަށް ހުއްޓުމަކީ އޯނީލްއަކަށް އާކަމެއް ނޫނެވެ. ނަމަވެސް މިފަހުން އޭނާގެ ފޭނަކާއެކު ނެގި ފޮޓޯ އަކީ މިހާތަނަށް އޭނާ ފޭނުންނާއެކު ނެގި ފޮޓޯތަކުގެ ތެރެއިން ވަކިން ފާހަގަކޮށްލެވޭ ޚާއްސަ ފޮޓޯއެކެވެ. އެ ފޮޓޯ ވަނީ ޚުދު އޭނާވެސް ހައިރާންކޮށްލައިފި އެވެ. އެކަން ހިނގައިދިޔަގޮތުން މިހާރު އޯނީލް ދެރަވެ ހިތާމަވެސް ކޮށްފާނެއެވެ.\nއޯނީލްގެ އަންހެންދަރިފުޅުވެސް ވަނީ އެފޮޓޯ ފެނުމަށްފަހު އޭނާއަކީ ‘ބީތާއެއް’ ކަމަށް ބުނެފައެވެ.\nބައްޓަން ހެޔޮ ޅަ ރީތި ފޭނެއް އޭނާއާއެކު ފޮޓޯއެއް ނެގުމަށް އައިއިރު އޯނީލްއަށް މިފަހަރު ހުރެވުނީ ލޮސްއޭންޖްލް އިންޓަނޭޝަނަލް އެއާޕޯޓުގައެވެ. މި އަންހެން މީހާ އޯނީލް ފެނުމުން ވަރަށް ބާރަށް އައިސް އޯނީލް ގާތުގައި ފޮޓޯއެއް ނެގިދާނެތޯ އެހިއެވެ. އޯނީލްއަކީ ސާދާ މިޒާޖެއްގެ ތަރިއަކަށް ވުމުން ވަގުތުން އޭނާ އެކަމަށް ރުހުނެވެ. ނަމަވެސް ޖެހިގެން އައި ދުވަހު ހެނދުނު އެފޮޓޯ ޓްވިޓާއިން ފެނުމާ ހަމައަށް އޭނާއަށް ހެދުނު ‘ގޯސް’ އޭނާއަކަށް އިހުސާސެއް ނުކުރެވުނެވެ.\nއޯނީލަށް މިކުރިމަތިވި ލަދުވެތި ވަގުތުކޮޅާމެދު މަޝްހޫރު ޓޯކް ޝޯ ‘ދި އެލެން ޝޯ’ ގައި އެލެން އޭނާއަށް މިކަމާ ގުޅޭގޮތުން ގިނަ ސުވާލުތަކެއް އޮއްސައިލުމާއެކު އޯނީލް ވަނީ އެންމެފަހުން އެކަން ހިނގައިދިޔަ ގޮތް ކިޔައިދީފައެވެ.\nއޯނީލް ލަދުގަންނުވައިލި މިފޮޓޯގެ ޙަޤީގަތް ބަލައިލުމަށް މި ލިންކަށް ފިތާލާށެވެ.


Lanka ge airport thah hulhuvaalun faskohfi\nއާ ކޭސްތަކާއެކު ލަންކާގެ އެއާޕޯޓުތައް ހުޅުވާލުން ފަސްކޮށްފި\nލަންކާގެ މައި އެއާޕޯޓު ބަންޑާރަނައިކެ އިންޓަނޭޝަނަލް އެއާޕޯޓް -- ފޮޓޯ: އިކޮނޮމީ ނެކްސްޓް\nކޮލޮމްބޯ (ޖުލައި 15) - ކޮވިޑް-19 އިގެ އާ ކްލަސްޓާއެއް ފެނުމާ ގުޅިގެން، ސްރީލަންކާގެ އެއާޕޯޓުތައް އަލުން ހުޅުވާލުން ފަސް ކުރުމަށް އެ ގައުމުގެ ސަރުކާރުން ނިންމައިފި އެވެ.\nކޮވިޑް-19 ފެތުރުން ހުއްޓުވުމަށް މިދިއަ މާޗު މަހުން ފެށިގެން ބޭރު ގައުމުތަކުގެ މީހުން އެތެރެވުން މަނާކޮށް ލަންކާގެ ހުރިހާ އެއާޕޯޓުތައް ވަނީ ބޭރުގެ ފްލައިޓުތަކަށް ބަންދު ކޮށްފަ އެވެ. އަދި ކޮވިޑް-19 ފެތުރޭ މިންވަރު ކޮންޓްރޯލް ކުރެވުމާ ގުޅިގެން އަންނަ އޯގަސްޓު މަހުގެ އެއް ވަނަ ދުވަހުން ފެށިގެން ސްރީލަންކާގެ އެއާޕޯޓު ބޭރުގެ ފަތުރުވެރިންނަށް ހުޅުވާލަން އޮތީ ނިންމައިފަ އެވެ.\nނަމަވެސް، ކުރިން އޮތް ގޮތަށް އޯގަސްޓު މަހު ލަންކާގެ މައި އެއާޕޯޓު ބަންޑާރަނައިކެ އިންޓަނޭޝަނަލް އެއާޕޯޓް (ބީއައިއޭ) ނުހުޅުވާނެ ކަމަށް ޓޫރިޒަމް އަދި އޭވިއޭޝަން މިނިސްޓަރު ޕްރަސަންނަ ރަނަތުންގަ ވަނީ ވިދާޅުވެފަ އެވެ.\n"އެއާޕޯޓުތައް އަލުން ހުޅުވާނެ ތާރީހެއް ދަންނަވަން މިވަގުތު ދަތި. އަޅުގަނޑުމެން މިހާރު އެންމެ އިސްކަމެއް މިދެނީ ބަލި ފެތުރުން ކޮންޓްރޯލްކޮށް، ދުނިޔޭގެ އެކި ކަންކޮޅުތަކުގައި ތާށިވެފައިތިބި ރައްޔިތުން އަނބުރާ ގައުމަށް ގެނައުން،" މިނިސްޓަރު ވިދާޅުވި އެވެ.\nލަންކާގައި ކޮވިޑް-19 ފެތުރުން ވަރަށް ބޮޑަށް ކޮންޓްރޯލް ކުރެވިފައި އޮތުމަށް، މިފަހުން އަނެއްކާވެސް އެ ބަލި ޖެހޭ މިންވަރު ވަނީ އިތުރުވެފަ އެވެ.\nއެގޮތުން، ޑްރަގް ރީހެބަކުން ގިނަ އަދަދެއްގެ ބަޔަކު ވަނީ ފެނިފަ އެވެ.\nލަންކާއަށް އެތެރެވާ ޓޫރިސްޓުން ތިން ފަހަރު މަތިން އެ ބައްޔަށް ޓެސްޓު ކުރަން އެ ގައުމުން ވަނީ ނިންމައިފަ އެވެ.


ހޫނު ތަރުހީބުގެ އަތްތިލަބަޑިއަކުންދޭ ވެދުން: ޤައުމުގެ ޚިދުމަތްތެރީންނަށް ވިޒިޓް ލާމު އެޓޯލްގެ ފަރާތުން! – Dhen.mv\nހޫނު ތަރުހީބުގެ އަތްތިލަބަޑިއަކުންދޭ ވެދުން: ޤައުމުގެ ޚިދުމަތްތެރީންނަށް ވިޒިޓް ލާމު އެޓޯލްގެ ފަރާތުން!\nދެން އެމްވީ May 9, 2020 - 4:28 am\nމިއީ އާދައިގެ އަތްތިލަބަޑިއެއް ނޫނެވެ.\nގިނަ ބަޔަކު އެއްބައިވެގެން ޖަހާލި މިއަތްތިލަ ބަޑިއަކީ ޤައުމު މިހާރު ވެއްޓިފައިމިވާ ނުރައްކަލުގެ ތެރެއިން ރައްޔިތުން ރައްކާތެރި ކުރުމަށްޓަކައި، ޤައުމުގެ ހީވާގި ޚިދުމަތްތެރީންނަށް ހިތްވަރު ދިނުމުގެ ގޮތުން ދީފައިވާ އަތްޖެހުމެކެވެ.\nމުޅި ދުނިޔެއަށާއި ރާއްޖެއަށް މިހާރު ކުރިމަތިވެފައިމިވާ ކޮވިޑް-19 އާއި ދެކޮޅަށް ކުރާ ހަނގުރާމައިގަ އަހަރެމެންގެ ޚިދުމަތުގައި ތިބި ފަރާތްތައް ކޮށްދެމުންދާ މިންނެއް މަސައްކަތުގެ އަގުވަޒަން ކުރުމުގެ ގޮތުން ވިޒިޓް ލާމު އެޓޯލްގެ ފަރާތުން މިވަނީ ވަރަށް ވެސް އަދި އެހާމެ ބަލާލަން ހިތްގައިމު ވީޑިއޯ އެއް އުފައްދާފައެވެ.\n"ހޫނު އަތްތިލަ ބަޑިއެކެވެ" މިޝިޢާރުގެ ދަށުން އުފައްދާފައިމިވާ ވީޑިއޯ އާއި ގުޅޭ ގޮތުން "ދެން" އަށް މައުލޫމާތު ދެއްވަމުން ވިޒިޓް ލާމު އެޓޯލްގެ ފައުންޑަރ އަދި ރައީސް މުޙައްމަދު އަރީޙް ވިދާޅުވީ، މިވީޑިއޯ ފަށާއިރު ފެންނާނީ ގިނަބަޔަކު އަތްތިލަބަޑި ޖަހާ މަންޒަރު ކަމަށާއި، އެެއީ އެޚިދުމަތްތެރީންނަށް ހިތްވަރު ދިނުމުގެ ގޮތުން ކަމަށެވެ.\n"ދެން އިންނާނީ ބައެއް ދާއިރާތަކުގަ މަސައްކަތްކުރާ މީހުންގެ ވީޑިއޯ. އެބައި ހިމަނާލީ އެޚިދުމަތްތެރިންގެ ތެރެއިން ބައެއް ބޭފުޅުންގެ އެދުމަކަށް. އެއީ އެބޭފުޅުންގެ އަޒުމް ވަރުގަދަކަން ދައްކާލަން" އަރީޙް ވިދާޅުވިއެވެ.\nހޫނު އަތްތިލަ ބަޑިއެކެވެ!


ސުންގަޑި: 17 އޮކްޓޫބަރު 2019 1600\n- ސަރވިސް އެލަވަންސްގެ ގޮތުގައި މަހަކު: -/2،200 ރުފިޔާ\n- ނޮން-ޕްރެކްޓިސް އެލަވަންސް: -/1،562.75 ރުފިޔާ (އަސާސީ މުސާރައިގެ %35)\n- އިތުރު ގަޑީގެ ގޮތުގައި މަހަކު: -/2،679.00 ރުފިޔާ (އަސާސީ މުސާރައިގެ %60)\n- މަޤާމުގެ މަސައްކަތްކުރުމުގެ ހުނަރު / ޤާބިލްކަން ސާބިތުކޮށްދިނުމާއެކު "މާސް ކޮމިއުނިކޭޝަން" ގެ ދާއިރާއިން މޯލްޑިވްސް ކޮލިފިކޭޝަން އޮތީރިޓީން ޤަބޫލުކުރާ ލެވެލް7ގެ ސަނަދެއް ހާޞިލްކޮށްފައިވުން،\n- ނެގިފަހުން3މަސްދުވަސް ހަމަވެފައިނުވާ، އެ ފަރާތެއްގެ އިސްކޮޅު ފެންނަ ފޮޓޯއަކާއި، ޕާސްޕޯޓް ސައިޒުގެ ފޮޓޯއެއް.\nމި މަޤާމަށް އެދި ހުށަހަޅާ ފަރާތްތަކުން މޯލްޑިވްސް ޕޮލިސް ސަރވިސްއިން ދޫކުރާ ވަޒީފާއަށް އެދި ހުށަހަޅާ ފޯމު ފުރިހަމަކުރުމަށްފަހު ހުށަހަޅަންޖެހޭ ލިޔުންތަކާއެކު 2019 އޮކްޓޫބަރު 17 ވަނަ ދުވަހުގެ 16:00 ގެ ކުރިން ޝަހީދު ޙުސައިން އާދަމް ބިލްޑިންގގެ ރިޝެޕްޝަނަށް ހުށަހެޅުން އެދެމެވެ. މި މަޤާމަށް އެދި ހުށަހަޅާ ފޯމުތައް ބަލައިގަންނާނީ ރަސްމީ ބަންދު ނޫން ކޮންމެ ދުވަހެއްގެ 14:00 އިން 16:00 އަށެވެ.


Lanka Gai Dheenee Minivankan Onna Minvarah Shaheed Thaureefu Ossaalaifi - Vaguthu\nލަންކާގައި ދީނީ މިނިވަންކަން އޮންނަ މިންވަރަށް ޝަހީދު ތައުރީފު އޮއްސާލައިފި\nއަވައްޓެރި ސްރީލަންކާއަށް މިހާރު ގޮސް އުޅޭ އދ. ގެ ސްޕެޝަލް ރެޕެޓުއާ އޮން ފްރީޑޮމް އޮފް ރިލިޖަން އޮފް ބިލީފް (ދީނީ މިނިވަންކަން) ކަމުގެ މަޤާމުގައި ހުރި ޑރ. އަހްމަދު ޝަހީދު، އެޤައުމުގައި ދީނީ މިނިވަންކަން އޮންނަ މިންވަރަށް އޮންނަ މިންވަރު ފާހަގަކޮށް އެކަމަށް ތަޢުރީފުކޮށްފިއެވެ.\nލަންކާގެ ނޫސްތަކުގައި މިކަމާއި ގުޅިގެން ބުނެފައިވަނީ، ޝަހީދު އެޤައުމަށް ގޮސްފައި ވަނީ ލަންކާގައި ދީނީ މިނިވަންކަން އޮންނަ މިންވަރު ބެލުމަށް ކަމަށެވެ. މިގޮތުން މި އޮގަސްޓު މަހުގެ 15 ވަނަ ދުވަހުން ފަށައިގެން އެޤައުމަށް ޒިޔާރަތްކޮށް، އެކި ދީންތަކުގެ މީހުންނާއި ބައްދަލުކޮށް ދީނީ މިނިވަންކަން އޮތް މިންވަރު ބެލުމުގެ މަސައްކަތް ޝަހީދު ކޮށްފައިވާ ކަމަށް ނޫސްތަކުގައި ބުނެފައި ވެއެވެ.\nމި ދަތުރުގައި ކުރި މަސައްކަތްތަކަށްފަހު ޝަހީދު ބުނެފައިވަނީ، ލަންކާގެ ރައްޔިތުން އެޤައުމުގައި ދީނީ މިނިވަންކަން އޮތް މިންވަރާއި މެދު ހިތްހަމަޖެހޭ ކަމަށެވެ. އަދި އޭޝިއާގެ ބައެއް އެހެން ޤައުމުތަކާއި ޚިލާފަށް އެޤައުމުގައި އެކަށީގެންވާ މިންވަރަށް ދީނީ މިނިވަންކަން ލިބިފައި އޮތްކަމަށްވެސް އޭނާ ބުންޏެވެ. ނަމަވެސް އެއީ އޭޝިއާގެ ކޮން ޤައުމުތަކެއް ކަމެއް އޭނާ ސީދާ ހާމައެއް ނުކުރެއެވެ.\nބޭނުން ދީނަކަށް އުޅުމުގެ މިނިވަންކަމަށް ގޮވާލަމުންދާ، ޝަހީދު ވަނީ މި ދަތުރުގެ ތެރެއިން، ލަންކާ ސަރުކާރުގެ އިސް ބޭފުޅުންނާއި، އެކި ދީންތަކުގެ އިސް ފަރާތްތަކާއި އަދި ދީނީ މިނިވަންކަމަށް މަސައްކަތްކުރާ ޖަމިއްޔާ ޖަމާޢަތްތަކާއި ބައްދަލުކޮށްފައެވެ. އަދި ހަމަ އެހެންމެ، މީގެ ކުރިން 2005 ވަނަ އަހަރު ޒިޔާރަތްކުރި އދ.ގެ ކުރީގެ ރެޕެޓުއާ އޮން ފްރީޑޮމް، އެޤައުމުގައި ދީނީ މިނިވަންކަން ޤާއިމްކުރުމަށް ކުރި މަޝްވަރާތަކާއި އެއްގޮތަށް ކަންކަން ހިނގަމުންދޭތޯ އޭނާ ވަނީ ބަލާފައެވެ.\nޝަހީދު އަކީ ކުރީގެ ރައީސް މުޙައްމަދު ނަޝީދުގެ ވެރިކަމުގައި ރާއްޖޭގެ ފޮރިން މިނިސްޓަރ ކަން ކޮށްފައިވާ މީހެކެވެ. އެ ދުވަސްވަރު، އދ. ގައި ނެގި ފަލަސްތީނު މިނިވަން ކުރުމުގެ ވޯޓުގައި ރާއްޖޭގެ ފަރާތުން ވޯޓު ނުދޭންވެސް އޭނާ ނިންމިއެވެ. އެކަމާ ގުޅިގެން ޑރ. ޝަހީދަށް އޭރުވެސް ފާޑު ކިޔުން އަމާޒުވެފައިވެއެވެ. އޭނާ ވަނީ ނަޝީދުގެ ސަރުކާރުގައި ރާއްޖެއާއި އިސްރާއީލާއި ދެމެދު ގުޅުން ބަދަހި ކުރުމުގެ އެއްބަސްވުމެއް ގާއިމް ކުރުމަށްވެސް މަސައްކަތް ކޮށްފައެވެ.\nއޮގަސްޓް 24, 2019 22:29\nލާދީނީ ދައްޖާލު ކަލޭގެ ނުބައި ގޮތަކަށް ހަލާކު ކުރައްވާށިއެވެ.\nއޮގަސްޓް 24, 2019 22:32\nދީނުގެ މުހިންމު ކަން އިހުސާސް ވެފައި ނެތް ބަޔަކު މިގައުމުވެސް އެފަދަ މީހުންގެ ހާއްޔަކައް ހެދުމަށް މަރުދަން އެބަ ޖެހެއވ\nއޮގަސްޓް 24, 2019 22:37\nމީ ތަފާތު ދީނުގެ މީހުން އުޅޭތަނެއްތަ؟\nއޮގަސްޓް 24, 2019 22:43\nލަންކާއަކަސް ހަގީގީ މުސްލިމުންނަކަށް ޖާގައެއް ނުދޭނެ...\nއޮގަސްޓް 24, 2019 23:06\nމުސްލިމުންނަށް އަނިޔާކޮށް މުސްލިމުން މަރާއެހަދަނީ ދީނީ މިނިވަންކަން އޮތްލެއް ބޮޑުކަމުން ދޯ؟\nއޮގަސްޓް 25, 2019 15:48\nމުސްލިމުންގެ ނަމުގަ ތިބެ ގޮސް ބޮޑެތި ތަންތަން ގޮއްވާ މީހުން މަރާ އެބަ ހަދާ. ނަމަވެސް އެއީ ހަގީގީ މުސްލިމުން ނޫން ކަމަށް އަޅުގަންޑުމެން ބުނަމު. އިންޑިޔާ ލަންކާ ތަންތާންގަ މުސްލިމުން މަގުމައްއްޗައް ލިންޗުކޮށް ލާއިންސާނީ އަމަލު ހިންގާ. ނަމަވެސް އޭގެތެރެއިން ގިނަމީހުން ވަގުތުން އޭއީ ހަގީގި ހިންދޫން ނުވަތަ ބުދިސްޓުން ނުކުރާނެކަމަށް ބުނޭ. މިފަދަކަންކަމުގައި ބައެއް ފަހަރު އެމީހުން ޕޮލިސްވެސް ބައިވެރިވޭ ނުވަތަ އަޅާނުލައި. ގާނޫނީ ގޮތުން އެހެންނެހެދުނަސް އެމީހުންގެ ދީންދޫކޮށްލާ ނުވަތަ އެހެން ދީންތަކުގެ މީހުނަށް ނަފްރަތު ކުރޭ. ރާއްޖޭގަނަމަވެސް މިސާލަކަށް ތަފާތު ދީނީ ހިޔާލެއްގެ މީހަކަށްް އަނިޔާކުރިޔަސް އަޅާ ނުލައި ނުވަތަ މައްސަލަ ނުބަލަވެސް ފާނެ . މިއީ އިންސާނީ ތަބިއްޔަތު. އިންޑިޔާ ލަންކާފަދަ ގައުމު ތަކުގައި ޓޮލެރެންސް އަދި ދީނީ މިނިވަންކަން މަޑުމަޑުން އިތުރުކުރުން މުހިއްމު. އެކަން މުޅިން ހާސިލެއްނުވާނެ . ހިންދޫ ފާދިރީން ބޭނުންނުވާނެ އެކަން ވާކަށް. ނަމަވެެސް މަޑުން މަޑުން ޓޮލެރެންސް ޕްރޮމޯޓް ކޮށްފިނަމަ އެ ގައުމުތަކުގައި އިސްލާމް ދީން ފެތުރުމާ ދީނަށް މީހުން ވައްދާ މުސްލިމުން ގިނަކުރަން ފަސޭހަ ނުވާނެތޯ. ދީނީ މިނިވަންކަން ނުދޭ ގައުމެއްގައި އިސްލާމް ދީން ފަތުރަން އުންދަގޫ ވާނެ. ވީއިރު ދުނިޔޭގައި ދީނީ މިނިވަންކަން ބޮޑުވިވަރަކަށް އިސްލާމްދީން ކުރިއަރާނެ ކަމީ ޝައްކެތް އޮތްކަމެއް ނޫން.\nލަންކާގައި ބުދިސްޓަކު މުސްލިމުވެއްޖެނަމަ އެމީހަކަށް ގޯނާނުކޮށް އަލުން ބުދު ދީނަށް ނުވަދެްޖެނަމަ މަރައިލާނެ ކަމަށް ބިރުދައްކާ އެމީހަކު މަރާލާނުލާކަމީ ރަންގަޅެއް މީ އިސްލާމް ދީނަށް ލިބޭ ނަސްރެއް އަދި އިސްލާމް ދީން ފަތުރަން ލިބޭ ނަސްރެއް. ގިނަ ގައުމުތަކުގައި މިނިވަންކަން އޮންނަނަމަ މުސްލިމުން ގިނަވާނެ.\nލާދީނީ ޝަހީދު ވިދާޅުވިޔަސް މީ ރަންގަޅު ވާހަކަޔަކަށް ވެދާނެ.\nއޮގަސްޓް 24, 2019 23:19\nލަދުހަޔާއިކުޑަކަން އާން ލަންކާގެ މުސްލިމުންނައް ވަރަށް ރަނގަޅަށް ކަންތައްކުރަނީ..ބޮޑު މުތުރައްދު.\nއޮގަސްޓް 25, 2019 05:38\nހައްތަހާވެސް ދިވެހިންނަށް ދޭމެސެޖް، އެހެންޏާ ލަންކާ ގެ ބްޑިސްޓުން ބަރުމާގެ ބްޑިސްޓުން ގެ ޓޮލަރެން ގެ ވަރު ޢެތަންތަނަށް ދިޔައީމަ ފެންނާނެ\nއޮގަސްޓް 25, 2019 06:03\nދީނީ މިނިވަނކަން އިތުރު ދީނަކައް މިގަައުމަކުނ ޖާގަޣެޣް ނުދޭނަން\nއޮގަސްޓް 25, 2019 06:04\nލަންކާ އަކީ އިންޑިއާ ފަދައިން އެތަނުގައި އެތައް ދީން ތަކެއް އޮންނަ ގައުމެއް. ކުރުސީދި އެބުނާ ދީނީ މިނިވަން ކަމަކީ އެއީ.\nއޮގަސްޓް 25, 2019 06:47\nމީ މޮޔަ އެއްތަ؟ ނޫނީ ބަޔަކު ޗާބީ ކުރާ ބުދެއްތަ؟\nއޮގަސްޓް 25, 2019 09:50\nކަލޭ ތީ ދެން ކާކު ތަ އަޅެ؟.މީހަކަު ކޮސް ނުވާނެ\nއޮގަސްޓް 25, 2019 10:11\nއޮގަސްޓް 25, 2019 10:47\nބަޔަކު ޗާބީކުރާ ބުދަކާ ވައްތަރީ\nއޮގަސްޓް 25, 2019 13:28\nއިބިލީސް މީހުން މަގުފުރެއްދީމާ އިބިލީހުގެ މަސައްކަތް ވަޒަންކޮށް މާކްސް ދޭން ދާ މީހަކީ މިއީދޯ! މިއީ އެހެންވީމާ އިބިލީހަށްވުރެވެސް ނުބައި އެއްޗެއް!\nއޮގަސްޓް 28, 2019 00:29\nމިކަލޭގެ ނަން ސަހީދު ކިޔާތީ އެމެރިކާ މީހުން ކަންބޮޑެއް ނުވޭތަ؟ އަވަހަށް ނަން ބަދަލު ކުރަން އުޅޭ ...


އަހަރެންގެ ހިތުގައި ޖެހުނެވެ. އިވެމުން ދިޔަ މައުސޫމު ރުއިމުގެ އަޑުގެ ސަބަބުނެވެ.\n"ކަލޭ ކުދިންނަށް ވެސް ގޮތްގޮތް ހަދަނީތަ؟" އަހަރެން ރުޅިއަންނަ ކަމަށް ހަދައިލީމެވެ. "ﷲ ނުރުއްސަވާނެ."\nއަހަންނަށް ތިން މީހުންގެ ހަރަކާތްތަކަށް ވަކިވަކިން ބަލައިލެވުނެވެ. ފަހަރަކު މީހަކަށެވެ. ކޮންމެ މީހަކު ވެސް އިނީ ފާޑަކަށް ހިނި އައިހެވެ. ތިން މީހުން ތިން ދިމާލުގައި ތިއްބަސް ފެންނަނީ އެއް މަންޒަރެކެވެ. އެއް މޫނެކެވެ. ޒޫނާގެ މޫނެވެ.\n"މަ މި އަހަނީ ކަލޭ ތުއްތުކުދިންނަށް ވެސް ގޮތްގޮތް ހަދަނީހޭ؟" އަހަރެން ގޭތެރެއަށް ދިޔުމަށް ހިނގައިގަތީމެވެ.\n"ކަލޭއަށް ވަރަށް އަސަރުކޮށްފިދޯ." މިފަހަރު އަޑު އައީ ކަނާތްފަރާތުންނެވެ.\nއެ އަޑު އިވެމުން ދިޔާއީ ދުރުން އިވޭ އަޑެއް އިވޭހެންނެވެ.\n"އިންސާނިއްޔަތުކަމުގެ ކަންފުޅެއް ވެސް ނެތް ބަޔަކަށް ކޮން އަސަރެއް ކުރާނީ؟" އަހަންނަށް މުއްކަވާލެވުނެވެ.\n"ކަލޭ ތިހެން އަހައިބަލަ ކަލޭގެ އަންހެނުން ގާތު."\n"ކިހާ ބޮޑު އުނދަގުލެއް. ކަލޭއަށް ތި ލަވަ ނޫނީ ކިޔަން ނޭނގުނުތަ؟" އަހަރެން ހަޅޭއްލަވާ ގަތީމެވެ.\n"ކަލޭއަށް އޭނާ ނޫން މީހަކު އިންނަން ވެސް ނުލިބުނުތަ؟" ޒޫނާގެ ސޫރައިގައި ފެންނަމުން ދިޔަ މީހާ އަހަރެންގެ ކުރިމަތީގައި ހުއްޓުނެވެ.\n"ޒޫނާއަކީ ކަލޭ ތިޔަ ހީކުރާ ކަހަލަ މީހެއް ނޫން. އެއީ އެއަށްވުރެ މާ މާތް ޞާލިހު މީހެއް. ކަލޭ ކިތައްމެ ވަރަކަށް ދޭތެރެ ޖައްސަން އުޅުނަސް އެކަމެއް ނުވާނެ. އެނގިއްޖެތަ؟" އަހަރެންގެ އަތަށް ބާރުކޮށްލެވެނެވެ.\n"ކަލޭއަށް ތިޔަ ފެންނަނީ ފައިސާ ފޮތީގެ އެއްފަޅި. އަނެއް ފަޅި ވެސް ބަލައިލަބަލަ. އޭރުން މިހުރިހާ ކަމެއްގެ އަސްލު އެނގޭނެ. ކަލޭ ޒޫނާގެ މާޒީ އަހައިބަލަ. އޭނާއަށް ވީގޮތް ހޯދަބަލަ. ކަލޭއަށް ދުނިޔެ ފެންނާނެ." އެމީހާ އަހަރެންގެ ވަށައިގެން ހިނގަމުން ވާހަކަ ކުރިއަށް ގެންދިޔައެވެ. "ތުއްތު ކުއްޖެއް ވޭނީ ރުއިމުގެ އަޑުން ކަލޭގެ ހިތް ރޮއްވާލިޔަސް އެމީހުންނަށް އެކަމަކަށް ނުވާނެ. އެއީ މައްސަލައަކީ."\n"ކަލޭ ކީކޭ ކިޔަން ތިއުޅެނީ؟" އެމީހާ ހުއްޓުމުން އަހަރެން ބަލައިލީމެވެ.\nއޭރު އޭނާގެ ސިފަ ބަދަލުވާން ފަށައިފިއެވެ. ކުރިން ޒޫނާގެ ގޮތުގައި ފެންނަމުން ދިޔަ މީހާ، މިހާރު ފެންނަނީ މުސްކުޅި އަންހެނެއްގެ ގޮތުގައެވެ. ތެދަށްހުރި ހަށިގަނޑު ވަނީ ކުރިއަށް ލެނބިފައެވެ. އަސާގަނޑެއްގެ އެހީގައި ނޫނީ އޭނާއަށް ހިންދެމި ނުލެވޭވަރު ވެފައެވެ. ބޮލުގައި ހުރި ރީތި އިސްތަށިގަނޑުވަނީ ނުރައަށް ބަދަލުވެފައެވެ.\n"ކަލޭއަށް ކަންކަން އެނގޭނީ ކަލޭ ކަންކަން ހޯދަން އުޅުނީމަ." އެ މުސްކުޅި މީހާ ވާހަކަދައްކަމުން ދިޔައީ ލަސްލަހުންނެވެ.\n"ކަލޭ ތިޔައީ ކާކު؟" އަހަރެން ބިރުން ރޫރޫ އަޅައިގަތެވެ.\n"އަހަރެން މީ ހުރިހާ މަންޒަރެއް ބަލަން ދުރުގައި ހުރި މީހާ. އެމީހުން އެ ހުރިހާ ކަމެއް ކުރީ އަހަރެން ކުރިމަތީ، މިތާ ގަހުގައި އިންދާ." އެމީހާ ބުނެލިއެވެ.\n"އޭނ! ގަހުގައޭ. ކަލޭތީ... ކަލޭތީ ކާކު؟ ކޮން އެމީހުންނެއް؟ ކޮން ހުރިހާ ކަމެއް؟" އަހަރެން ގަދަކަމުން ކަހަލަ ގޮތަކަށް ހިންދިރުވާލީމެވެ.\n"ކަލޭ އަންހެނުން ގާތު އަހައިބަލަ." އަޑު އައީ ފަހަތުންނެވެ.\n"މި ކޮން ކަންތައް ގަނޑެއްތަ؟" އަހަންނަށް އަޑު އަހަންވެސް އުނދަގޫވަމުން ދިޔައެވެ.\nއެއާއެކު ކުއްލިއަކަށް ގުގުރައިލިއެވެ. ގުގުރީގެ އަޑުގަދަކަމުން ކަންފަތް ފަޅައިގެންދާ ވަރުވިއެވެ. އަހަންނަށް ކަންފަތުގައި އަތް އަޅައިލެވުނެވެ. އެއާއެކު ބާރުބާރަށް ހަޅޭއްލަވާ ގަނެވުނެވެ.\nކުއްލިއަކަށް ދެ ލޯ ހުޅުވާލެވުނެވެ. މި ހުރިހާ އިރު އުޅެވުނީ ހުވަފެނެއްގައި ކަން އެނގުނީ އެހައި ހިސާބުންނެވެ. އަވަސް އަވަހަށް ނޭވާލަމުން ދެވުނެވެ. އަހަންނަށް ބަލައިލެވުނީ ޒޫނާ ކޮބައިތޯއެވެ. އަހަންނާ ދިމާއަށް ބަލަހައްޓައިގެން ދެ ލޯ ބޮޑުކޮށްގެން ޒޫނާ އިނެވެ. ހައިރާންވެ އަންތަރީސް ވެފައި އިން ކަހަލަ ގޮތަކަށެވެ.\n"ކިހިނެއްވީ؟ ކީއްވެ ހަޅޭއްލަވަނީ؟" ޒޫނާ ލަސްލަހުން ބުނެލިއެވެ.\nއަހަންނަށް ބެލުނީ ޒޫނާގެ މޫނަށެވެ. ގަދަކަމުން ކަހަލަ ގޮތަކަށް ހިންދިރުވާލެވުނެވެ. އޭރު އަތްދަނޑީގައި ހުރި އިސްތަށިތައް ކޮޅަށް ޖެހެނީއެވެ. ގަޔަށް ވެއްޓުނު ހީގަނޑުގެ ސަބަބުން މީހާ އެކުގައި ތުރުތުރު އަޅައިގަތެވެ.\n"ކިހިނެއްވީ؟" އަނެއްކާ ވެސް ޒޫނާ އަހައިލިއެވެ. "ބާރުބާރަށް ވާހަކަދައްކާ އަޑު އިވިގެން އަހަންނަށް ވެސް ހޭލެވުނީ. ބަލައިލި އިރު ޖައި އޮތީ ލޯ މަރައިގެން."\n"ހުވަފެނެއް، ފާޑެއްގެ ހުވަފެނެއް ފެނުނީ." ފުން ނޭވާއެއް ދޫކޮށްލަމުން ބުނެލީމެވެ.\n"އެކަމަކު ހާދަ ރުންކުރުވެފަ ހާދަ ބާރަކަށް ވާހަކަދެއްކީ؟" ޒޫނާ ބަލައިލީ ސީދާ އަހަރެންގެ މޫނަށެވެ.\n"އާނ! ޒޫނާއޭ ކިޔައިގެން ފާޑެއްގެ ވާހަކަތަކެއް ދެއްކީމަ ރުޅި އާދެވުނީ." އަހަރެން ބޭނުންވީ އެ މައުޟޫ ހުޅުވާލާށެވެ.\n"އަހަންނޭ. ކޮން؟" ލުއި ގޮތަކަށް ހީނލަމުން ޒޫނާ އަހައިލިއެވެ.\n"ޒޫނާ އަހަންނަށް އެއްވެސް ކަމެއް އޮޅުވާލައިފަ އޮންނާނެތަ؟ އެއްވެސް ޒަމާނެއްގައި ކުރި ކަމެއް ސިއްރުކޮށްފައި އޮންނާނެތަ؟" އަހަރެން އަހައިލީމެވެ.\n"ތިބުނީ؟" ޒޫނާ އެނދުން ތެދުވެ މޭޒުމަތީގައި ހުރި ފެންފުޅިން ފެން ތަށްޓެއް އަޅައި އަހަންނަށް ދިއްކޮށްލިއެވެ.\n"އަހަންނާ މެރީ ނުކުރާއިރު، ނޫނީ ރަށުގައި އުޅެނިކޮށް ވިޔަސް." އަހަރެން ބުނެލީމެވެ.\nބަދަލުގައި ޒޫނާ އަނގަޔަކުން ނުބެއެވެ. އޭނާ އިން ގޮތަށް އިނީއެވެ. އަހަރެންގެ މޫނަށް ބަލަހައްޓައިގެންނެވެ.\n"މާނައަކީ؟" އަހަރެން ހިތުގައި ބާނިތަކެއް ދުވެގަތެވެ.\n"އާނ!" ޒޫނާ ތުންފަތަށް ބާރު ކޮށްލަމުން ބުނެލިއެވެ. "އެކަމަކު ތި ހުވަފެނުގައި ވީގޮތް ބުނެދީބަލަ. އަހަރެން ހުރިހާ ވާހަކައެއް ކިޔައިދޭނަން."\nއަހަންނަށް ފެނުނު ހުވަފެނުގައި ކަން ހިނގައިދިޔަ ގޮތް ހުލާސާކޮށް ޒޫނާއަށް ކިޔައިދިނީމެވެ. ދެކެވުނު ވާހަކަތަކާއި ތުއްތު ކުއްޖާގެ ރުއިމުގެ އަޑުގެ ވާހަކަތައް ވެސް ބުނެދިނީމެވެ.\n"އަހަންނަކަށް ނޭނގެ ޖައިއަށް ތި ގޮތަށް ހުވަފެން ފެންނަންވީ ސަބަބެއް ވެސް. މީހުން ބުނަނީ ހުވަފެނަކީ ބިލާހެކޭ. އެކަމަކު..." ޒޫނާ ގިސްލެވެން ފެށުނެވެ.\n"އެކަމަކު ކިހިނެއްވީ؟" އަހަރެން އަހައިލީމެވެ.\n"ލައްކަ ދުވަހުން، ވަރަށް މަސައްކަތުން އަހަރެން ތިޔަ ހަނދާންތަކާ ދުރަށްދެވުނީ. އެ ހަނދާންތައް އާވާ ކޮންމެ ފަހަރަކު އަހަންނަށް ފާޑެއްގެ\nއުނދަގޫތަކެއް ކުރިމަތިވޭ. ބުނަން ނޭނގޭ ކަހަލަ ގޮތްތަކެއް މެދުވެރިވޭ." ޒޫނާ އިސްޖަހައިލައިގެން އިނދެ ބުނެދިނެވެ.\n"ކޮން؟" ހައިރާންކަމާއެކު އަހަރެން އަހައިލީމެވެ.\n"އޭރު އަހަރެންގެ އުމުރުންވާނީ ބާރަ އަހަރު. އަހަރެން އުޅުނީ ރަށުގަ. މަންމަ އިނދެގެން އުޅުނީ ދޮންބައްޕައާ..." ޒޫނާ ރޯންފެށިއެވެ.\nޒޫނާއަށް ވަގުތު ދީގެން އަހަރެން އިނީމެވެ. ކެތްތެރިކަމާއެކު އަޑުއަހާށެވެ. ވެގެން އުޅޭގޮތާއި ވާން އުޅޭ ގޮތް އެނގެން ބޭނުންވާތީއެވެ.\n"ބޮޑުދައިތަ ވަރަށް ބޮޑަށް ބަލިވެގެން ކުއްލިއަކަށް މަންމައަށް ފުރަން ޖެހުނީ. އަތޮޅު ހޮސްޕިޓަލަށް ގެންދަން. އެ ދުވަހުގެ ރޭ... " ޒޫނާ ގިސްލަމުން ގިސްލަމުން ކުރިއަށް ގެންދިޔައެވެ. "އެ ދުވަހުގެރޭ އަހަރެން ނިދައިފަ އޮއްވާ... ފައިގައި ފިރުމާހެން ހީވެގެން އަހަންނަށް ލޯ ހުޅުވާލެވުނީ. އަހަރެންގެ ދުނިޔެ އެކުގައި ހުއްޓުނުހެން ހީވި. ދެ ލޯ ބޮޑުވެ މީހާ އެކުގައި ގަނޑުވި. މުޅި މަންޒަރު އެކުގައި ހުއްޓުނުހެން ހީވި. ކުރިމަތިން ފެންނަން ހުރީ ދޮން ބައްޕަ. އެއްވެސް... އަހަރެން އަވަސް އަވަހަށް ދެ ލޯ މަރައިލިން. މޫނު އަނެއް ފަރާތަށް އަނބުރައިލިން. އެކަމަކު އަހަންނަށް... އަހަންނަށް ސަލާމަތެއް ނުވެވުނު."\nޒޫނާ ގިސްލަމުން ގިސްލަމުން ވާހަކަ ކުރިއަށް ގެންދިޔައެވެ. އަހަރެން ޒޫނާ ގާތަށް ޖެހިލީމެވެ. އޭނާގެ ކޮނޑުގައި ހިފައިލަމުން އަހަރެންގެ މޭގައި ލައްކޮށްލީމެވެ.\n"ދޮންބައްޕަ އަހަރެންގެ އުފާތައް ފޭރިގަތް. ގަދަކަމުން އަހަންނާ... އަހަންނަށް ވީނުވީއެއް ވެސް ނޭނގޭ. ދެން ލޯ ހުޅުވާލެވުނު އިރު އޮތީ ހުރިހާ ކަމެއްވެ ނިމިފަ. އޮވެވުނީ ގޮތް ވެސް އެނގުނީ އެހައި ހިސާބުން،" ދެފަހަރުން އެއްފަހަރު ނޭފަތް ދަމައިލަމުން ޒޫނާ ކުރިއަށް ގެންދިޔައެވެ. "އެދުވަހު މުޅި މީހާ ހުރީ ގަބުވެފައި ހުންނަ ގޮތެއް ވެފަ. ސްކޫލަށް ދިޔައިރު ވެސް ކުލާހުގައި ވެސް އިނދެވުނީ ގަބުއަރައިފަ. ކުދިންވެސް މުދައްރިސުން ވެސް އެވާހަކަ ދެއްކި. ބަދަލުގައި އަހަންނަށް ހިނިތުންވެލެވެނީ. އިތުރު އެއްޗެއް ނުބުނެވޭ. ވާހަކަ ދައްކާނެ މޫޑެއް ވެސް ނުހުރޭ."\nއަހަރެން ޒޫނާގެ ކޮނޑުގައި ފިރުމައިލަ ދިނީމެވެ. އޭނާގެ ފަން އިސްތަށިގަނޑުގައި އިނގިލިތަކުން ފުނާ އަޅައިލަދެމުންނެވެ.\n"އަހަރެން ހީކުރީ އެރެއަށް ފަހު ދެން އެކަހަލަ ކަމެއް ނުވާނޭ. އެކަމަކު... އެކަމަކު އެއީ ކުރެވުނު ކުށްހީއެއް. ޖެހިގެން އައިރޭ ވެސް އޭނާ އަހަންނާ ކުރިމަތިލީ... އޭނާ ބޭނުން ފުރިހަމަވީމަ އެހައި ހިސާބުން ނިކުމެގެންދިޔައީ، އަހަންނަށް ވާނެ ގޮތެއް އަޅާނެ ވޭނެއް އޭނާއެއް ބަލައެއް ނުލާ. ގަދަކަމުން މަޖުބޫރުން އަހަންނަށް އެހެން ހެދި އިރު އޭނާ ހިތަކަށް ނާރާ އަހަރެންމީ އޭނާގެ ބެލުމުގެ ދަށުގައި ހުރި ކުއްޖެއްކަމެއް ވެސް..."\n"ހިތްވަރުކުރޭ." އަހަރެންގެ ކެތްތެރިކަން ކޮޅުން ލާގޮތްވިއެވެ.\n"އެ ޒަމާނުގައި މޯބައިލް ފޯނެއް ނުގެންގުޅޭ. މަންމައަށް ގުޅޭނެ ގޮތެއްނޯވެ. މި ވާހަކަތައް ހިއްސާކުރާނެ މީހަކު ނެތް،" ޖުމުލަތައް ބުރިކުރަމުން ގިސްލަމުން ޒޫނާ ކުރިއަށް ގެންދިޔައެވެ. "އަހަންނަށް ރަނގަޅަށް ނުނިދޭތާ ހިތްހަމަ ޖެހުމުގެ ނޭވާއެއް ބޭރުކޮށް ނުލެވޭ. ކާހިތްކެނޑި ދުނިޔެމަތީން މުޅީން ފޫހިވާ ގޮތްވާން ފެށި. އެންމެ ފަހުން ބަނޑާއި ބޮލުގައި ރިއްސާވަރުން އެނދުން ތެދުވެ އުޅެން އުނދަގޫވާ ވަރުވި، ހިނގައިލިޔަސް ވެއްޓޭހެން ހީވާތީ ދުވަހުގެ އިރު އަރާ އޮއްސެންދެން އަހަރެން އޮންނަނީ އެނދުގައި. ރުއިން ނޫންކަމެއް ނުކުރެވޭ. މުޅި މީހާ ހުރީ ނަފުސާނީ ގޮތުން ބަލިވެފަ. އެކަމަކު އަހަރެން އެހާލުގައި އޮއްވާ ވެސް ކޮންމެ ރެޔަކު އޭނާ އައިސް އޭނާ ބޭނުންވާ ކަންކަން ނިންމައިފަ ނުކުމެގެންދަނީ. އަހަރެން އޮތީ ކޮން ހާލެއްގައިތޯ ވެސް ބަލައިވެސް ނުލާ."\n"ޕިސްޕިސް." ބޭއިހުތިޔާރުގައި އަހަންނަށް އަޑު ލައްވާލެވުނެވެ.\n"އޭނާ އޮތީ އެ ވާހަކަ މީހަކާ ހަމައަށް ހިނގައްޖެ ނަމަ މަންމަ މަރައިލާނެ ކަމަށް އިންޒާރު ވެސް ދީފަ. ބިރުވެސް ދައްކާފަ." ޒޫނާއަށް ކެތް ނުވާވަރު ވުމުން ހުއްޓައިލިއެވެ.\nއޭނާ އަޑުން އަޑު ނަގައި ރޯން ފެށިއެވެ. ބާރުބާރަށެވެ. ބަދަލުގައި އަހަރެން އިނީއެވެ. އޭނާއަށް ވަގުތު ދީގެންނެވެ. ޒޫނާގެ ބޮލުގައި އިނގިލިތަކުން ފުނާ އަޅައިދެމުން ކޮނޑުގައި ފިރުމައިދިނީއެވެ. އިރުކޮޅެއް ފަހުން ޒޫނާ ހަމައަކަށް އެޅުނެވެ.\n"މަންމައަށް އާދެވުނީ ދެ ހަފުތާ ފަހުން. މަންމަ އާއިރު ވެސް އަހަރެން އޮތީ ނުތެދުވެވިފަ. ތެދުވާނެހާ ހިތްވަރު ވެސް ނެތިފަ. ކާ އެއްޗެއް އަރުތެރެއަށް ނުލާތާ ދެ ދުވަސްވީމަ ގައިގައި ހިރިލެވޭނެހާ ހަކަތަ ވެސް ނެތިފަ. މަންމައަށް އަހަރެން ފެނުމުން ކަމެއް ގޯސްވިކަން އެނގުނު. އަހަންނަށް ކާންދީ ބޭސްދީ ކަންތައްކޮށް ހަމައަކަށް އެޅުމުން މަންމަ ސުވާލުކުރި،" ޒޫނާ ފުން ނޭވާއެއް ދޫކޮށްލިއެވެ. "އަހަރެން ބުނީ ކަންކަން ވާގޮތް ބަލައިލަން ދަންވަރު ކޮޓަރިއަށް ވަނުމަށް. އިތުރު އެއްވެސް އެއްޗެއް އަހަރެން މަންމަ ގާތަކު ނުބުނަން. އަހަރެން ބުނީ ކީކޭކަން މަންމައަށް އެނގުނީ ކަމެއް ނޫނީ ނޭނގުނީކަމެއް ނޭނގެ. މަންމަ މޫނަށް ގޮތެއް ހަދައިލަމުން ކޮޓަރިން ނުކުމެގެން ދިޔައީ."\n"އެރޭ ދަންވަރު. އެރޭ އައީ ތަންކޮޅެއް ލަހުން. އަހަރެން ހީކުރީ މަންމައައީމަ ދެން އެކަމުން ސަލާމަތްވާނެ ކަމަށް. ނަމަވެސް ކަންތައް ވީއެހެންނެއް ނޫން. އޭނާ އައިސް އަހަންނަށް ދިނީ އިންޒާރު. މަންމަގެ ފުރާނަ ބޭނުން ނަމަ އޭނާ ބުނާގޮތަށް ކަންތައް ކުރުމަށް. އެއިން ވާހަކައެއް މަންމައަށް އިވިއްޖެނަމަ މަންމަގެ ފުރާނަ ދުއްވާލުމަށްފަހު އަހަރެންގެ ބޮލުގައި އެކަން އަޅުވާނެކަމަށް ބުނި. އަހަންނަށް ދެއްކޭނެ ވާހަކައެއް ކުރާނެ ޝަކުވާއެއް ނެތި އޮންނަން ޖެހުނީ."\n"ދެން މަންމަ؟" އަހަންނަށް އަހައިލެވެނެވެ.\n"ކުއްލިއަކަށް ކޮޓަރީގެ ދޮރު ހުޅުވުނީ. އޭނާ ސިހިފައި ތެދުވި. ކުރިމަތީގައި ހުރީ މަންމަ. މަންމަގެ އަތުގައި އޮތީ ލަކުޑި ބުރިއެއް. އަހަންނަށް ބާރުބާރަށް ހަޅޭއްލަވާ ގަނެވުނީ." (ނުނިމޭ)


މަގާމްގެ ނަންބަރު: J-293278 ,J293281\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖޫން 18 ވާ އަންގާރަ ދުވަހުގެ 13:00 ގެ ކުރިން، ރެހެންދި ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށް ބަލައިގަނެވޭނެއެވެ. އީ-މެއިލް އެޑްރެހަކީ،[email protected] އެވެ. އަދި އިއުލާންގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2019 ޖޫން 19 އާއި 2019 ޖޫން 26 އާ ދެމެދު، ރެހެންދި ސްކޫލް ގައެވެ.ވުމާއެކު މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.


Foiy thakaai uniform nulibigen Gateway school ge beleniverin rulhi gadhavejje | Mihaaru\nމިދިިޔަ އަހަރުގެ ދިރާސީ އާ އަހަރުގެ ފުރަތަމަ ދުވަހު ގޭޓުވޭ ސްކޫލުގެ ކުދިންތަކެއް އެ ސްކޫލުގެ ހޯލުގައި އިށީނދެލައިގެން.---ފޮޓޯ: ގޭޓުވޭ ސްކޫލު\nބައެއް ގްރޭޑްތަކުގެ ފޮތްތަކާއި ޔުނިފޯމް ނުލިބިގެން ގޭޓްވޭ ސްކޫލުގެ ބެލެނިވެރިން ރުޅިގަދަވެއްޖެ\n10 ޖެނުއަރީ 2018 - 17:38 49 comments\nހުޅުމާލޭގައި ހުންނަ ގޭޓްވޭ ސްކޫލުގެ ބައެއް ބެލެނިވެރިން "މިހާރު" އަށް ބުނީ ގްރޭޑް ހަތަރަކުން ދަށުގެ ބައެއް ދަރިވަރުންނަށް ފޮތްތައް ލިބުނަސް މަތީ ގްރޭޑްތަކުގެ ދަރިވަރުންގެ ފޮތްތައް ނުލިބޭ ކަމަށެވެ. މިކަމުގެ ސަބަބުން ވަރަށް ބޮޑެތި ދަތިތަކަކާ ކުރިމަތިލާން ޖެހޭނެ ކަމަށް ވެސް ބެލެނިވެރިން ބުނެ އެވެ.\nލާލޭ ސްކޫލު ކުރިން ހިންގި އިމާރާތުގެ މުއްދަތު ހަމަވުމުން އެޑިއުކޭޝަން މިނިސްޓްރީން އެ އިމާރާތް ބީލަމަށް ލީ އެވެ. އެ ބީލަން ކާމިޔާބުކޮށް މިދިޔަ އަހަރުން ފެށިގެން ގޭޓްވޭގެ ނަމުގައި އެ ސްކޫލު ހިންގަނީ ކޮލިޓޭޓް އެޑިއުކޭޝަނުންނެވެ.\nހިތްހަމަނުޖެހުން ފާޅުކުރަމުންދާ ބައެއް ބެލެނިވެރިން ބުނިގޮތުގައި މިދިޔަ އަހަރު ވެސް އެ ސްކޫލުން ފޮތްތަކާއި ޔުނިފޯމް ހަވާލުކުރީ ސްކޫލް ފެށެން ކުޑަދުވަސްކޮޅަކަށް ވެފައި އޮއްވަ އެވެ. އެގޮތަށް ދިމާވީ، ސްކޫލުގެ އިންތިޒާމުތައް ހަމަޖައްސަން ލިބުނު މުއްދަތު ލަސްވުމުން ކަމަށް އޭރު ބުނި ކަމަށް ބެލެނިވެރިން ބުންޏެވެ.\n"މިދިޔަ އަހަރު އެހެންވީ ސްކޫލާ ހަވާލުވެ އިންތިޒާމްތައް ހަމަޖައްސަން ލިބުނު މުއްދަތު ކުޑަވެގެން ކަމަށް ބުނީ. އެކަމަކު މުޅި އަހަރު ލިބުނު އިރު ވެސް އެކަމަށް ހައްލެއް ނުލިބުނު. ސްކޫލް ފެށޭއިރު ވެސް ފޮތްތަކެއް ޔުނިފޯމެއް ނުލިބޭ،" ބެލެނިވެރިޔަކު ބުންޏެވެ.\nއޭނާ ބުނިގޮތުގައި އެ ސްކޫލު ހިންގަން ކޮލިޓޭޓް އެޑިއުކޭޝަނުން ހަވާލުވި ފަހުން، ސްކޫލުގެ ހާލަތު ވަނީ ދަށްވެފަ އެވެ. ޓީޗަރުންގެ ފެންވަރާއި ކިޔަވައިދިނުން ވެސް ވަރަށް ބޮޑަށް ދަށްވެފައިވާ ކަމަށް އޭނާ ބުންޏެވެ.\nދަރިވަރުންގެ ފޮތްތައް ގަންނަން ހުރިހާ ބެލެނިވެރިންގެ އަތުން ވެސް ވަނީ ފީ ނަގައިފަ އެވެ. އެކަމަކު އިސްލާމާއި ދިވެހި މާއްދާގެ ފޮތް ގަންނަން ޖެހެނީ ބެލެނިވެރިން އަމިއްލައަށް ކަމަށާއި އެކަން ވެސް ސްކޫލުން ރަސްމީކޮށް ނާންގާ ކަމަށް ބެލެނިވެރިން ބުންޏެވެ.\n"ފުލް ޕޭމަންޓް ދައްކާފައި މިވަނީ ފޮތްތަކާއި ޔުނިފޯމަށް. އެކަމަކު އިސްލާމާއި ދިވެހި ފޮތް ގަންނަން ޖެހޭނީ ވަކިން. ބައެއް ބެލެނިވެރިންނަށް އަދި ވެސް އެކަމެއް ނޭނގޭ. އެހެންވީމަ ސްކޫލު ފެށެން ވާއިރަށް އެއްވެސް ތާއްޔާރީއެއް ވެވިފައެއް ނެތް،" ބެލެނިވެރިއަކު ބުންޏެވެ.\nބެލެނިވެރިންގެ ޝަކުވާތަކާ ގުޅޭގޮތުން ގޭޓްވޭ ސްކޫލުގެ ބަހެއް އަދި ނުލިބެ އެވެ.\nއިތުރު ލިޔުންތައް ތައުލީމް ހުޅުމާލެ ދިރާސީ އާ އަހަރު ގޭޓްވޭ އިންޓަނޭޝަނަލް ސްކޫލް


OPINION: Aharemen noon enmen goas | Mihaaru\nޚިޔާލު / ސޯޝަލް މީޑިއާ\n"އަހަރެމެން ނޫން އެންމެން ގޯސް"\nރައްޔިތުންގެ މަޖިލީހުގެ އިންތިހާބުގެ ކެމްޕޭނުގައި ބައެއް ކެންޑިޑޭޓުން ބޭނުންކުރި ކެމްޕޭނު ޕޯސްޓަރުތަކެއް.---ފޮޓޯ: ނިޝާން އަލީ/މިހާރު\n14 ޖުލައި 2019 - 09:15\nއެ މީހަކު ހުރި ތަނަކުން އެ މީހަކަށް ވީ ގޮތަކުން އަޑު އުފުލަމުން މި އަންނަނީ ހައްގުތައް ހޯދުމަށާއި އިންސާފަށެވެ. އަދި އަމުދުން އެހެން މީހެއްގެ ހައްގަކަށް އުނިކަން އަތުވެއްޖެ ނަމަ ނުވަތަ އިންސާފު ނުލިބޭ ކަމަށް ފެންނަ ނަމަ ވަކިން އަޑު ގަދަވާނެ އެވެ. ކިހާ އުފާވެރި މަންޒަރެއް ހެއްޔެވެ؟\nއެކަމަކު އެންމެން އެއް އަޑަކުން އިންސާފާއި ހަމަހަމަކަމާއި ހައްގުތަކަށް ވަކާލާތުކުރާއިރު ވެސް އެފަދަ މައްސަލަތައް މަދުނުވަނީ ކީއްވެބާވައޭ ހިތަށް އަރަ އެވެ.\nކުންފުންޏަކުން މުވައްޒަފުންނަށް މުސާރަ ނުދީގެ އެކަން މައްސަލައަކަށް ހަދައިގެން އުޅޭ މީހާ މުވައްޒަފުން ގެންގުޅޭ ނަމަ މުވައްޒަފުންގެ ހައްގުތައް އޮންނާނީ އަދާކޮށްފައި ނޫން ހެއްޔެވެ؟ އިންސާފުން ބޭރުން ވަޒީފާ ދެނީއޭ އެކަން ހުއްޓާށޭ ބުނާ މީހާ ތިމާ އަށް ނުވަތަ ތިމާ ރުހޭ މީހަކަށް ކޮންމެ ގޮތަކުން ވަޒީފާ ލިބުނަސް އެކަން ބަލައިގަންނާނެ ހެއްޔެވެ؟ ބުލީ ނުކުރާށޭ ބުނާ މީހާ ހަމަ ގައިމުވެސް އެހެން މީހަކަށް ބުލީއެއް ނުކުރާނެ އެވެ. ނުފޮށޭށޭ، ފުރައްސާރަ ނުކުރާށޭ ބުނާ މީހާ ވެސް ވާން ޖެހޭނީ ހަމަ މިހެންނެވެ. އެވެނި، މިވެނި މީހަކު ކޮރަޕްޓޭ ވައްކަން ކުރިޔޭ ބުނާ ނަމަ ތިމާ އާއި ތިމާގެ އެކުވެރިން އެފަދަ ކަމަކަށް ތުހުމަތުވާ ހިނދު ވެސް ހަމަ އެހާ ބާރަށް، އެކަމާ ދެކޮަޅަށް ވާހަކަ ދައްކާނެ އެވެ.\nމިހެން ވީމާ ގައުމު އޮންނާނީ އިސްލާހު ވެފަ އެވެ.\nއެކަމަކު މި ހުރިހާ ކަމަކީ ވެސް އެ ބަޔަކާ ހިސާބަށް އެ ކަމެއް ނާންނައިރު ދައްކަން ހުރި ވާހަކަ އެވެ. މި މައުލޫ ސިޔާސީކޮށްލަން ހިނގާށެވެ. އެއީ ހަމަ މިސާލެއްގެ ގޮތުންނެވެ؛ ގައުމެއްގެ ވެރިކަން ހޯދަން އުޅޭއިރު އެ މީހަކު ވާނީ ހައްގުތަކުގެ ޗެމްޕިއަނަކަށެވެ. ޑިމޮކްރަސީގެ ދެ ވަނައެއް ނެތް ލީޑަރަކަށެވެ. އަބަދުވެސް ދައްކާނީ ވެރިކަމުގައި ހުރި މީހާގެ ހުދުމުހުތާރު ކަމުގެ ވާހަކަ އާއި އެހެން މީހުންގެ ހައްގުތައް ގެއްލުވާލާ ވާހަކަ އެވެ. އެ ވާހަކަ ދައްކައިގެން ވެރިކަން ލިބުނީމާ ހައްގުތަކުގެ ވާހަކަ ދައްކާނީ ވެރިކަން ގެއްލުނު މީހާ އެވެ. ވެރިކަމުގައި ގޯސްކޮށް ކުރެވުނު ކަމެއް އޮތް ކަމަކަށް އެ މީހަކަށް ހިއެއް ނުވާނެ އެވެ. - މިއީ ދުނިޔެ ހިނގާ ގޮތެވެ!\nކަންކަން އިސްލާހުކުރުމުގެ ނަމުގައި އަޑު އުފުލަނީ ފޮރުވިފައިވާ އެހެން މަގްސަދެއް ހާސިލްކުރަން ކަމުގައި ވެއްޖެ ނަމަ ކަންކަން ދުވަހަކު ވެސް ރަނގަޅެއް ނުވާނެ\nމައްސަލަތައް ހައްލުކުރަން އަޑު އުފުލުން މައްސަލައަކަށް ވަނީއެއް ނޫނެވެ. ގޯސްވެގެން މި އުޅެނީ ހައްލު ހޯދަން އުޅެވޭ ގޮތެވެ. މަގުމަތި ގޮނޑުވެއްޖޭ މިތަން ސާފުކޮށްލާނެ މީހަކު ނެތީހޭ ކިޔާފައި ޓްވީޓްކުރަން ހުންނައިރު ސުޕާރީ ޕެކެޓް ނުވަތަ ސިނގިރެޓް ފިލްޓަރު މަގުމައްޗަށް ދޫކޮށްލެވޭ ނަމަ ކަމަކު ނުދާނެ އެވެ. ބިދޭސީ މަސައްކަތްތެރިންގެ ހައްގު ދޭށޭ ބަންގާޅީއޭ ނުކިޔާށޭ ބުނާ މީހާ އެއިން މީހަކާ ޖެހިގެން އެއް ތަނެއްގައި އިށީނދެ އިންނަން ނުވަތަ އެ މީހުން ގޮސް އުޅޭ ތަނަކަށް ދާން އަދި އާންމުކޮށް އެ މީހުން ކޮށް އުޅޭ މަސައްކަތެއް ނުވަތަ ވަޒީފާއެއް އަދާކުރަން ލަދު ގަންނަ ނަމަ އެ ޖެހެނީ ކޮންތާކު ހެއްޔެވެ؟\nސޯޝަލް މީޑިއާގައި އަބަދުމެ ދައުރުވާ ޕޯސްޓެއްގައި އެ ބުނަނީ ހަމަ ރަނގަޅަށެވެ. ސޯޝަލް މީޑިއާގައި ކޮންމެ މީހަކު އެ މީހަކު އެ ޝެއާކުރާ އިބުރަތްތެރި ވާހަކަތަކާއި ވަކާލާތުކުރާ ކަންކަމާ އެއްގޮތަށް އެ މީހަކު އުޅޭ ނަމަ މި ދުނިޔެ ވާނީ ހާދަ އަމާން ތަނަކަށެވެ. ކޮންމެ މީހަކީ ހައްގުތަކަށް ނަގަހައްޓާ އެހެން މީހުންގެ ހައްގުތަކަށް މަރުދޭ މީހެކެވެ. ތިމާވެއްޓަށް ގެއްލުމެއް ނުދޭނެ އެވެ. އެހެން މީހުންގެ އިހްސާސްތަކަށް އިހްތިރާމްކުރާނެ އެވެ. ތިމާއާ ގުޅުމެއް އޮންނަ މީހަކު އެހެން މީހަކަށް ތުހުމަތެއް ކޮށްލާއިރަށް، ހަމައެކަނި އެއްކޮޅުން ވާހަކަތައް އަހާފައި އަނެކާ ހަވަރަކަށް ވެސް ނުދޭނެ އެވެ.\nއެއީ ތެދެކެވެ. އަހަރެމެން އެންމެންނަކީ ވެސް ފާޑުކިޔައި ކުށް ދައްކަން ތިބި މީހުންނެވެ. އަބަދުވެސް އެހެން މީހެއްގެ ޒިންމާ އަދާނުކުރެވޭކަން ދައްކަން އުޅުން ނޫން ކަމެއް އަހަރެމެންނަކަށް ނުވެ އެވެ. މިއީ ޒިންމާދާރުކަން އެންމެ ކުޑަ މީހުންގެ ސިފަ އެވެ. ތިމާގެ އުނިކަން ފޮރުވައި މަތި އަޅާނީ އެހެން މީހުންގެ މައްސަލަތައް ދައްކައިގެންނެވެ. ފާޑުކިޔުން ބަލައިގަންނަން ނޭނގޭ މީހުންނޭ، ކުށް ގަބޫލެއް ނުކުރޭ ބުނާއިރު ތިމާ އަށް އެފަދަ ކަމެއް އަމާޒުވުމުން ނޫނީ ތިމާ މީހާގެ އަސްލު ސޫރަ ހާމައެއް ނުވެ އެވެ. އެހެން އެ ވަނީ އިސްލާހުކުރުމުގެ މަސައްކަތް އަމިއްލަ ނަފްސާ ހިސާބުން ނުފަށާތީ އެވެ.\nއަމިއްލަ ނަފްސު އިސްލާހު ނުކޮށް ކަންކަމުގައި ކިތަންމެ ވަރަކަށް ކެމްޕޭނު ކުރިޔަސް ނަތީޖާއެއް ނުފެންނާނެ އެވެ. ކަންކަން އިސްލާހުކުރުމުގެ ނަމުގައި އަޑު އުފުލަނީ ފޮރުވިފައިވާ އެހެން މަގްސަދެއް ހާސިލްކުރަން ކަމުގައި ވެއްޖެ ނަމަ ކަންކަން ދުވަހަކު ވެސް ރަނގަޅެއް ނުވާނެ އެވެ.\nކޮލަމް މުޖުތަމައު ސޯޝަލް މީޑިއާ\n6 ކޮމެންޓް, 24 ރިއެކްޝަންސް\nއަހަރުމެން ދިވެހިންގެ ތރެއިން ގިނަ މީހުންނަކީ ވަރަށް ހަދާން ބަލި ބައކެވެ. އެއްފަހަރު ބުނާއެއްޗެއް ދެވަނަ ފަހަރު އެގޮތަށް ބުނާކަށް ނޭގެއެވެ.\nބޭރުމީހުނައް ވޯކްވިސާ ފުރީ ގައުމަކީ ކޮބާ ؟ދިވެހިރާޖެ މުއައްސަސާ ތައް ލަދު ކޮބާ؟މުސާރަ 18000 ހާހުން މަތީގަ.\nމި ލިޔުމާ މީހުން އެހާގަޔާވާނެހެނެއް ހިޔެއްނުވެ. ސަބަބަކީ މިލިޔުމުގައި މިބުނާ ވާހަކަ އަމިއްލަ ނަފްސަށް ނިސްބަތްވާދެއް ބޮޑުކަމުން.\nގިނަ ފަހަރު ހިޔުމަން ރައިޓްސް އެކްޓިވިސްޓްގެ ޓެގް ޖަހައިގެން ސޯޝަލްމީޑިއާގައި އުޅޭ ފަރާތްތަކުގެ މަޤުޞަދު ވަރަށް ނުރައްކާ .. އެމީހުންގެ ފޮރުވިފައިވަނީ އެހެން ނިޔަތެއް.\nތިމާގެ ފޫކޮޅުގާ ހުރި އެތީގެ ވާހަކަ ނުދައްކާ، އަނެކާގެ ފޫކޮޅުގާ ހުރި އެތީގެ ވާހަކަ ދައްކަންވީމާ ތިހެންތިވަނީ. އަނެކާއަށް ކުރެވޭ ހަމަ އެންމެ ރަނގަޅު ކަމެއް ނެތިފާ، ތިމާއަށް ކޮންމެ ކަމެއް ކުރެވުނަސް އަދި ރަނގަޅު ނޫނަސް، ތިމާއަށް ކުރެވުނީ ހަމަ އެންމެ ރަނގަޅު ކަންކަމުގާ ގަބޫލުކުރެވެން ފެށީމާ ދެންވާނީ އެހެން.\nރައީސް އިބޫ ވެރިކަމަށް އައުމުގެ ކުރިން ވިދާޅުވި ސަރުކާރުގެ ހުރިހާ ކޮންޓްރެކްޓްްސް ތައް ދޭނީ ދިވެހި ކުންފުނި ތަކަށޭ އެކަމަކު ޕްލޭނިންގް މިނިސްޓްރީން ހުރިހާ މަސައްކަތް ދެނީ އިންޑިއާގެ އެމްއެމް އެކްސްޕޯރޓަށް ދެން ހައުސިންގް މިނިސްޓްރީން ހުރިހާ މަސައްްކަތް ދެނީ ލަންކާ ކުންފުނި ތަކަށް އެއިރުން ތާ ލާރޖް ކޮށް ކަޓް ޖެއްސޭނީ ފުރަތަމަ ސަރުކާރުން މިނިސްޓަރުން ނޫންތޭ އިސްލާހު ވާންވީ އެއަށް ފަހު ދޯ އާންމު މީހާ އިސްލާހު ވާނީ ދެން ރައީސް ވިވައުދު ނުފުއްދާއިރު


ޚަބަރު: އިމާމުންނާއި ޚަޠީބުން ތާޒާކުރުމަށް ބާއްވާ މަސައްކަތު ބައްދަލުވުމުގެ 10 ވަނަ ބުރު ފަށައިގެން ކުރިއަށްދަނީ\nއިމާމުންނާއި ޚަޠީބުން ތާޒާ ކުރުމަށްޓަކައި މިނިސްޓްރީ އޮފް އިސްލާމިކް އެފެއާޒުން އިސްނަގައިގެން ކުރިއަށްގެންދާ މަސައްކަތު ބައްދަލުވުމުގެ 10 ވަނަ ބައްދަލުވުން ރޭގައި ފަށައިފިއެވެ. މި މަސައްކަތު ބައްދަލުވުމުގެ 10 ވަނަ ބުރު ކުރިއަށްދަނީ\nކ،ޅ،އއ،އދ އަދި ވ. އަތޮޅުގެ އިމާމުންނާއި ޚަޠީބުންނަށް އަމާޒުކޮށްގެން ކ. މާލޭގައެވެ. މީގެ ކުރިން މި މިނިސްޓްރީން ވަނީ މާލޭ ސިޓީއާއި އައްޑޫ އަދި ފުވައްމުލަކު ސިޓީއާއި ލ.އަތޮޅާއި ހދ. އަތޮޅާއި ނ. އަތޮޅު އަދި ގއ. އަތޮޅުގެ އިމާމުންނާއި ޚަތީބުންނަށް އަމާޒުކޮށް މިފަދަ މަސައްކަތު ބައްދަލުވުންތަކެއް ކުރިއަށް ގެންގޮސްފައެވެ.\nމި މަހު 11ން 12ށް ކުރިއަށްދާ މި މަސައްކަތު ބައްދަލުވުމުގައި ކ،ޅ،އއ،އދ އަދި ވ. އަތޮޅުގެ އެކި ރަށްރަށުން 130 ފަރާތަކުންވަނީ ބައިވެރިވެފައެވެ. މި ބައްދަލުވުމުގައި ކިޔަވައިދިނުމަށް ހަމަޖެހިފައިވާ މާއްދާތަކުގެ ތެރޭގައި ފިޤްހު، ޤުރުއާން، ދިވަހިބަސް އަދި މޮސްކް މެނޭޖަންޓް ހިމެނެއެވެ.\nއިމާމުންނާއި ޚަޠީބުންނަށް އަމާޒުކޮށް މިފަދަ ވޯކްޝޮޕްތަކެއް ކުރިއަށް ގެންދިއުމުގެ މަޤްޞަދަކީ، އިމާމުންނާއި ޚަޠީބުންނަކީ މުޖްތަމަޢުގައި ވަރަށް މުހިންމު ދައުރެއް އަދާކުރާ ބަޔަކަށް ވެފައި، އިމާމުންނާއި ޚަޠީބުންގެ މަސައްކަތަށް ޒަމާނާ ގުޅިގެން އަންނަންޖެހޭ ބަދަލުތައް އޮޅުންފިލުވައިދީ ހޭލުންތެރި ކުރުވުމެވެ.\nކުރިއަށް އޮތް ތަނުގައިވެސް މިފަދަ އިތުރު ވޯކްޝޮޕްތައް ރާއްޖޭގެ އެކި ސަރަޙައްދު ތަކުގައި ކުރިއަށް ގެންދިއުމަށްވަނީ ހަމަޖެހިފައެވެ.


ނޫޙުގެފާނުގެ އަނބިކަނބަލުން |\nނޫޙުގެފާނު އަނބިކަނބަލުންގެ ނަންފުޅަކީ "ވާލިހަތު" ކަމަށް ބުނެވެއެވެ. އެހެން ރިވާޔަތެއް ބުނާގޮތުގައި ޖިބްރީލުގެފާނު ކީރިތި ރަސޫލާއަށް ބަޔާންކޮށް ދެއްވިގޮތުގައި ނޫޙުގެފާނުގެ އަނބިކަނބަލުންގެ ނަންފުޅަކީ "ވާޣިލަތު" އެވެ. ލޫޠުގެފާނުގެ އަނބިކަނބަލުންގެ ނަންފުޅަކީ "ވާލިޢަތު" އެވެ.\nމުސްލިމުންނަށް މި ދެ ބޭކަނބަލުންގެ ވާހަކަ ކީރިތި ޤުރްއާނުން ފެނެއެވެ. މާތް ﷲ އައްތަޙްރީމު ސޫރަތުގައި ވަޙީ ކުރެއްވިއެވެ. ((ضَرَبَ اللَّهُ مَثَلًا لِلَّذينَ كَفَرُوا امرَأَتَ نوحٍ وَامرَأَتَ لوطٍ ۖ كانَتا تَحتَ عَبدَينِ مِن عِبادِنا صٰلِحَينِ فَخانَتاهُما فَلَم يُغنِيا عَنهُما مِنَ اللَّهِ شَيـًٔا وَقيلَ ادخُلَا النّارَ مَعَ الدّٰخِلينَ - التحريم : 10- نوح ގެފާނުގެ އަނބިކަނބަލުންނާއި، لوط ގެފާނުގެ އަނބިކަނބަލުންގެ ވާހަކައިން، كافر ވި މީހުންނަށް اللَّه، مثال އެއް ޖެއްސެވިއެވެ. އެ ދެ ބޭކަނބަލުން ތިއްބެވީ ތިމަންރަސްކަލާނގެ صالح އަޅުންގެ ތެރެއިން ދެ އަޅެއްގެ أمرގެ ދަށުގައެވެ. ފަހެ، އެ ދެބޭކަނބަލުން، އެ ދެބޭކަލުންނަށް خيانة ތެރިވިއެވެ. ފަހެ، اللَّه ގެ حضرة ން އެއްވެސްކަމެއް އެ ދެ ބޭކަނބަލުންނަށްޓަކައި، އެ ދެ ބޭކަލުންނަކަށް ފުއްދައެއް ނުދެއްވުނެވެ. އަދި އެ ދެބޭކަނބަލުންނަށް އަންގަވާނެތެވެ. (ނަރަކައަށް) ވަންނަ މީހުނާއެކު، ތިޔަ ދެމީހުންވެސް ނަރަކަޔަށް ވަންނާށެވެ!))\nޤިޔާމަތް ދުވަހުން އެއްވެސް މީހަކަށް އެހެން މީހެއްގެ ފުށުން ފައިދާއެއް ނުކުރާނެތެވެ. މި ކަމުގައި އެއްވެސް އިސްތިސްނާއެއް ނެތެވެ. ފިރިމީހާ މޮޅުވެގެން އަނބިމީހާއަށް އަދި އަނބިމީހާ މޮޅުވެގެން ފިރިމީހާއަށް ފައިދާއެއް ނުކުރާނެއެވެ. އެ ދުވަހުން ކޮންމެ މީހަކަށް ވެސް ފައިދާ ކުރާނީ އެމީހަކު ކުޅަ މަސައްކަތަކުންނެވެ.\nނޫޙުގެފާނަކީ އެންމެ ފުރަތަމަ ރަސޫލާ ކަމަށް ގިނަ ޢިލްމުވެރީން އެއްބަސްވެ ވަޑައިގަންނަވައެވެ. ﷲ ސުބްޙާނަހޫ ވަ ތަޢާލާއަށް އެކަނި އަޅުކަން ޚާލިޞް ކުރުމަށް އެކަލޭގެފާނު އެކަލޭގެފާނުގެ ޤައުމަށް ގޮވައިލެއްވިއެވެ. ބުދަށް އަޅުކަން ކުރުން އީޖާދު ކުރި މި ޤައުމުގެ މީހުންނަށް ﷲއަށް އަޅުކަން ޚާލިޞް ކުރުމަށް ގޮވައިލެއްވުމުގައި ނޫޙުގެފާނު 950 އަހަރު ހޭދަކުރެއްވިއެވެ. ﷲ ތަޢާލާ ވަޙީ ކުރެއްވިއެވެ. ((لَقَد أَرسَلنا نوحًا إِلىٰ قَومِهِ فَقالَ يٰقَومِ اعبُدُوا اللَّهَ ما لَكُم مِن إِلٰهٍ غَيرُهُ إِنّى أَخافُ عَلَيكُم عَذابَ يَومٍ عَظيمٍ- الأعراف: 59- ހަމަކަށަވަރުން، ތިމަންރަސްކަލާނގެ نوح ގެފާނު، އެކަލޭގެފާނުގެ قوم ގެމީހުންގެ ގާތަށް رسول ކަމާއިގެން ފޮނުއްވީމެވެ. ފަހެ، އެކަލޭގެފާނު ވިދާޅުވިއެވެ. އޭ އަހުރެންގެ قوم ގެމީހުންނޭވެ! ތިޔަބައިމީހުން اللَّه އަށް އަޅުކަން ކުރާށެވެ! އެކަލާނގެ ފިޔަވައި އެހެން إله އަކު ތިޔަބައިމީހުންނަކަށް ނުވެތެވެ. ހަމަކަށަވަރުން، ބޮޑުވެގެންވާ ދުވަހެއްގެ عذاب ތިޔަބައިމީހުންނަށް ލިބިދާނެކަމަށް އަހުރެން ބިރުގަނެއެވެ.)) ނޫޙުގެފާނު ވަރަށް ކެތްތެރިކަމާއި ސާބިތުކަމާއެކު ﷲގެ ދީނަށް ގޮވައިލެއްވުމުގައި ކުރިއަށް ވަޑައިގެންނެވިއެވެ. އެކަލޭގެފާނު ދީނަށް ގޮވައިލެއްވި ގޮތްތައް ބަޔާން ކުރައްވައި ﷲ ޖައްލަ ޝައުނުހޫ ވަޙީ ކުރެއްވިއެވެ. ((قالَ رَبِّ إِنّى دَعَوتُ قَومى لَيلًا وَنَهارًا ﴿٥﴾ فَلَم يَزِدهُم دُعاءى إِلّا فِرارًا ﴿٦﴾ وَإِنّى كُلَّما دَعَوتُهُم لِتَغفِرَ لَهُم جَعَلوا أَصٰبِعَهُم فى ءاذانِهِم وَاستَغشَوا ثِيابَهُم وَأَصَرّوا وَاستَكبَرُوا استِكبارًا ﴿٧﴾ ثُمَّ إِنّى دَعَوتُهُم جِهارًا ﴿٨﴾ ثُمَّ إِنّى أَعلَنتُ لَهُم وَأَسرَرتُ لَهُم إِسرارًا- نوح: 5-9- އެކަލޭގެފާނު ވިދާޅުވިއެވެ. އަޅުގެ ވެރިރަސްކަލާކޮ! ހަމަކަށަވަރުން، ތިމަންކަލޭގެފާނުގެ قوم ގެ މީހުންނަށް (إيمان ވުމަށް) ރެއާއި، ދުވާލު ތިމަންކަލޭގެފާނު ގޮވައިލެއްވީމެވެ. ފަހެ، ތިމަންކަލޭގެފާނުގެ ގޮވައިލެއްވުން، ފިލާންދިޔުން ނޫންކަމެއް އެއުރެންނަކަށް އިތުރެއް ނުކުރިއެވެ. (އެބަހީ: އެކަލޭގެފާނު ތެދުމަގަށް ގޮވައިލެއްވިވަރަކަށް، އެއުރެންދަނީ، އެކަލޭގެފާނުގެ دعوة އާ ދުރަށެވެ.) އަދި ހަމަކަށަވަރުން، އިބަރަސްކަލާނގެ އެއުރެންގެ ފާފަފުއްސެވުމަށްޓަކައި، ތިމަންކަލޭގެފާނު އެއުރެންނަށް (إيمان ވުމަށް) ގޮވައިލައްވާ ކޮންމެ ފަހަރަކު، އެއުރެންގެ އިނގިލިތައް، އެއުރެންގެ ކަންފަތްތަކުގައި އަޅަތެވެ. އަދި އެއުރެންގެ ފޭރާމުން، އެއުރެން ނިވާވެގަނެތެވެ. އަދި އެއުރެން (كفر ވެރިކަންމަތީ) ދެމިތިބެތެވެ. އަދި ނުހަނު ބޮޑާވެގަނެތެވެ. ދެން ހަމަކަށަވަރުން، ތިމަންކަލޭގެފާނު އެއުރެންނަށް ހަރުއަޑުން ގޮވައިލެއްވީމެވެ. ދެން ހަމަކަށަވަރުން، ތިމަންކަލޭގެފާނު އެއުރެންނަށް ފާޅުގައި ގޮވައިލެއްވީމެވެ. އަދި ތިމަންކަލޭގެފާނު ވަންހަނާކޮށް ސިއްރުކުރައްވައި، އެއުރެންނަށް ގޮވައިލެއްވީމެވެ.))\nނޫޙޫގެފާނު 950 އަހަރު ރެއާއިދުވާލު ﷲގެ ދީނަށް ގޮވައިލެއްވުމުގައި ހޭދަކުރެއްވިއިރު އެކަލޭގެފާނުގެ އަނބިކަނބަލުންގެ ސިޔާސަތަކީ ކޮބައި ހެއްޔެވެ؟ ނޫޙުގެފާނު ވާލިހަތާ ކާވެނިފުޅު ބައްލަވައިގަތީ ރަސޫލުކަމައިގެން ފޮނުއްވުމުގެ ކުރީންނެވެ. އޭނާއަކީ ނޫޙުގެފާނުގެ ޤައުމުގައި ނަސަބުވެރި ޙަސަބުވެރި ބާރުވެރި އަންހެނެކެވެ. ނޫޙުގެފާނު ﷲގެ ދަޢުވަތު ފެށްޓެވީ އެކަލޭގެފާނުގެ ޢާއިލާއިންނެވެ. ވާލިހަތު މި ދަޢުވަތަށް އިޖާބައެއް ނުދިނެވެ. އޭނާ ހުންނެވީ މަގުފުރެދިފައިވާ މީހުންނާއެކުގައެވެ. ނޫޙުގެފާނުގެ ދަޢުވަތު ޤަބޫލުނުކުރުމުގެ އިތުރަށް އޭނާ މަސައްކަތް ކޮށްފައި ވަނީ ކާފިރުންނާއެކު ނޫޙުގެފާނަށް ގޯނާކޮށް ދުއްތުރާ ކުރުމުގައެވެ. އޭނާ އިސްކަންދިނީ އުޚްރަވީ ޙަޔާތަށްވުރެ ބޮޑަށް ދުނިޔަވީ ޙަޔާތަށެވެ.\nނޫހުގެފާނުގެ އަނބިކަނބަލުން އެކަލޭގެފާނަށް ޚިޔާނަތްވިއެވެ. އެކަލޭގެފާނުގެ ސިއްރުތައް ބޭޒާރު ކުރިއެވެ. އޭނާގެ ހިތްވަނީ ޝިރްކުން ތަޅުލެވިފައެވެ.\nނޫޙުގެފާނުގެ އަނބިކަނބަލުންގެ ނިމުން\nނޫޙޫގެފާނުގެ ދަޢުވަތަށް އިޖާބަ ނުދިނުމުން ﷲ ތަޢާލާ އެކަލޭގެފާނުގެ ޤައުމު ހަލާކު ކުރެއްވީ ވަރުގަދަ ޠޫފާނަކުންނެވެ. ނޫޙުގެފާނާއި އެކަލޭގެފާނަށް އީމާންވި މީހުން ސަލާމަތް ކުރެއްވުމަށް ޓަކައި ﷲގެ އަމުރުފުޅަށް ނޫޙުގެފާނު ނައުކޮޅެއް ބެންނެވިއެވެ. ﷲގެ ޢަޒާބު ފޮނުއްވުމަށް އިރާދަ ކުރެއްވި ހިނދު ނޫޙުގެފާނަށް އެ ނަވަށް އަރާވަޑައިގަތުމަށް އެންގެވިއެވެ. އެކަލޭގެފާނުގެ އަނބިކަނބަލުން މި ނަވަށް އެރުމާ ދެކޮޅު ހެދިއެވެ. އޭނަ ސާބިތުވެ ހުރީ ކާފިރުންނާއެކުގައެވެ. އޭނާ ކާފިރުންނާއެކު ޣަރަޤުވެގެން ހަލާކުވެގެން ދިޔައީއެވެ. މާތްﷲ އަންގަވާފައިވާ ފަދައިން އޭނާއަކީ ނަރަކަވަންތަ ވެރިއެކެވެ.\nނޫޙުގެފާނުގެ އަނބިކަނބަލުންނަކީ ހެވާއި ޙައްޤުފެނި އެކަމާ ދެކޮޅު ހެދި މީހެކެވެ. އެއީ މާތްﷲގެ ނިޢުމަތްތަކަށް ޙަރާންކޯރުވި މީހެކެވެ.\nނޫޙުގެފާނުގެ އަނބިކަނބަލުން ޚިޔާނަތްތެރިވެފައި ވަނީ އެކަލޭގެފާނުގެ ދަޢުވަތަށެވެ. އޭނާއަކީ ނޫޙުގެފާނުގެ ޒަވާޖީ ޙަޔާތަށް ޚިޔާނަތްތެރިވި އަންހެނެއް ނޫނެވެ. ފާޙިޝް ޢަމަލުތަކަށް އަރައިގެން މީހެއްނޫނެވެ. އޭނާއަކީ ﷲގެ ރިސާލަތާ ދެކޮޅުހެދި މީހެކެވެ. ﷲގެ ރަސުލާއަށް ފުރައްސާރަކޮށް ﷲގެ ދަޢުވަތަށް ފުރަގަސްދިން މީހެކެވެ.\nﷲ ސުބްޙާނަހޫ ވަ ތަޢާލާ ނޫޙުގެފާނުގެ ޚިޔާނަތުގެ ވާހަކަ ކީރިތި ޤުރްއާނުގައި ބަޔާންކުރައްވާފައި ވެއެވެ. ﷲގެ ރަސޫލުބޭކަލުންނަށް ޚިޔާނަތްތެރިވި ދެ މީހެއްގެ ވާހަކަ ބަޔާން ކުރެއްވި ބަސްފުޅުގައެވެ. މީސްތަކުންނަށް ޖައްސަވާފައިވާ މިސާލެއްގެގޮތުގައެވެ. ﷲ ތަޢާލާ ވަޙީ ކުރެއްވިއެވެ. ((ضَرَبَ اللهُ مَثَلًا لِلَّذِينَ كَفَرُوا امْرَأَتَ نُوحٍ وَامْرَأَتَ لُوطٍ كَانَتَا تَحْتَ عَبْدَيْنِ مِنْ عِبَادِنَا صَالِحَيْنِ فَخَانَتَاهُمَا فَلَمْ يُغْنِيَا عَنْهُمَا مِنَ اللهِ شَيْئًا وَقِيلَ ادْخُلَا النَّارَ مَعَ الدَّاخِلِينَ- التحريم: 10 - نوح ގެފާނުގެ އަނބިކަނބަލުންނާއި، لوط ގެފާނުގެ އަނބިކަނބަލުންގެ ވާހަކައިން، كافر ވިމީހުންނަށް اللَّه، مثال އެއް ޖެއްސެވިއެވެ. އެ ދެބޭކަނބަލުން ތިއްބެވީ ތިމަންރަސްކަލާނގެ صالح އަޅުންގެ ތެރެއިން ދެ އަޅެއްގެ أمر ގެ ދަށުގައެވެ. ފަހެ، އެ ދެބޭކަނބަލުން، އެ ދެބޭކަލުންނަށް خيانة ތެރިވިއެވެ. ފަހެ، اللَّه ގެ حضرة ން އެއްވެސްކަމެއް އެ ދެބޭކަނބަލުންނަށްޓަކައި، އެ ދެބޭކަލުންނަކަށް ފުއްދައެއް ނުދެއްވުނެވެ. އަދި އެ ދެބޭކަނބަލުންނަށް އަންގަވާނެތެވެ. (ނަރަކައަށް) ވަންނަމީހުނާއެކު، ތިޔަ ދެމީހުންވެސް ނަރަކަޔަށް ވަންނާށެވެ!))\nނޫޙުގެފާނުގެ އަނބިކަނބަލުންނަކީ ކާފިރެކެވެ. ބައެއް މުފައްސިރުން ވިދާޅުވާގޮތުގައި ނޫޙުގެފާނަކީ މޮޔަ ބޭކަލެކޭ ކިޔައިން މި އަންހެނާ ވާހަކަތައް ފަތުރަމުން އެކަލޭގެފާނާ މީސްތަކުންނާ ދެމެދަށް ހުރަސްއަޅަމުން ދިޔައެވެ. މި ބަސްފުޅުން އެނގެނީ ޤިޔާމަތް ދުވަހުން ޞާލިޙު ނަބީބޭކަލުންގެ ސަބަބުން ވެސް އެހެން މީހުންނަށް ފައިދާއެއް ނުލިބޭނެކަމެވެ. ކޮންމެ އިންސާނަކީ ވެސް މުސްތަޤިއްލު މީހެއްކަމެވެ. އެމީހަކު ކުރި ކަމަކަށް މެނުވީ ޒިންމާވާކަށް ނުޖެހޭނެއެވެ. މުފައްސިރުން ވިދާޅުވާގޮތުގައި މައްކާގެ މުޝްރިކުން ބުންޏެވެ. މުޙައްމަދުގެފާނު އަހުރެމެންނަށް ޝަފާޢަތްތެރިވެ ވަޑައިގެން ދެއްވާނެއެވެ. އެހިނދު މާތްﷲ އެންގެވިއެވެ. އެކަލޭގެފާނު ވެ ވަޑައިގަންނަވާ ޝަފާޢަތަކުން މައްކާގެ މުޝްރިކުންނަށް ފައިދާއެއް ނުކުރާނެއެވެ. الله تعالى ވަޙީ ކުރެއްވިއެވެ. ((وَكُلَّ إِنْسَانٍ أَلْزَمْنَاهُ طَائِرَهُ فِي عُنُقِهِ وَنُخْرِجُ لَهُ يَوْمَ الْقِيَامَةِ كِتَابًا يَلْقَاهُ مَنْشُورًا، اقْرَأْ كِتَابَكَ كَفَى بِنَفْسِكَ الْيَوْمَ عَلَيْكَ حَسِيبًا ، مَنِ اهتَدىٰ فَإِنَّما يَهتَدى لِنَفسِهِ ۖ وَمَن ضَلَّ فَإِنَّما يَضِلُّ عَلَيها ۚ وَلا تَزِرُ وازِرَةٌ وِزرَ أُخرىٰ ۗ- الإسراء: 13- 15- އަދި ކޮންމެ އިންސާނަކުމެ، އޭނާ ކުޅަ عمل، އޭނާގެ ކަރުގައި ތިމަންރަސްކަލާނގެ އެޅުއްވީމެވެ. އަދި قيامة ދުވަހުން، ތިމަންރަސްކަލާނގެ އެމީހަކަށް ފޮތެއް ނެރުއްވާހުށީމެވެ. އެ ފޮތް ނިއުޅައިލެވިގެންވާ حال ގައި، އޭނާ ދެކޭނެތެވެ.(އަދި އަންގަވާނެތެވެ.) ތިބާގެ ފޮތް ތިބާ ކިޔާށެވެ! މިއަދު ތިބާގެ މައްޗަށް حساب ކުރާ މީހަކަށް، ތިބާގެ އަމިއްލަنفس ފުދެއެވެ.ތެދުމަގު ލިބިގެންފިމީހާ (ދަންނާށެވެ!) ފަހެ، އެމީހާ އެ ތެދުމަގު ލިބިގަންނަކަން ކަށަވަރީ، އެމީހާގެ އަމިއްލަ نفس ގެ ލާބައަށެވެ. އަދި މަގުފުރެދިއްޖެ މީހާ (ދަންނާށެވެ!) ފަހެ، އެމީހާ އެ މަގުފުރެދޭކަން ކަށަވަރީ، އެ نفس ގެ ހަލާކަށެވެ. އަދި ފާފަވެރި އެއްވެސް نفس އެއް، އެހެން نفس އެއްގެ ފާފައެއް ނުއުފުލާނެތެވެ.))


"Dhekunu China kandun bodubaeh China athulaigenfaane"\n"ދެކުނު ޗައިނާ ކަނޑުން ބޮޑުބައެއް ޗައިނާ އަތުލައިގެންފާނެ"\nދެކުނު ޗައިނާ ކަނޑުގައި ޗައިނާ ބާރުގަދަ ކުރުން މަސްލަހަތު ގެއްލޭ ކަމަށް ފިލިޕީންސް ބުނޭ\nދެކުނު ޗައިނާ ކަނޑުގެ މިލްކުވެރިކަމާ މެދު މި ކަނޑު ހިއްސާކުރާ ގައުމުތަކުން އަބަދުވެސް ޝަކުވާ ކުރެ އެވެ. މައިގަނޑު މައްސަލައަކީ ޗައިނާއިން މިކަނޑަށް ވެރިވެގަތުމަށް ކުރާ މަސައްކަތްތަކެވެ.\nފިލިޕީންސްގެ ޑިފެންސް ސެކްރެޓަރީ ޑެލްފިން ލޮރެންޒާނާ ވިދާޅުވި ގޮތުން ޗައިނާ ސިފައިން ދެކުނު ޗައިނާ ކަނޑު ހުރަސްކޮށް، ހުޅަނގު ފިލިޕީން ކަނޑަށް ވަދެއުޅޭ ކަމުގެ ރިޕޯޓްތައް ލިބިވަޑައިގަންނަވާ ކަމަށާއި އެ ސަރަހައްދުން ބޮޑުބައެއް އަތުލައިގެންފާނެ ކަމަށެވެ.\nފިލިޕީންސްއަށް އޮތް ބިރަކީ ދެކުނު ޗައިނާ ކަނޑުގައި ފިލިޕީންސްއަށް ނިސްބަތްވާ ސަރަހައްދުތައް ބެލެހެއްޓުމުގައި ހަރަކާތްތެރިވާ އެގައުމުގެ ސިފައިންނަށް ޗައިނާއިން އަނިޔާ ކުރުމެވެ. އެސަރަހައްދުގައި ޗައިނާ ސިފައިނާއި ފިލިޕީންސް ސިފައިން ދޭތެރެ ދޭތެެރެއިން ހަމަލާ ބަދަލުކުރާ ކަމަށް ރިޕޯޓްތައް ބުނެ އެވެ.\nޑިފެންސް ސެކްރެޓަރީ ވިދާޅުވި ގޮތުން މިފަހަކަށް އައިސް ކަނޑުގައި އުޅަނދުފަހަރު އަންނަނީ ގިނަވަމުންނެވެ. ޗައިނާއިން ކުރަން އުޅޭ ކަމެއް އޮޅުންފިލުވައިނުދީ ސަރަހައްދީ ރޮނގު ވަށާލުމުން ފިލިޕީންސްއަށް ވެސް ކޮންމެވެސް ކަމެއް ކުރެވިދާނެ ކަމަށް އޭނާ ވިދާޅުވި އެވެ.\nފިލިޕީންސްގެ ވެރިރަށް މެނީލާގައި ހުންނަ ޗައިނާ އެމްބަަސީން ބުނީ ޗައިނާ އުޅަނދުފަހަރު ވަކި މޫސުމެއްގައި ގިނަވެ، ވަކި މޫސުމެއްގައި މަދުވުމަކީ ފިލިޕީންސްއަށް ފަރިތަ އާދައަށް ވާން ޖެހިއްޖެ ކަމަށެވެ. ދެ ގައުމުގެ އިމަށް ނިސްބަތްވާ ހިސާބުގައި ހަމަ ތިބެފަައި ހަމަނުޖެމެއް ހިންގާހާ މޮޔަ ބަޔަކަށް ޗައިނާ ނުވާނެ ކަމަށެވެ. ދެކުނު ޗައިނާ ކަނޑުގައި މިމޫސުމުގައި ގިނަވާނާ މަސްވެރި އުޅަނދުފަހަރު ކަމަށެވެ.\nދެކުނު ޗައިނާ ކަނޑު ހިއްސާކުރާ ގައުމުތަކުގެ ތެރޭގައި ޗައިނާ، ފިލިޕީންސް، ބުރުނާއީ، މެލޭޝިއާ، ވިއެޓްނާމް އަދި ޓައިވާން ވެސް ހިމެނެ އެވެ. މިކަނޑު ހުރަސްކޮށް ވިޔަފާރި އުޅަނދުފަހަރު ވެސް ދަތުރުކުރެ އެވެ. ތަފާސްހިސާބުތަކުން ފެންނަ ގޮތުން މިކަނޑު ހުރަސްކޮށް އަހަރަކު އުފުލާ މުދަލުގެ އަގު ހައެއްކަ ޓްރިލިއަން ޑޮލަރާ ގާތް ކުރާނެ އެވެ.\nޗައިނާ ފިލިޕީންސް މެލޭޝިޔާ + ޓައިވާން\n"ފިލިޕީންސް ކަނޑު ތޮރުފަން ޗައިނާއަށް ހުއްދައެއް ނެތް"


"Thakuru Wars" ge namugai Dhiraagun game eh tha'aaraf kohfi\nދިރާގާއި ރާއްޖޭގެ ގޭމް ޑިވެލޮޕާއެއް ކަމަށްވާ "އާސިލްސް" ގުޅިގެން މޯބައިލް ގޭމެއް ތައާރަފު ކޮށްފި އެވެ.\n"ތަކުރު ވޯސް" ގެ ނަމުގައި ތައާރަފު ކުރި މި ގޭމަކީ ރާއްޖޭގެ ފުރަތަމަ އޮންލައިން މަލްޓި ޕްލެޔާ ނުވަތަ އެކަކަށް ވުރެ ގިނަ މީހުނަށް އެއްފަހަރާ ކުޅެވޭ ގޭމެވެ. ދިވެހި ކެރެކްޓާތަކާއި މާހައުލު ދައްކުވައި ދޭ މި ގޭމުގައި ރާއްޖޭގެ އާދަކާދަ އާއި ތާރީހީ ކަންކަމާއި ސަގާފަތް ވެސް ހިމަނާފައި ވެއެވެ.\nމި ގޭމްގައި މައިގަނޑު5ދިވެހި ކެރެކްޓަރަސް އުޅޭނެ ކަމަށް ދިރާގުން ބުނެ އެވެ. އެ މީހުން ބޭނުން ގޮތަކަށް ކަސްޓަމައިޒް ކޮށް "ސުޕާ ޕަވާސް" އަދި ހަތިޔާރުތައް ބޭނުން ކޮށްގެން އެހެން ގޭމާސް އާ ވާދަކޮށް ގޭމުގެ ލީޑަބޯޑުގެ ކުރިއަށް އެރޭނެ ކަމަށެވެ.\nމި ގޭމް މިހާރު ޕްލޭސްޓޯރ އަދި އެޕްސްޓޯރ އިން ހިލޭ ޑައުންލޯޑް ކުރެވޭނެއެވެ.\nދިރާގުގެ މެނޭޖާ ބިޒްނަސް ޑިވެލޮޕްމެންޓް އަހުމަދު ޝިނާއު އަބްދުލް ގާދިރު ވިދާޅުވީ، އަބަދުވެސް މަސައްކަތް ކުރަނީ ޒަމާނީ ވަސީލަތްތައް މެދުވެރިކޮށް ކަސްޓަމަރުން އެކަކު އަނެކަކާ ގުޅުވައިދިނުމަށް ކަމަށެވެ. އަދި މިއީ މި ދުވަސްކޮޅު މުނިފޫހިފިލުވުމަށާއި ރައްޓެހިންނާ ދުރުގައި ތިއްބަސް އެކުގައި ކުޅެލެވޭނެ ގޭމެއް ކަމަށެވެ.\nގޭމް އުފެއްދި އާސިލްސްގެ މެނޭޖިން ޑިރެކްޓަރު ހުސައިން ޝާފިއު ވިދާޅުވީ، ދިވެހި ގޭމެއް އުފެއްދުމަކީ އަބަދުވެސް ދެކެމުން އައި ހުވަފެނެއް ކަމަށާއި އެ ހުވަފެން ހަގީގަތަކަށް ވުމުން އެކަމާ ވަރަށް އުފާކުރާ ކަމަށެވެ. އަދި މި މަސައްކަތުގައި ދިރާގުން ލިބުނު އެހީތެރިކަން ވަރަށް ބޮޑަށް ފާހަގަކުރާ ކަމަށާއި ދިރާގާ އެއްކޮށް މަސައްކަތްކޮށްލުމުގެ ފުރުސަތު ލިބުމަކީ ލިބުނު ވަރަށް ބޮޑު އުފަލެއް ކަމުގަ އެވެ.


ދިވެހިރާއްޖޭގެ އެސެޓް ޑިކްލެރޭޝަން ނިޒާމުގެ ދިރާސާ ރިޕޯޓް އޭސީސީއިން އާންމު ކޮށްފި | އެންޓި-ކޮރަޕްޝަން ކޮމިޝަން\nދިވެހިރާއްޖޭގެ އެސެޓް ޑިކްލެރޭޝަން ނިޒާމުގެ ދިރާސާ ރިޕޯޓް އޭސީސީއިން އާންމު ކޮށްފި\nދައުލަތުގެ މަސްއޫލުވެރި މަޤާމުތަކާއި މަސްއޫލިއްޔަތުތައް އަދާކުރައްވާ ފަރާތްތަކުގެ މިލްކިއްޔާތުގެ މަޢުލޫމާތު ހާމަކުރުމާ ގުޅޭ ނިޒާމު ނުވަތަ ދިވެހިރާއްޖޭގެ އެސެޓް ޑިކްލަރޭޝަން ސިސްޓަމާ ގުޅޭ ދިރާސާއެއް އެންޓި-ކޮރަޕްޝަން ކޮމިޝަނުން ތައްޔާރުކޮށް އެ ދިރާސާގެ ރިޕޯޓު ހާމަކޮށްފިއެވެ. މި ރިޕޯޓް ޢާންމުކޮށްފައިވަނީ ދިވެހިރާއްޖޭގެ އިސްލާމީ ޔުނިވަރސިޓީގެ ހޯލުގައި ބޭއްވުނު، އެންޓި-ކޮރަޕްޝަން ކޮމިޝަންގެ ފަރާތުންމީޑިއާއަށް މަޢުލޫމާތު ހިއްސާކުރުމަށް ބޭއްވި ބައްދަލުވުމުގައެވެ. މި ދިރާސާ ރިޕޯޓް ނެރެދެއްވީ ކޮމިޝަނުގެ ރައީސް އަލްއުސްތާޛު މުޢައްވިޒް ރަޝީދުއެވެ.\nމި ދިރާސާގެ މައިގަނޑު މަޤުޞަދަކީ މި ނިޒާމު ދިވެހިރާއްޖޭގައި އޮތްގޮތް ދެނެގަތުމާއި، މި ނިޒާމުގައި ހުރި ރަނގަޅު ކުރަންޖެހޭ ކަންކަން ދެނެގަނެ ކޮމިޝަނުގެ ފަރާތުން ލަފަޔާއި އިރުޝާދު ދިނުމެވެ. ދިރާސާ ރިޕޯޓް ޢާންމުކުރުމަށްފަހު، މި ދިރާސާ ކުރެވުނު ގޮތާއި، ދިރާސާގެ ހޯދުންތައް އަދި ހުށަހަޅާ ލަފާތަކާ ގުޅޭ ޕްރެޒެންޓޭޝަނެއް ހުށަހެޅިއެވެ. ކޮމިޝަނުގެ ފަރާތުން މި ޕްރެޒެންޓޭޝަން ހުށަހަޅައިދެއްވީ އެސިސްޓެންޓް ރިސަރޗް އޮފިސަރ އަލްފާޟިލާ ފާތިމަތު ނިޝާ ފަހްމީއެވެ.\nމި ދިރާސާ ރިޕޯޓުގައި ދިރާސާގެ ހޯދުންތަކުގެ އަލީގައި އެސެޓް ޑިކްލެރޭޝަން ނިޒާމުގެ ޤާނޫނީ އޮނިގަނޑަށް ގެންނަން ފެންނަ ބަދަލުތަކާއި، އެސެޓް ޑިކްލެރޭޝަން ނިޒާމުތަކުގައި ޢާންމުކޮށް ހިމެނޭ އުންސުރުތަކުގެ ތެރެއިން މި ނިޒާމް ހަރުދަނާކުރުމަށް ކުރެވޭނެ ކަންތަކުގެ ލަފާ ވަރަށް ތަފްޞީލުކޮށް ހިމަނާފައިވާނެއެވެ.\nދިވެހިރާއްޖޭގެ އެސެޓް ޑިކްލެރޭޝަން ނިޒާމުގެ ދިރާސާ ރިޕޯޓް އޭސީސީގެ ވެބްސައިޓުގައި ވަނީ ޝާއިޢު ކުރެވިއެވެ.\nދިވެހިރާއްޖޭގެ އެސެޓް ޑިކްލެރޭޝަން ނިޒާމުގެ ދިރާސާ ރިޕޯޓް


ޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 71 “ދަހިވެތިކަން އިތުރުވުން “ – DhiSalafiyyah\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 71 “ދަހިވެތިކަން އިތުރުވުން “\n15/06/2016 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު\nއަބޫ ހުރައިރާ رضي الله عنه ގެ އަރިހުން ރިވާވެގެން ވެއެވެ. އެކަލޭގެފާނު ވިދާޅުވިއެވެ. ((مِنْ أَشْرَاطِ السَّاعَةِ أَنْ يَظْهَرَ الشُّحُّ)) “ޤިޔާމަތްވުމުގެ ޢަލާމާތްތަކުގެ ތެރޭގައި ދަހިވެތިކަން ފާޅުވުން ހިމެނެވެ.”\nއަދިވެސް ނަބިއްޔާ صلى الله عليه وسلم ގެ އަރިހުން އެކަލޭގެފާނު ރިވާކުރައްވައި ވިދާޅުވިއެވެ. ((يَتَقَارَبُ الزَّمَانُ، وَيَنْقُصُ الْعَمَلُ، وَيُلْقَى الشُّحُّ)) މާނައީ: “ޒަމާން ކައިރިވެ، ޢަމަލުކުރުން މަދުވެ އަދި ދަހިވެތިކަން ލައިގަންނާނެއެވެ.”\nއަދި މުޢާވިޔާ رضي الله عنه ގެ އަރިހުން ރިވާވެގެން ވެއެވެ. އެކަލޭގެފާނު ވިދާޅުވިއެވެ. ރަސޫލުﷲ صلى الله عليه وسلم ޙަދީޘްކުރައްވަނިކޮށް ތިމަންކަލޭގެފާނު އަޑުއެއްސެވީމެވެ. ((لَا يَزْدَادُ الْأَمْرُ إِلَّا شِدَّةً، ولاَ يَزْدَادُ النَّاسُ إلاَّ شُحًّا)) މާނައީ: “އަދި އެކަމުގެ ގަދަފަދަކަން އިތުރުވުން ނޫންކަމެއް ނުވެއެވެ. އަދި މީސްތަކުންގެ ދަހިވެތިކަން އިތުރުވުން ނޫންކަމެއް ކަމެއް ނުމެވޭމެއެވެ.”\nދެންފަހެ ދަހިވެތިކަމަކީ ހުތުރުކަން ހުރި ސިފައެކެވެ. އިސްލާމްދީނުގައި ވަނީ އެކަން ނަހީ ކުރައްވައި އަދި އެމީހެއްގެ ކިބައިން ދަހިވެތިކަން ދުރުކޮށްފި މީހާ ކާމިޔާބުވެ އަރުތަލިބިއްޖެ ކަމުގައި އަންގަވާފައެވެ. ﷲ ތަޢާލާ ވަޙީކުރައްވާފައިވަނީ މިފަދައިންނެވެ. (وَمَن يُوقَ شُحَّ نَفْسِهِ فَأُولَـٰئِكَ هُمُ الْمُفْلِحُونَ) [الحشر: 9، والتغابن: 16] މާނައީ: “އެމީހެއްގެ އަމިއްލަ ނަފްސުގެ ދަހިވެތިކަމުން މިންޖުވެއްޖެ މީހާ (ދަންނާށެވެ!) ފަހެ، އެއުރެންނީ ހަމަ ދިންނަވާނެ މީހުންނެވެ.”\nއަދި ޖާބިރު ބްން ޢަބްދުﷲ رضي الله عنه ގެ އަރިހުން ރިވާވެގެން ވެއެވެ. ރަސޫލުﷲ صلى الله عليه وسلم ޙަދީޘްކުރެއްވިއެވެ. ((اتَقُوا الظُلمَ؛ فَإنَّ الظُلمَ ظُلماتٌ يَوم القِيامَةِ، واتَقُوا الشُحَّ؛ فَإنَّ الشُحَّ أَهلكَ مَن كَان قَبلَكُم؛ وحَملَهُم عَلى أنْ سَفَكُوا دِماءَهُم، واستَحَلُّوا مَحارِمَهُم)) މާނައީ: “ތިޔަބައިމީހުން އަނިޔާވެރިކަމުން ދުރުވެގަންނާށެވެ. ފަހެ އަނިޔާވެރިކަން، ޤިޔާމަތްދުވަހުގައި އަނދިރިތަކެއްކަމުގައި ވާހުއްޓެވެ. އަދި ދަހިވެތިކަމުން ދުރުވެގަންނާށެވެ. ފަހެ ތިޔަބައިމީހުންގެ ކުރީގެ މީސްތަކުން ހަލާކުކޮށްލި ކަމަކީ ދަހިވެތިކަމެވެ. އެކަން އެބައިމީހުންގެ މެދުގައި ލޭއޮހޮރުވުމާއި ޙަރާމް ކަންތައްތަކަށް އަރައިގަތުމަށް މެދުވެރިކުރުވިއެވެ.”\nޤާޟީ ޢިޔާޟް ވިދާޅުވެފައި ވެއެވެ. [ބަސްފުޅުގެ ތަރުޖަމާއީ:] “މިޙަދީޘްގައި ޚަބަރުދެއްވާފައި މިވާ ހަލާކަކީ އެއީ ދުނިޔޭގައި އެބައިމީހުންނަށް ހުރި ހަލާކު ކަމުގައި ވެދާނެއެވެ. އެއީ އެބައިމީހުން ލޭއޮރުވައި ހެދުމުންނެވެ. އަދި އެއީ އާޚިރަތުގައިހުރި ހަލާކު ކަމުގައި ވެސް ވެދާނެއެވެ. އަދި މީގައި އެންމެ ހާމަކޮށް އޮތީ ދެވަނަ ގޮތެވެ. އަދި އެއީ ދުނިޔެއާއި އާޚިރަތުގައި އެބައިމީހުން ހަލާކު ކުރެއްވުން ކަމުގައިވެސް ވެދާނެއެވެ.”\n (الشُّح): އެއީ ދަހިކަމުގެވެސް މަތީ ދަރަޖައެކެވެ. އެއީ ދަހިކަމުގައި މަނާކުރާ މާނާވުމަށްވުރެ ވެސް ހައްދުފަހަނައެޅުމެވެ. އަދި ބުނެވެއެވެ. އެއީ [މުދަލަށް] ވަރުހުރުމާއެކު ދަހިވެތިވުމެވެ.\n رواه الطبراني في ((الأوسط)). انظر: ((فتح الباري)) (13 / 15).\nقال الهيثمي: ((رجال الصحيح، غير محمد بن الحارث بن سفيان، وهو ثقة)). ((مجمع الزوائد)) (7 / 327).\n ((صحيح البخاري))، كتاب الفتن، باب ظهور الفتن، (13 / 13 – مع الفتح).\n رواه الطبراني، ورجاله رجال الصحيح. ((مجمع الزوائد)9 (8 / 14).\n ((صحيح مسلم))، كتاب البر والصلة والآداب، باب تحريم الظلم، (16 / 134 – مع شرح النووي).\n [ބައްލަވާ:] ((شرح النووي لمسلم)) (16 / 134).